
Brangiems mūsų bendradarbiams, platintojams ir skaitytojams Velyky Švenčių 
proga linkime daug laimės ir tyro pavasariško džiaugsmo. 


„Jaunimo Draugo“ Redakcija ir Administracija. 


REDAKCIJA ATSAKO 


Varpūnei, Juozui, St. M., Aiminui, 
:U—ui, Romuviečiui, Anicetui Lapai- 
čiui ir kitiems. Dėl: vietos stokos strai- 
psniai atidėti kitam numeriui. 

Arėjui Vitkauskui. Gavome. 
dėkui. Kas tiks, mielai įdėsime. 


Labai 


Narui. Vieną eilute dedam, SS 5 4 


naudosim vėliau. Žinutės nebus įdėtos, nes 
jau pasenusios. 

Akstinui. Graži pažanga. Ateityje gal ir 
didžiuosius poetus nurungsit, bet tuo tarpu 
eilutės spaudai dar netinka, nes daug jose 
kalimo ir gramatiškų rimų. 
giau. 

P. Papšiui. Draugo eilėraščiai ir raši- 
nėlis spaudai netinka. 

Randamonių Petreiiui. Dėkojam. Pa- 
sinaudosime kituose numeriuose. 


Pilėnui. 


Laukiam dau- 


Labai dėkui už atsiųstas Zi- 


nutes. Prašome draugą šios srities žinučių 
"siuntinėti mums dažniau. 


K. Č. Lietuviui. Eilučių rinkinį gavo- 
me. Kurios tiks, įdėsime be pataisų. 

Gi—liui. Dėkui už juokus, sunaudosim. 

M-—-ui. Gal ir pasinaudosim. 

A— kutė. Gražiai rašai, reikėtų tik dau- 
giau pasilavinti — knygų paskaityti ir su 
plunksna dažniau padirbėti. 

Pempei. Atsiųstuose mums rašinėliuo- 
se trūksta minties, bet šiaip neblogai pa- 
rašyti. 

Žižmaičiui. Dėkui už eilutes. 

merin įjdeti negalėjome, nes 
vome. 
Kuolaičiui. Naujų eilučių siuntini 
vome. Dėkui. Kas tiks, įdėsime kituose 
meriuose. „Jaunimo Draugo“ 
(122) nieks negavo, nes buvo 
kuotas. 

vėlai 


nu- 


ga- 


ga- 
nu- 
numerio 2 

sukonfis- 


Jaunuoli, siek moksio, dirbk tautai, gyvenk tikėjimu, o būsi laukia- 


mas tautos ir visuomenės sūnus. 


Visą šviesųjį jaunimą ir vyresniuosius mūsų veikėjus kviečiame 


„Jaunimo Draugo“ platinimo talkon. 


„J. D-GO“ ADMINISTRACIJA. 


1936 m.Balandžio m. 


XI metai 


N. « 4 (124) 


MEILĖS ŠVENTĘ ŠVENČIANT 


Velykos—kilniausios meilės šventė. 
Jos primena mums didžiausią meilę, 
kokią tik pasaulis yra matęs. Velykų 
šventės vaizduoja mums tą meilę, dėl 
kurios Dievas tapo žmogumi ir baisiai 
kentėjo už nupuolusią žmoniją. Kris- 
tus dėl meilės mirė, kad amžinai ne- 
mirtų tie, kurių rankomis Jis buvo 
prie kryžiaus prikaltas. 

Nebūtų Velykos meilės šventė ir 
tikrai neverti būtum Dievo Sūnaus at- 
pirkimo, jei nemokėtum iš Jo skais- 
čiausios meilės ugnimi liepnojančios 
širdies savo širdysna tos meilės ki- 
birkštį įžiebti. Kristus mus visus ly- 
giai mylėjo ir visiems tos negestan- 
čios meilės pavyzdį paliko, kad mes, 
Jį sekdami, reikale mokėtum kryžių 
panešėti ir už savo brolį, ir už savo 
tautietį, ir už kiekvieną žmogų. Juk 
tiktai tyra ir didelė meilė apgaubia 
tikrąja laime šeimų židinius, tik ta 
pati galinga meilė neša palaimą tau- 
toms kovoje už savo būvi ir gerbūvį, 
tik ji kelia ir visą Žmoniją. 

Velykos daugeliui bus kupinos pa- 
vasariško džiaugsmo. Bet, deja, tik 
daugeliui, o ne visiems. Ne visų mūsų 
brolių veidus Velykų šventės papuoš 
saulėta šypsena, ne visų akyse žibės 
viltis išsivadavimo iš kieto vargo glė- 


bio. Nedaug reiktų dairytis, kad pa- 
stebėjus, jog mūsų židinčio džiaug- 
smo gėlyne yra plačiai išsikerojusios 
brolių skurdo piktžolės. Mušdami ve- 
lykinį kiaušinį, neprivalome užmiršti, 
kad daugelis išblyškusių veidelių varg- 
dienių našlaičių išalkusiomis akutė- 
mis į mūsų gėrybėmis apkrautus sta- 
lus guodžiai žiūri ir pamėlynavusias 
nuo šalčio rankutes į mus tiesia. 

Gal tiktai retas mūsų turime viso 
per daug. Daugumas vos galus su 
galais sumezgam. Bet vis dėlto dau- 
gelis mūsų yra laimingesni už pačius 
nelaiminguosius ir nors truputį jiems 
padėti galėtum. 

Kai laimingasis nušluosto ašaras 
verkiančiam, tai jis tampa dar laimin- 
gesnis. Juk negali būti didesnės lai- 
mės, kaip džiaugtis kitam suteiktu 
džiaugsmu. 

Turėtų būti ne vistiek lietuviui, ar 
jo brolis gėrybių pertekęs, ar skurdą 
kenčia. Tai mūsų tautiečių vieningu- 
mo ir bendro reikalo supratimo klau- 
simas. Mat, medžiaginis skurdas pa- 
gimdo tamsumą, o tamsumas — viso- 
kius iškrypimus ir nupuolimą. Nu- 
puolę mūsų broliai, vadinas — nupuo- 
lusi mūsų tautos dalis, kuri gali būti 
sunki našta kitai tautos daliai. Tik 

visi vargais pasidalinę ir bendru džiu- 
gėsiu guosdamies galėsime sėkmingai 
kurti savo tautai šviesią ateitį. 

Žinoma, per siaurai suprastum 
artimo meilę, jeigu apsiribotum vien 
medžiaginės paramos reikalais. Arti- 
mui kartais trūksta ir dvasinio peno, 
o ypač dažnai jo širdis trokšta bro- 
liškos šilimos. O tos šilimos kiekvie- 
nas savo širdyje galėtų rasti ir reika- 
laujančiam gausiai suteikti. 

Artimo meilė — didelė brangenybė. 


J. ČCEKAUSKAS 


Aleliuja! Kristus kėlės! 

Džiaugsmo kupina krūtinė. 

„"Danguj žvaigždės, žemėj gėlės. 

Kristus nuodėmę pamynė. 
Mums šviesos duok, Atpirkejau! 
Ir apšviesk mūs žemę juodą, 
Kad gyveniman išėję 
Tavy rastume paguodą. 


Tačiau mums ji nieko nekaštuoja, nes 
tai Kristaus palikta dovana. Blogai 
darytum, jeigu patys nepaprastu Dan- 
gaus gerumu pasinaudoję, atsakytum 
to gerumo savo artimiesizms. 

Lai šios Velykos būna visų lietu- 
vių bendro džiaugsmo ir tikrosios bro- 
liškos meilės šventė. Tegul kiekvienas 
lietuvis ištiesia vargstantiems tautie- 
čiams savo pagalbos ranką. Taip mo- 
kino mus Kristus, to reikalaujair mūsų 
tautos gerovė, Miltauta. 


Kristus kėlės! 


Tegul linksmas Aleliuja 

Skrenda per laukus Tėvynės; 

Tegul broliai vargus uja, 

Paliktus senos gadynės. 
Tu kentėjai ant Golgotos, 
Kad lyg saulė mes žibėtum, 
Kad mūs kelias erškėčiuotas 
Žiedais meilės pražydėtų, 


Mirtį klaikią, tamsią naktį 
Tavo meilė nugalėjo, 

Ir per skausmą, tavo kančią 
Šiandien rytas pražydėjo, 


SVENTOJI ŽEMĖ 


Taip atrodo šiandie Alyvų kalnas, kur prieš tūkstančius metų vaikščiojo, 


mokino ir meldėsi 


Didysis Žmogus — Kristus. 

VERBINĖS ITALIJOJ 


Ryme iškilmingai švenčiamas Verbų sekinadienis. Vaizdelyje matome aukštuosius Rymo dva- 
sininkus — kardinolus ir tikinčiųjų minias verbų šventinimo iškilmėse. 


J 


JERUZALĖS LIKIMAS 


— Iš tiesų, iš tiesų sakau jums, kad ne- 
liks akmens ant akmenio, o vietoj mūrų styk- 
sos smėlio krūvos ir švilpaus praeivis vėjas. 

— Mokytojau, apie ką kalbi? Kam pra- 
našauji tokį liūdną likimą?—klausė savo mo- 
kytoją keletas greta jo einančių vyrų. Nors 
ir ne vienas pakartojo tą klausimą, tačiau 
atsakymo nesulaukė. 

Ir vėl visi tyliai kopė nepatogiu siauru 
keliu, artinosi prie Salamono šventyklos griu- 
vesiy likučių, kurie raudonų plytų nuotrupom 
puošė ir ivairino žalių palmių dengiamas Aly- 
vų kalno pašlaites. 

Karšta Pietų. saulė, nepasotinamas tyrų 
troškulys čiulpė paskutiniąsias keleivių jėgas. 
Pailsusios kojos ir godžios nuvargusiųjų akys 
ieškojo tinkamos poilsiui vietos. Pasuko jie 
iš tako dešinėn ir nužygiavo apkerpėjusių 
griuvėsių linkui. 

Susėdo palmių pavėsy ant apyšalčių uolų 


ir rūpestingai žvalgėsi į šonus, žiūrėjo i ro- 
žių, erškėčių kerus, jaunų finikių kupstus, kur 
bėgo ir slėpėsi kažkokie jų išbaidyti nedrą- 
sūs gyvulėliai. 

Nutilo jų kalbos, tartum nieks nedrįso 
pertraukti tos poilsio tylos, malonaus, gaivi- 
nančio vėjelio dvelkimo. Visų akys ismigo 
i slėni ir skendo didžiulėj grožio karalijoj. 

Pakalnėj, Siono ir Akro kalvų pašlaitėse. 
Cedrono slėny, tvaskėjo saulės spinduliuose 
vienas gražiausių Palestinos miestų— Jeruzalė. 
Pačiam miesto vidury, ant kalvos stovėjo 
dangų siekianti milžiniška, auksiniu stogu, 
garsioji Jeruzalės šventykla — visos žydų 
tautos šventovė, prabangos, turto ir puošnu- 
mo pavyzdys. 

Nuo miesto ją skyrė aukšta, dantuota 
mūro. šiena ir gilus, visad pilnas vandens, 
griovys. Už šventyklos mūrų buvo tikrasis 
miestas — prabangūs turtuolių, valdovų, se- 

niūnų namai, plokščiastogiai puošnūs rūmai, 
galerijos. Už trisieksnės mūro sienos, už spig- 
liotos tvoros, net iki kalnų pašlaitės tęsėsi 
trečioji Jeruzalės dalis — priemiestis. Aplink 
miestą sruveno sraunus, vingiuotas Cedrono 
upokšnis ir bemaž už jį platesnė trečioji mū- 
ro siena. 

Aukštajame šventyklos bokšte prabilo tri- 
mitas, kuris, lyg stebuklingas ragas, sujudino 
viso miesto ir net artimųjų apylinkių gyven- 
tojus. Šie, lyg skruzdės prieš lietų, kalnų paš- 
laitėmis, vingių takeliais traukė, skubėjo i mie- 
stą. Gatvės nuaidėjo valdovų trimitų garsais, 
pasipylė minios, žygiavo kariuomenės pulkai: 
žvangėjo ginklai, dundėjo arklių kanopos—visi 
skubėjo i šventyklos kiemą atnašauti aukų. 
Visa nutilo, tik šventyklų tarnautojų gieda- 
mos psalmės ir aukojamų gyvulių graudus 
baubimas sklydo po apylinkės kalvas ir sken- 
do palmių miškuose. Keli keleiviai stebėjo 
miesto puošnumą, iškilmes ir gėrėjosi savo 
sostinės didumu, grožiu ir jos galingumu. Tik 
vienas jų lyg nematė ir nestebėjo tos galy- 
bės, o prisidengęs ranka akis, atsirėmęs į griu- 
vėsių sieną, tyliai, griaudžiai verkė. 

— Kas atsitiko, brangus mokytojau, kas 
spaudžia širdi? — klausė jį sankeleiviai. 

Mokytojas nieko neatsakė. Tik gailestin- 
gomis akimis pažvelgė i slėnį, i didžiulį jame 
miestą, visos tautos numylėtą sostinę ir giliai 
atsidusęs patyliai ištarė: 

— O, Jeruzale, Jeruzale, kokia baisi tavo 
tragedija. 


Jau baigėsi septyniosdešimtieji metai, kai 
ištverminga, drąsi ir atkakli žydų tauta vilko 
sunkų romėnų vergijos jungą. Nė vienas tos 
šalies gyventojas nebuvo tikras savo ryto- 


jaus, nes žiaurus cesoriaus vietininkas už 
kiekvieną aštresnį, kad ir tiesos žodį baudė 
mirtimi, ištrėmimu, tėvų nuo vaikų persky- 


rimu ir kalėjimu. Ne kartą karčios jų ašaros 
sruveno raukšlėtais žandais, ne kartą miestų 
gatves plovė nekaltas jų kraujas, ne kartą ir 
išalkę tyrų sakalai ar hienos draskė tremti- 
nių, jų tautiečių, kūnus. Pagaliau atėjo dar 
sunkesnė valanda. Jeruzalės valdytojas Tibe- 
rius Aleksandras uždraudė žydams melstis 
savo šventyklose gimtąja kalba ir atnašauti 
aukas sulyg savų papročių. Tada pritrūko žy- 

dams kantrybės ir, narsių Jeruzalės sūnų Ele- 
azaro, Girkalio ir Gioraso vadovaujami, sukilo 
gyventojai ir su ginklu rankose išvarė iš miesto 
skaitlingą atėjūnų paliktą kariuomenę, vadus 
nuskandino Cedrono gelmėse ir paskelbė 
krašto laisve. 

Deja, neilgam. Praėjo vos keli mėnesiai, 
o jau baigės laimingosios Jeruzalės apylinkių 
dienos. Nuo jūros, lyg juodi audrų debesys, 
traukė ginkluoti pavergėjų kariuomenės pul- 
kai. Visa, ką tik sutiko pakeliui, degino, nai- 
kino, žūdė. Šalies gyventojai, kas tik suskubo, 
bėgo i amžinąjį miestą — Jeruzalę ieškoti 
apsaugos. Visi kimšos į miestą, lindo į pilis, 
bet visur buvo pilna, trošku, ankšta. 


— Štai matote garsųjį Jeruzalės miestą— 
kalbėjo cesorius Titas, užvedęs savo kariuc- 
menę ant didžiulės užmiesčio kalvos. 

— Jūs, narsieji Romos Imperijos legionai, 
turite čia parodyti savo ištvermę ir pasiry- 
žimą. Jūs privalote nubausti nepaklusniuosius 
to miesto gyventojus, kurie driso pakelti ranką 
prieš mus, viso pasaulio valdovus: Tad pa- 
rodykite savo galią, po 3 dienų atidarykite 
miesto vartus, o kiekvienas jūsų gaus aukso 
ir sidabro tiek, kiek svers jo ranka nukirstos 
galvos. O dabar pirmyn į kovą! 

Sužvango ginklai, sužvengė pentinų raižomi 
žirgai, sužibo groboniškos atėjūnų akys ir visi 
lenktiniuodami pasipylė miesto linkui. 

Graudingai sugaudė Jeruzalės šventyklos 
bokšto trimitai, sunkiai pakilo didysis miesto 
tiltas, sužvangėjo miesto durų retežiai ir visas 
miestas paskendo rimty, -tyloj. 

— Mylimieji Jeruzalės sūnūs ir dukros, — 
prabilo vyriausias šventykos tarnas į susirin- 
kusias minias. 


— Atėjo sunkioji bandymo valanda. Gro- 
bonis priešas apgulė šventąją mūsų sostine, 
garbingąją Jeruzale, kurios vardas žinomas 
ir saulėleidžio ir saulėtekio šalyse. Jus išti- 
kimieji jos sūnūs, kurie tik nepersenai ko- 
vojot dėl jos laisvės, parodykite, kad tą laisvę 
tikrai pamilot ir kad verti esat jos. Nepabu- 
kite tų šunų lojimo, būkite ištikimi savajai 
tėvynei, ginkit ją, o dabar iškilmingai pasi- 
žadėkim, kad geriau visi žūsime kovos lauke, 
negu vergausime atėjūnui romėnui. 


Sujudo minios, suspaudė delnai ginklus, 
nuaidėjo šventi priesaikos ir keiksmo žodžiai. 

Braškėjo miesto sienos. Didžiuliai akme- 
nys, įvairūs. romėnų pabūklai ardė, griovė sie- 
nas, o jų kareiviai, lyg žalčiai, tai Sen, tai ten 
ritosi ant mūrų, norėdami nušluoti jo sargybą 
ir atverti didžiuosius miesto vartus. 

Ir taip grūmėsi ties Jeruzalės vartais dvi 
tautos net 6 metus. 

Mieste kilo badas, alkis; pritrūko netik 
gyventojai maisto, bet ir medžiai lapų, lan- 
kos žolių. Gatvėse, ant namų stogų gulėjo 
eilės nelaiduotų badu mirusių vaikų ir mo- 
terų, nes jie visą savo turtą ir maistą atidavė 
kareiviams, sienų gynėjams, bet ir šiems 
trūko jau jėgų, reikėjo poilsio ir peno. Pabalę, 
lyg šmėklos, baltais prisidengę apsiaustais 
gynė paskutiniąsias miesto užtvarų sienas. 

Baigės septintieji karo metai, baigės ir 
paskutinės Jeruzalės dienos. Gynėjų jėgos 
kaskart silpnėjo. Visa, ką tik galėjo dantys 
nugalėti, jau buvo suvalgyta, apgraušti netgi 
šunų kaulai. O priešas kas kart stiprėjo, pa- 
galbon ėjo vis nauji legionų pulkai, vežė kas 
kart kitokius karo pabūklus, gaudavo vis nau- 
jus miesto puolimo planus. 


PAVASARIS EINA... 


Pas mus dar pilka, šalta, o Šveicarijos kalnų pašlaitėse jau pražydę sodai. 


Patekėjusi skaisti didžiojo penktadienio 
saulutė, greit slėpėsi už pilkųjų debesų — ne- 
driso žiūrėti į didįjį miesto gaisrą, kurio liep- 
sna baigė semti pačius aukščiausius šventyk- 
los bokštus. Miesto gatvėse klūpojo pus- 
gyvės, išalkę moterys, klykė vaikai, o romė- 
nų kruvini kardai baigė skinti tuos, kurie dar 
nesuskubo įšokti į liepsnų sūkurius. Didžiu- 
liai jų sienolaužiai baigė griauti namus, kurių 
dar nepergalėjo ugnies liežuviai. 


Ankstyvą pirmosios Velykų dienos rytą, 
po septynerių metų atkaklios kovos, džiugau- 
dami romėnų legionai traukė pajūrin, vesdami 
nelaisvėn tūkstančius jaunuolių— narsių mie- 
sto gynėjų. Dažnai atsisukę žvelgdavo jau- 
nieji vergai į amžinąjį miestą, bet nepamaty- 
davo nieko kito, kaip tik vietoj gražiosios 
Jeruzalės tūnančius pelenų pylimus, o vietoj 
didžiosios šventyklos styrantį apgriuvusi bok- 
štą, kuris dar ilgai ilgai bylojo žmonijai apie 
narsius tėvynės laisvės gynėjus, kilnius 
Jeruzalės sūnus didvyriškai žuvusius liepsnų 
sūkury ir žiaurių romėnų nelaisvėje. 


A. Rimšaitis. 

VESNE MEOYS 


Varpai Velykų, balsu savo 
prikelkit žmogų iš purvyno. 
Kelius, kur milžinai žygiavo — 
Velykų rytą lai sužino. 


Laukus apeisim. Ir kaimynus 
prikelsime iš ilgo miego. 
Nors mūs laukuos erškėčiai pinas, 
idiegsime ten naują diegą. 


Gana tylos! Gana dejuoti! 
Mes laimei gimem, laimei augom. 
Mes sakalai dangaus sparnuoti. 
Pasieksim saulę ir žydrų dangų. 


„Mūsų tautiečiai 


„Tautos suskato šiuo metu itin rūpintis 
savaisiais, pask'idusiais per visą pasaulį. 
Kad neprarastų tautiškos sąmonės, atsi- 
dūrę svetimųjų tarpe, ir kad nepakriktų, 
budami palaidi, jie telkiami draugėn tau- 
tinės kultūros pagrindu ir palaikomi kuo 
galint. Juk svarbu tautai, kad jos žmonės 
daugėtų ar kad bent jos prieauglis, svetur 
išėjęs, galutinai nedingtų. Ir mums lietu- 
viams, negausingiems esant, dar labiau, 
nekaip kitiems, pravartu domėtis savo tau- 
tiečiais, atskirtais nuo Lietuvos ar šiaip, 
kur toli“: nuo jos likimo numestais“. 

A. Smetona. 


Mūsų tauta negausi, neperdidelė, bet jos 
sūnūs ir dukterys gyvena visame pasauly; jų 
esama visose pasaulio dalyse: Europoj, Azi- 
joj, Afrikoj, Australijoj ir Žiemių bei Pietų 
Amerikoj. Vienur jų yra mažiau, kitur dau- 
giau; vienur jie išsisklaidę, pakrikę, kitur su- 
simetę į dideles kolonijas ir susiorganizavę 
i savo atskiras lietuviškas organizacijas. Kiek 
jų iš viso yra? 

Pernai Kaune įvykusiame Pirmame Pasau- 
lio Lietuvių Kongrese kun. prof. F. Kemėšis, 
skaitydamas paskaitą apie kitur gyvenančių 
lietuvių švietimą, pažymėjo, kiek visame pa- 
sauly yra lietuvių. Pasak jo, dabartinėse Lie- 


*) Paskaita, skaitytina jaunimo susirinkimuose, 

Velykų rytą 


Varpai, sugauskit savo spižais! 
Prikelkit žmogų iš purvyno, 
Tegul jis traukia giesmę didžią, 
kurios ligšioliai nepažino. 


Bus gėrio daug. Bus daugel džiaugsmo. 
Bet Rojum ar pavers pasaulį 
Patsai Kūrėjas, Pats Aukščiausis, 
mūsų gilių maldų išklausęs?... 


Varpai, Velykų balsu savo 
prikelkit žmogų iš purvyno. 
Kelius į laimę — laimę didžią — 
šiandieną te visi sužino! 


i Amerikoje? 


tuvos Valstybės ribose vienų lietuvių yra 
2 milijonai, nemaža yra Pabaltės valstybėse 
pav., Latvijoje 30.000, Estijoje 100, Suomi- 
joje 100. Toliau Jungtinėse Amerikos Valsty- 
bėse 750.000, Rytprūsiuose 100.000, Sovietų 
Rusijoje 40.000, Brazilijoje 35.000, Argenti- 
noje 32.000, Uragvajuje 10.000, Anglijoje 7.400, 
Kanadoje 15.000, Rytų Afrikoje 400, Šancha- 
juje 400, Charbine 300, Prancūzijoje 200, 
Australijoje 200, kitucse kraštuose apie 400. 
Iš viso 4.527.500. 

Bet, galimas dalykas, šie daviniai nėra 
tikslūs, nes ne visur yra galimumų visus lie- 
tuvius surašyti. Kaip jau pradžioje pažymėta, 
ne visur mūsų tautiečiai yra susiorganizavę, 
ne visur tautiškai susipratę ir todėl ne visur 
ir lietuviais užsirašę, o ypač anksčiau, kol dar 
nebuvo atskiros Lietuvos valstybės. Tuomet 
kai kurie kitur išvykę mūsų tautiečiai pasi- 
sakydavę esą atvažiavę iš Rusijos ir iš ki- 
tur. Na ir užsirašydavo visaip. O kiek jų iki 
šiol nutautėjo! 

Palike kitų kraštų lietuvius nuošaliai, šį 
kartą pakalbėkime apie tuos mūsų tautiečius, 
kurie gyvena Žiemių Amerikoje, t. y. Jungti- 
nėse Amerikos Valstybėse. 

Kada pirmieji lietuviai pasiekė Žiemių 
Ameriką, tikslių žinių nėra. Mūsų istorikas 
Simanas Daukantas savo „Būde senovės lie- 


CIKAGOS LIETUVIU 
VADOVYBĖ 


II-jo transatlantinio skri- 
dimo rėmėjai ir pirmosios 
Amerikos lietuvių sporto 
olimpijadės iniciatoriai. 
Sėdi antras iš kairės adv. 
J. Bagdžiūnas — Lietuvos 
Laisvės Varpo sumanyto- 
jas. Stovi viduj rašytojas, 
poetas, uolus mūsų laik- 
raščio bendradarbis ir jo 
skleidėjas amcrikiečių tar- 
pe Arėjas Vitkauskas. 


tuvių“ rašo, kad pirmieji lietuviai Amerikon 
pradėję važiuoti antroje XVII amžiaus pusėje. 
Anot jo, „minavotina notis nutiko Lietuvos 
tautoje, jog daugybė lietuviško svieto išsi- 
dangino i Ameriką, nesgi didžturčiai Lietu- 
voje svietą vergė“... Kiti šaltiniai taip pat 
sako, kad XVII a. lietuviai bėgę į Ameriką 
dėl naminio karo Lietuvoje tarp katalikų. ir 
protestantų. Tikresnės žinios sako, kad lietu- 
viai pradėję vykti į Ameriką antroje XIX a. 
pusėje del ekonominių sunkumų: dėl badme- 
čio, dėl nederlių Lietuvoje ir dėl stokos -že- 
mės, nes jau tuomet geriausia žemė buvusi 
ne lietuvių bajorų rankose. Be to, prisidėję 
ir politiški sunkumai: rusai persekiodavo už 
kiekvieną drąsesnį lietuvių pasirodymą, o ypač 
spaudos draudimo metu. Lietuvių jaunimas 
daugiausia bėgdavo iš savo krašto dėl pri- 
verstinio tarnavimo rusų kariuomenėje. Vė- 
liau bėgęs dėl rusų- japonų karo, dėl kilusios 
revoliucijos ir dėl persekiojimų. Visos tos 
ekonomiškos, sociališkos ir politiškos prie- 
žastys stumte stūmė mūsų tautiečius vykti 
į svetimus kraštus ir ten Ieškoti geresnių, 
laisvesnių gyvenimo sąlygų. Ir tokiu būdu iki 
Didžiojo karo iš Lietuvos išplaukė net treč- 
dalis mūsų tautiečių, geriausių, sveikiausių 
jėgų. Dr. Pr. Puskunigis knygoje „Pasaulio 
lietuviai“ šį faktą aiškiai pažymi, pabrėžda- 
mas, kad jokia kita Europos tauta nėra tiek 
išsiuntusi Amerikon savo sūnų ir dukterų 


kaip lietuviai. Jis sako: „Net visas trečdalis 
lietuvių tautos gyvena J. A. V., tuo tarpu gi 
čia nerasime nei 10-tos dalies visos vokiečių 
tautos, nei 20-tos dalies anglų, nei 50-tos 
dalies rusų ir pan“. 

Pirmieji Amerikon vyko kunigai, mažaže- 
miai, kaimiečiai ir persekiojami lietuviai švie- 
suoliai. K. Gineitis savo knygoje „Amerika ir 
Amerikos lietuviai“ ir prof. M. Biržiška „Lie- 
tuviškoje Enciklopedijoje“ rašo, kad pirmieji 
lietuviai Amerikoje buve kun. Strupinskas, 
kun. J. Juškevičius, kun. Končius, J. Botyrius, 
J. Staniulis, V. Gustaitis ir kiti. Vėliau atvykę 
dr. J. Šliupas ir kun. A. Burba, kurie Ameri- 
kos lietuvių gyvenime suvaidinę žymų istorinį 
vaidmeni. 

Dabar pažiūrėkime, kaip užjūry gyveną 
mūsų broliai yra susiorganizavę ekonominėj, 
švietimo ir kultūros srityse. 

Ekonominė būklė. Kaip aukščiau pažymėta, 
į Ameriką daugiausia vyko suaugę tvirti vy- 


"rai ir moterys. Nors ten ėjo vargo spiriami, 


bet ir pinigo bent pradžiai turėjo. Pasak K. 
Gineičio, 1899 — 1914 metų laikotarpy lietu- 
viai parodė Amerikos emigracijos įstaigoms 
3.158.455 dolerius atsivežtų pinigų. Be to, 
kelionei išleidę 16 milijonų rublių. Vadinas, 
tiek pinigų jie išsivežė iš Lietuvos! O kiek 
jie atsiėjo išauginti! Prof. K. Pakštas savo 
knygoje „Baltijos valstybių politinė geografija“ 
pažymi: „Pusę milijono jaunų Lietuvos žmo- 

ni4 galima kainoti dviem kainom: Lietuvoje 
juos užauginti atsėjo 100 milijonų dolerių, 
bet Amerikon perkelta jų kaina galėjo pa- 
kilti iki milijardo dolerių. Tas pat ir su jų 
darbu ir uždarbiu. Metinis jų uždarbis Lietu- 
voje būtų buvęs apie 25 ar 30 milijonų do- 
lerių, o Amerikoje jau 300 milijonų dolerių, 
žinoma, skaitant, kad visi jie suaugę ir visi 
dirba“. 

Prof. M. Biržiškos surinktomis žiniomis, 
1899—1914 m. lietuvių ateivių profesijos buvo 
parodytos šios: 239.177 visadirbiai (79.059 
žemdirbiai, 71.485 darbininkai, 45.884 bedar- 
biai, 41.884 tarnai, 593 ūkininkai ir t. t.), 
13.185 amatininkai (3.160 angliakasiai, atvykę 
iš Anglijos, 3.147 siuvėjai ir siuvėjos, 1.845 
dailidės, 1.746 kalviai, šaltkalviai ir geležies 
apdirbėjai, 775 kurpiai, 304 mašinistai ir me- 
chanikai, 276 mūrininkai, 244 raštininkai, 156 
jūrininkai, 150 kepėjų, 143 staliai, 132 dažy- 
tojai, 112 audėjų ir verpėjų, 86 mėsininkai, 
60 daržininkų, 60 pečkurių, 59 malūnininkai 
irt. t.) ir 255 profesionalai-inteligentai (61 mu- 
zikantas ir vargoninkas, 37 kunigai, 37 moky- 
tojai, 22 literatai ir publicistai, 12 elektro- 
technikų, 10 architektų; 8 menininkai, 6 gy- 
dytojai, 5 advokatai i t. t). Daugumas jų 
Amerikoje turėjo imtis kitokio darbo. Jie 
buvo imami ten, kur jų ištvermė buvo labiau- 
siai reikalinga: į anglių kasyklas, miškų dar- 
bus, skerdyklas, geležies, plieno ir vielos lie- 
jyklas. I „farmas“ (žemės ūkį) maža kas teėjo 
bet ir tokių atsirado žymus skaičius. Pirmieji 
ateiviai ėmė dirbti Pensilvanijos, vėliau dar 
Illinois ir kt. „mainuose“ (kasyklose). Paskiau 
jų atsirado ir kitose Amerikos vietose. Poka- 
riniais laikais, kada Amerikoje pramonė buvo 
labiausiai išsišakojusi ir turėjo savo gami- 
niams pakankamai rinkų, jos darbininkai per 
dieną už darbą gaudavo po 3 — 4 dolerius. 
Nemažiau daugelis gaudavo ir anksčiau. Dėl 
to labiau taupūs lietuviai susirinko gerokai 
pinigų, isigijo kilnojamojo ir nekilnojamojo 
turto ir tapo įvairių pramonės bei prekybos 
įmonių bendrininkais. Apsukresni amatininkai 
virto savo dirbtuvių „bosais“ (šeimininkais). 
Kiti, metę visus darbus, tapdavo saliūninin- 
kais, ėmė laikyti. karčiamas, užeigų namus, 
kiti —viešasias susirinkimų ir pramogų sales - 
svetaines, kur buvo patogiausia vieta lietuvių 

draugijoms daryti susirinkimus, rengti vaka- 
rus, paminėjimus ir t. t. Be to, kiekvienoje 
lietuvių kolonijoje atsirado įvairių krautuvių, 
mėsinių, kepyklų, kur aprūpinami savi „kostiu- 
meriai“ (pirkėjai). Atsirado ir savo karstadir- 
bių, graborių, balzamuotojų, kurie už pinigus 
padaro visa. 

Kaip jau sakyta, labiau taupūs Amerikos 
lietuviai stengiasi įsigyti nejudomąjį turtą. 
Juos ilgą laiką rėmė ir palaikė 1901 metais 
Philadelphijoje įsteigta „Lietuvių Paskolos ir 
Budavojimo Bendrovė“, kuri per 30 m:etų pa- 
dėjo apie 1000 lietuvių šeimų isigyti namus. 
Rašytojo Račkausko 1915 metais surinktomis 
žiniomis, 103 miestų ir miestelių 3.668 lietu- 
viai turėję nekilnojamosios nuosavybės dau- 
giau kaip 8 milijonų dolerių vertės, neskai- 
tant bažnyčių ir draugijų nuosavybės, kuri 
įvertinama tūkstančiais milijonų; be to, 106 
vietų 1248 biznieriai turėję turto už 4 mil. 
dol. Kai kur lietuviai biznieriai lengvai nu- 
rungdavę net žydus. Ilgainiui lietuvių ekono- 
minis gyvenimas Jungtinėse Amerikos Val- 
stybėse tiek išsišakojo, kad patys turėjo visa: 
bankus, pramonės ir prekybos įstaigas, dirb- 
tuves ir daug nejudomojo turto (žemės, 
namų). 

Bet, kaip kitur, taip ir Amerikoje lietuvių 
ekonominės būklės pastovumas pareina ne 
tik nuo jų pačių darbštumo ir apsukrumo, 
bet -ir'muo bendrų to krašto visuomeninių, 
ekonominių ir politinių sąlygų. Šių laikų eko- 
nominis krizis yra palietęs ne vien Europą, 
bet ir Ameriką. Dr. Pr. Puskunigis rašo, kad 
medžiagiški Amerikos lietuvių nuostoliai šio 
pasaulinio krizio metu siekia milijonus dole- 
rių. Esą išvengę tų nuostolių tik tie, kurie 
savo taupmenų nebuvo ideje vienon ar kiton 
įmonėn arba nieko neturėjo sutaupe... To 
išvengti esą nebuvo galima, nes ekonomiška 
būklė skaudžiai palietusi visą šalį. Daugelio 
turtas Zluges silpnos vertės indėlių įmonėse, 
kurios kad ir duodavusios didesnius nuošim- 
čius, bet sunkiais laikais jos pasirodė esan- 
čios silpniausios ir greit žlugo. Tai buvo ne- 
dideli bankai-bankeliai, kurie beveik visi su- 
sibankrutavo ir pražudė sunkiai uždirbtus lie- 
tuvių pinigus. Daugelis lietuvių nukentėjo ir 
visai nekaltai: jie buvo sudėję pinigus į ne- 
judomąji turtą, namus, žemės ūkius, kas bu- 


vo laikoma saugiais indeliais. Bet atejus kri- 
zio metams, namų ir žemės vertė nukritusi 
žemiau pusės savo perkamos kainos. Dėl to 
dabar Amerikos lietuviai jau nebetokie tur- 
tingi, kaip prieš keliolika metų. Bet vis dėlto 
jie verčiasi neblogiau, kaip kiti. Ten jie pa- 
sižymi savo dideliu sumanumu, apsukrumu 
ir ištvermingu darbštumu. Dėl to ten lietu- 
viais ypatingai pasitikima ir jiems durys ati- 
daromos visur. Reikia tikėtis, kad ekonomi- 
niam kriziui atslūgus, mūsų užjūrio broliai 
ekonominėj srity vėl sustiprės. 

Kultūrinė būklė. Iš Lietuvos į Ameriką 
daugiausia važiavo mažamoksliai ir beraščiai. 
Račkausko nustatytais duomenimis, 1899 - 1914 
metais atvykusių Amerikon lietuvių 53?/, bu- 
vė beraščių. Suprantama, tokie žmonės tau- 
tiniu ir kultūriniu atžvilgiu mažai tebuvo pa- 
kilę. Nuvykę Amerikon kai kurie žinoję, kad 
jie esą tik katalikai... Anksčiau, nesant atski- 
rų lietuviškų parapijų ir draugijų, lietuviai 
dėdavosi su lenkais ir veikdavo bendrose 
draugijose. Ilgainiui padidėjus lietuvių skai- 
čiui ir sustiprėjus ekonomiškai, lietuviai patys 
pradėjo ir bažnyčias statyti, bet jose lietu- 
viško žodžio neužgirsdavo... Bet taip buvo 
neilgai. 1894 m. atvyksta Amerikon dr. J. 
Šliupas. Pamatęs lietuvių tikrąją būklę, jis 
netrukus pasikvietė iš Lietuvos kun. Al. Bur- 
bą, kuris pradėjo netik statyti bažnyčias, bet 


MILIJONAS 
PARASU 


Tiek knygų prirašė Amc- 
rikos lietuviai savo para- 
šais, kai jie 1921 m. prašė 
Amerikos prezidentą Vil- 
soną, kad jis pripažintų 
Lietuvą laisva ir nepriklau- 
| soma valstybe. 


ir steigti lietuviškas parapijas. Jo darbus pa- 
rėmė visi sviesesnieji amerikiečiai lietuviai. 
Po kurio laiko visos didesnės lietuvių koloni- 
jos turėjo savo atskiras lietuviškas parapijas. 
Amerikiečio kun. S. Draugelio surinktomis 
žiniomis, 1931 m. Jungtinėse Amerikos Vals- 
tybėse lietuviai gyvenę 2.144 vietose (miestai, 
miesteliai). Iš to skaičiaus 91 vietoje jau bu- 
vo lietuviškos parapijos, 2.052 vietose lietu- 
viai savo parapijų dar neturėję. 

Amerikoje lietuviškų parapijų reikšmė la- 
bai didelė, nes jos pirmiausia surenka į krūvą 
mūsų tautiečius ir jiems teikia visokiariopos 
dvasinės naudos. Prie parapijų veikia lietu- 
viškos mokyklos ir įvairios organizacijos. Kun. 
prof. F. Kemėšio surinktomis žiniomis, dabar 
Amerikoje yra apie 220 lietuviškų parapijinių 
mokyklų, kuriose mokosi apie 10.000 vaikų. 
Tas mokyklas veda lietuviai kunigai ir lietu- 
tuvaičių vienuolynai, kongregacijos. Pav. Šv. 
Kazimiero seserų kongregacija vedanti 25 
parapijines mokyklos ir dvi aukštesnes mer- 
gaičių mokyklas. Šv. Pranciškaus seserų kon- 
gregacija veda 16 parap. mokyklų, neseniai 
įsteigta Šv. Kryžiaus seserų kongregacija veda 
1 mokyklą. Iš viso lietuvaitės sesers veda 42 
parapijines pradžios mokyklas. Be to, prieš 
keletą metų lietuviai kunigai marijonai yra 


įsteigę lietuvių kolegiją ir lietuvių kunigų 
semineriją. Tose mokyklose 


mokslas dėsto- 

mas vien anglų kalba, nes to reikalauja krašto 
įstatymai. Bet tokių mokyklų nauda yra ta, 
kad jose virš programos dar dėstoma lietuvių 
kalba, Lietuvos istorija, geografija, tikyba ir 
kas svarbiausia—mokiniai globojami ir auklė- 
jami lietuviškoj, katalikiškoj dvasioj. Kadangi 
Amerikos valstybinėse mokyklose visai ne- 
dėstomas religijos mokslas, tai katalikų dva- 
sininkai ypatingai stengiasi palaikyti privatines 
mokyklas, kur gali mokyti ir religinių tiesų. 
Suprantama, tokios mokyklos lietuviams ne- 
lengva išlaikyti, ir jeigu ne vienuolių kongre- 
gacijos, tai kažin kaip būtų... 

Šalia lietuviškų parapijų ir mokyklų didelį 
vaidmenį Amerikoje vaidina ir įvairios lietu- 
viškos organizacijos. Pradžioje tokių organi- 
zacijų buvo labai daug. Dabar jos jungiamos 
į didesnes organizacijas, kurioms sudaromas 
daugiau tvirtesnis teisiškas ir ekonomiškas 
pagrindas.: Stipriausios yra šios: 

1. Amerikos Lietuvių Susivienijimas. Ši or- 
ganizacija įsteigta 1886 m. Tuo metu jos tik- 
slas buvo: 1) atitraukti lietuvius nuo kitataučiu, 
2) padėti Lietuvai kovoti už spaudą, kuri tuo 
metu buvo uždrausta, 3) jungti Amerikos lie- 
tuvius brolybės ryšiais, teikti jiems pašalpą 
nelaimėje. Vėliau, 1901 m., ji suskilo į dvi 
organizacijas: viena pasiliko tą pati pavadi- 
nima, antra pasivadino Susivienijimas Lietuvių 
R. K. Amerikoje. 1930 metais nuo Amerikos 
Lietuvių Susivienijimo dalis narių atskilo ir 
sudarė Amerikos Lietuvių Darbininkų Susi- 
vienijimą, kurio taip pat tikslas šelpti ir remti 
savo narius. Dabar Amerikos Lietuvių Susi- 
vienijimas siekia: 1) suvienyti į brolišką są- 
ryši visus abiejų lyčių doro pasivedimo, ver- 
tus garbės lietuvius, neatsižvelgiant jų tikėji- 
miškų ir politikiškų pažiūrų; 2) tobulinti na- 
rius protišku, dorišku, draugijiniu ir medžia- 
giniu atžvilgiu ir teikti jiems pagalbą nelai- 
mėje; 3) steigti ir išlaikyti fondus; 4) remti 
kultūrą ir apšvietą tarpe lietuvių, steigiant 
knygynus ir skaityklas, leisti švietimo knygas 
narių vaikams padėti siekti aukštesni mokslą: 
5) rengti ivairius paminėjimus, paskaitas. 
Siuo metu ši organizacija turi apie 2 mil. 
dolerių kapitalo, kuris išskirstytas į šiuos 
fondus: 1) gyvybės draudimo fondas, 2) pa- 
šalpos ligoje fondas, 3) mišrusis fondas, 4) lėšų 
fondas, 5) inventoriaus fondas. 

2. Amerikos Lietuvių Rymo Katalikų fede- 
racija. Ji turi įvairiose Amerikos vietose 40 
skyrių, kurie apima 196 katalikiškas draugijas. 
Ši federacija yra idėjinė, tautiniai kultūrinė 
lietuvių katalikų organizacija. Jos tikslas — 
suvienyti visus lietuvius katalikus, jų draugi- 
jas ir organizacijas; suvienodinti lietuvių ka- 
talikų viešąji veikimą; palaikyti ryšius su Lie- 
tuvos katalikais ir pasaulinėmis katalikų or- 
ganizacijomis; kelti lietuvių religinę ir tautinę 
sąmonę. | šią federaciją įeina šios didesnės 
organizacijos: Lietuvių R. K. Susivienijimas 
Amerikoje, Moterų Sąjunga, Lietuvos Vyčiai, 
Lietuvių R. K. darbininkų sąjunga, Lietuvių 
labdarių sąjunga, Lietuvių katalikų studentų 
ir profesionalų organizacija, Šv. Kazimiero 
akademijos, Lietuvių Kolegijos ir Šv. Pran- 
ciškaus vienuolyno rėmėjų draugijos. Iš viso 
Federacija jungia apie 60.000 organizuotų 
lietuvių katalikų. 

3. Tėvynės Mylėtojų Draugija įsteigta 
1896 m. Ji nusistatė: 1) platinti šviesą ir lie- 
tuvišką literatūrą; 2) savo narius kelti doriš- 
kai, protiškai ir juose stiprinti tėvynės meile; 
3) leisti knygas, minėti svarbesnius tautai 
įvykius; 4) siuntinėti dykai Lietuvon lietuviš- 
kas knygas. Ši organizacija išleido apie 30 
lietuviškų knygų. 

Be to, iš žymesnių organizacijų dar yra 
šios: 1) Amerikos Lietuvių Advokatų Draugija, 
2) Amerikos Lietuvių Gydytojų Draugija, 
3) Amerikos Lietuvių Ekonominis Centras 
ir kitos. 

Šalia šių organizacijų beveik kiekviename 
mieste ir beveik kiekvienoje parapijoje dar 
veikia atskiros draugijos, klūbai. Pav., tokių 
organizacijų Čikagos mieste yra 99, Neujorko 
mieste 124. 

Spauda. RAmerikoje lietuviškoji spauda 
anksčiau išsiplėtė, negu Lietuvoje. Ten pir- 
miausia pradėta leisti lietuviški laikraščiai ir 
knygos, kurios Lietuvos gyvenime suvaidino 
didelį vaidmenį. Dabar Jungtinėse A. Valsty- 


bėse eina šie laikraščiai: 1) „Amerika“ — lie- 
tuvių visuomeninio ir kultūrinio gyvenimo 
savaitraštis, 2) „Amerikos Lietuvis“ — be 


ypatingos politiškos pakraipos, savaitraštis, 
3) „Darbininkas“—du kart per savaitę, kata- 
likų laikraštis, 4) „Dirva“ — tautiškos pakrai- 
pos savaitraštis, 5) „Draugas“ — katalikų 


DIDZIAUSIS PASAULIO 
MIESTAS 


J. Amerikos Valstybių pramonės 
ir prekybos centras — Neujorkas. 
Vaizdely miesto dangoraižiai ir 
uostas. Šiame mieste gyvena ne 
maža lietuvių, kurie turi kelius 
šimtus įvairių draugijų. 


KOKS TNT STS SIRIUS ITA BTI 


dienraštis, 6) „Garsas“ — Amerikos Lietuvių 
R. K. Susivienijimo organas, savaitraštis; 
7) „Išmintis“ — mėnesinis mokslo, meno ir 
satyros žurnalas; 8) „Keleivis“ — socialistų 
laisvamanių laikraštis; 9) „Laisvė“ — komu- 
nistų dienraštis; 10) „Laivas“ — tėvų mari- 
jonų savaitraštis; 11) „Margutis“ — dvisavai- 


tinis juokų ir dainų žurnalas; 12) „Meilė“—mė- 
nesinis Šv. Jėzaus Širdies Kongregacijos žur- 
nalas; 13) „Moterų Dirva“ ——katalikiškas moterų 
mėnesinis žurnalas; 14) „Naujienos“ — socia- 
listų dienraštis; 15) „Naujoji Gadynė“ — dar- 
bininkų savaitraštis, 16) „Pagalba“ — namų 
apyvokos mėnesinis žurnalas; 17) „Pažanga“ — 
laisvos minties mokslo ir kritikos mėnesinis 
žurnalas; 18) „Sandara“ — Amerikos Lietuvių 
Tautinės Sandoros savaitinis žurnalas; 19) „Sar- 
gybos Bokštas“ — mėnesinis biblistų laikraš- 
tis; 20) „Saulė“ — bepartyviškas savaitraštis; 
21) „Studentų Žodis“ — studentų katalikų or- 
ganas; 22) „Šv. Kazimiero Akademijos Aidai“ — 
mėnesinis žurnalas; 23) „Šviesa“ — politikos, 
mokslo, meno ir literatūros trimėnesinis kai- 
riųjų pakraipos žurnalas; 24) „Tėvynė“ — Su- 
sivienijimo Lietuvių Amerikoje organas; 25) 
„Tiesa“ — Amerikos Lietuvių Darbininkų Su- 
sivienijimo organas; 26) „Vienybė“ —tautiškas, 
du kart savaitėje einąs laikraštis; 27) „Vil- 
nis“ — komunistinės pakraipos dienraštis; 
28) „Vytis“ — katalikiškos Vyčių organizaci- 


jos laikraštis; 29) Žvaigždė“ — trimėnesinis 
katalikiškos pakraipos žurnalas. 

J. A. V. lietuvių organizacijos ir spauda 
vaidino ir tebevaidina dideli vaidmeni ne vien. 


Amerikos, bet ir Lietuvos visuomeniniame 
gyvenime. Organizacijos rūpinosi savo narių 
tautiniais, religiniais, socialiniais ir medžiagi- 
niais reikalais. Bet jos nepamiršdavo ir savo 
tautiečių, gyvenančių Suvalkijoje, Kaunijoje, 
Vilniuje ir kitur. Daugiausia jos rūpesčio pa- 
rodė Didžiojo karo metu, kada visas Lietuvos 
kraštas buvo paverstas žudynių arena, kada 
jos gyventojai buvo išsiunčiami kitur, o jų 
turtas buvo deginamas, naikinamas. Tuomet 
Amerikos lietuviai rinkdavo aukas ir jas siųs- 
davo savo tautiečių reikalams. 1917 metais 
Filadelphijos mieste buvo pasirašyta paverg- 
tųjų tautų deklaracija, kad jos norinčios būti 
laisvos. Šalia kitų tautų pasirašė nepriklauso- 
mybės deklaraciją ir Amerikos lietuviai. Vė- 
liau, karui pasibaigus, kai Amerikos prezi- 
dentas Vilsonas važiavo į Paryžių, Am. lietuviai 
įteikė jam didelį memorijalą, kuriuo prašė ir 
reikalavo nepamiršti Lietuvos ir sugrąžinti jai 
priklausomas teises. Dar vėliau, kai J. A. 
Valstybių vyriausybė svyravo, ar pripažinti 
Lietuvą de jure Amerikos lietuviai surinko 
milijoną parašų, kurie vos besutilpo į 138 
knygas, ir įteikė Amerikos prezidentui. 


Amerikos lietuviai veikė ir toliau. Kai 

1923 metais buvo atvaduojamas Klaipėdos 
kraštas, Amerikos lietuviai kuo greičiausiai 
parodė jam savo paramą. Be to, kiekvienu 
ryškesniu politiniu momentu, kada Lietuvai 
ima grėsti pašaliniai pavojai, Amerikos lietu- 
viai tuojau ir ima reaguoti — rašo Tautų Są- 
jungai memorijalus, siunčia telegramas, pro“ 
testus ir reikalauja Lietuvos neskriausti. 

Malonu pažymėti, kad Amerikos lietuviai 
ir Vilniaus nepamiršta. Didžiojo karo metu 
ir po karo Vilniaus lietuvių švietimo ir lab- 
darybės draugijos gavo iš jų daug medžia- 
ginės paramos. Jie Vilniaus nepamiršta ir 
dabar. 


L. B—AS 


Pasakyk, lakus vejeli, 

Ar laukai vėl sužaliuos, 

Ar vel kloniuos, plačios pievos 
Broliai dainą uždainuos. 


Kaip matome, mūsų tautiečiai, išvykdami 
i Ameriką, daug išsivežė brangių jėgų ir turto, 
bet, ten atsidūrę, ir atsilygino. Jų organiza- 
cijų fondai į visus Lietuvos kraštus yra iš- 
siuntinėję milijonus dolerių. Pavyzdžiui, Kaune 
nėra nei vienos organizacijos, nei vieno jų 
pastatyto namo ar įkurtos įstaigos, kur nebūtų 
pridėta Amerikos lietuvių sunkiai uždirbtų 
dolerių. O ką gi besakyti apie jų nuolat tei- 
kiamą moralinę paspirti per organizacijas, 
per spaudą? Žodžiu, tai yra neįkainojami, 
neivertinami mūsų tautiečių nuopelnai bend- 
riems mūsų tautos reikalams. 


S. U. 


Pasakyk... 


Pasakyk, kada mūs girios 
Džiaugsmo dainą vėl nupins, 
O saulutė auksaveidė 

Mūsų klonis išdabins. 


Pasakyk ar viturėlis 

Mūs padangėn vel sugrįš, 
Pasakyk, lakus vėjeli, 

Ar išnyks tamsi naktis. 


ABISINIJA MODERNIZUOJASI 


Kitados abisinai keliaudavo tik asilėnais, dabar jau turi moderniškas susisiekimo 


priemones — 


orlaivius. Orlaivy sėdi abisinų karo vadas Ras Sejuma, pasiruošęs skristi frontan. 

0. M 


Yra dienos 
pilkos, 
kaip pavasarį upėj vanduo, 
kaipvakaro prieblanda tuščiam kambary, 
kaip saulė balsgana skersgatviuos siauruos. 


„Yra dienos 

gūdžios, 

kaip šešėliai nutysę vakaro žaroj, 
kaip rudenį kymūs vėjo aidai, 

kaip balsas nutrūkęs staiga tolumoj. 


Yra dienos 
liūdnos, 
kaip pradalgiuos suvytę gelės, 
kaip skausmas žodžiais neišreikštas, 
kaip rytas aitrus atsikėlęs. 


Yra dienos ir diena... 


Yra Diena! 
Stebuklinga! 
kaip pasakų karžygiai, karalaitės, slibinai, 
kaip prošvaistės danguj sustingę, 
kaip jūroj saulė skęstanti tyliai. 


Nors vieškeliuos visuos jūs klyksit, lyg 
varnai, 

Rytuos ir Vakaruos tartum vaiduokliai 
ją lydėsit .. 

Ji saulės rūbuos dyvinuos 

staiga bakužėse audringai suliepsros. 


(iyvens 
viena mintim, 
vienu troškimu 

ir plaks 
viena gyva širdim! 


Pasiruoškime „kelionėn“ po Europą 


Kas nežino, kad jaunimas be galo mėgsta 
keliauti ir džiaugtis visokiais kelionės malo- 
numais. Tokia jau yra jauno žmogaus pri- 
gimtis. Jaunimas visada judrus, it gyvasis si- 
dabras, visada gaivus, visada kur nors žy- 
giuoja, bėga ir nuolat kruta. Kad galėtų, pauk- 
ščio sparnais lakstytų iš vienos pasvietės ki- 
ton. Tada jo visur būtų pilna. 

Jaunimo smalsumas yra labai didelis. Jam 
viskas rūpi pamatyti, žinoti ir suprasti. Jis, 
rodos, keliautų ir keliautų. 

Gyvenime tačiau tiktai retas jaunuolis gali 
keliauti po svetimas šalis. Didžiulė gi jaunimo 
dalis tenkinasi tiktai paprastomis, mažutėmis 
pavienėmis ar būrinėmis išvykomis, kurios 
paprastai labai netoli tesiekia. 

Turint visa tai galvoje, nesunku taip pat 
suprasti, kodėl jaunimas labai mėgsta skai- 
tyti knygas, kuriose aprašomos visokios ke- 
lionės ir jų nuotykiai. Tokias knygas jaunimas 
skaito su didžiausiu noru ir atsidėjimu. Tai 
yra mėgiamiausios jaunimo knygos. 

Tačiau ir knygos ne visiems prieinamos, 
ypač jeigu kalbėsime apie mūsų krašto lie- 
tuvių jaunimą. 

Ypač sodžiaus jaunimas, kuris dažnai. nie- 


kur nesimoko, ir mažai nusimano apie kitus 
kraštus. Jis neturi kur gauti ir knygų. 

Brangusis jaunime! „Jaunimo Draugas“, 
norėdamas čia tau padėti, pasiryžo, kaip ti- 
kras tavo bičiulis, duoti visoj eilėj numerių 
kelionių aprašymų, kas palengvins tau susi- 
daryti tikslesnį ir pilnesni vaizdą apie viso- 
kius pasaulio kraštus. 

Pirmiausia, aišku, susipažinsime su Euro- 
pos šalimis, po to, jei jaunimui ši naujovė 
patiks, mėginsime keliauti ir po kitus pasau- 
lio žemynus: Afriką, Aziją ir Ameriką. 

Pastebėtina, kad mūsų kelionė bus ypa- 
tinga. Kartais keliausime patys vieni, dažniau- 
sia betgi teks keliauti drauge su lietuvių Ke- 
liautojais, prisėdus greta jų čia traukinyj, Cia 
laive, čia automobilyj, čia vėl užsilipsime ant 
paskutinio motociklo rato, nepaisydaini, Kad 
jis ir gerokai pakrato. Taigi mūsų kelionės 
priemonės bus labai ivairios. 

Kiekvienas keliautojas, prieš pradėdamas 
kelionę, pasiima visų pirma žemėlapį ir nu- 
stato savo kelionės planą. Kažkas panašaus 
reikia ir mums padaryti. 

Esame jau pasake, kad pirmoj eilėj mes 
ryžtamės „pasivažinėti“ po Europos kraštus. 

Todėl pravartu pirmiausia pasakyti keli žo- 
džiai aplamai apie Europą. 

Žemės ploto didumu Europa užima prieš- 
paskutinę vietą. Už Europą mažesnė yra tik- 
tai Australija. Iš tikrųjų Europa yra Azijos 
pusiasalis. Europa yra daugiau kaip 4 kartus 
mažesnė už Aziją. 

Bet ne nuo teritorinio (žemės) didumo 
pareina Europos reikšmė, kokią ji turėjo ir 
tebeturi kitų pasaulio dalių tarpe. Lemiantieji 
veiksniai yra čia atitinkamos sąlygos, leidžian- 
čios augti Europos medžiaginei ir dvasinei 
kultūrai. 

Pirmiausia yra labai gera Europos geo- 
grafinė padėtis. Pro Europą eina keliai į vi- 


IS KARO LAUKO 


Paskutinėmis dienomis italai vėl pradėjo pulti abisinus. 
Abisinų karo vadovybė pasiryžo atremti priešo puo- 
limus. Vaizdely abisinai stiprina frontą —kasa apkasus. 

sas pasaulio puses. Svarbų taip pat vaidmenį 
vaidina Europos krantų vingiuotumas. Dėl to 
visų pusių Europos pakrantėse yra daugybė 
uostų, kurie jūros susisiekimui ir prekybai 
turi didžiausios reikšmės. 

Be to ir žemės turtų atžvilgiu Europa pra- 
neša kitas daug didesnes pasaulio dalis. Tiesa, 
bemaž nėra Europoje aukso kasyklų, bet už- 
tat daug yra čia akmeninės anglies ir gele- 
žies rudos, kas yra reikalingiausia pramonei 
augti. Derlinga taip pat yra Europos žemė, 
kurios našumas dėl aukštos žemės dirbimo 
kultūros yra labai didelis. Pažymėtina, kad 
Europa kviečių, avižų ir miežių gamybos sri- 
tyje pagamina kone 50°/o (bemaž pusę) to, 
kas pagaminama visame pasaulyje. Gi rugių 
ir bulvių gamyboje Europa pateikia apie 90°/o 
viso pasaulio produkcijos. Nepalyginti dau- 
giau Europa gamina taip pat cukrinių burokų 
ir vynuogių bei vyno. 

Kas galima pasakyti apie Europos kultūrą? 
Europos kultūros lopšio reikia ieškoti Vaka- 
rinėj Azijoje, ir apskritai Rytuose, nes iš ten 
per asiriečius, babiloniečius, finikiečius, grai- 
kus ir romėnus atėjo kultūra Europon. Tai, 
žinoma, vyko labai iš lengvo, ištisais šimtme- 
čiais. Pirmiausia iš Vakarų Azijos kultūra 
paplitusi buvo tiktai Viduržemio jūros pa- 
kraščiuose, kitaip sakant ten, kur senovėje 
labiausiai ir bemaž lik ten buvo paplitusi 
tautų prekyba. 

Vėliau iš Viduržemio jūros pakraščių kul- 
tūra ir civilizacija plito toliau į šiaurę. Ypač 
čia didelį vaidmenį suvaidino romėnų impe- 
rija ir krikščionybė. 

Apskritai, nūdienė Europos dvasinė kultūra 
yra išaugusi ant senovės graikų bei romėnų 
kultūrų ir krikščionybės pagrindų. 

Šiandie Europa yra kultūringiausia pasaulio 
dalis. Be to, Europos kultūra, nors ir yra 
ėmusi savo pradžią iš Azijos, yra vis dėlto 
savotiška, tariant, europiška. Kitaip sakant, 
Rytų kultūros pradai Europoje buvo savaip 
suprasti ir išugdyti. | 

Jeigu kadaise kultūra atslinko Europon iš 
Azijos, tai šiandie vyskta atvirkščiai. Šiandie 
Europos kultūra plinta į visas kitas pasaulio 
dalis: Aziją, Ameriką, Afriką ir Australiją. 

Europa yra baltosios rasės žemynas. Yra, 
tiesa, Europoje ir geltonosios rasės žmonių 


(suomiai, vengrai ir totoriai), bet jy yra labai 
nedaug. 

Baltosios rasės žmonės, gyvenantieji Euro- 
poje, skirstomi į tris šakas. Didžiuma gyven- 
tojų priklauso arijų arba indoeuropiečių ša- 
kai, antrai šakai priklauso semitai arba žy- 
dai, kurių Europoje yra apie 12 mil. Galop 
trečiąją šaką sudaro vadinamieji baskai, se- 
niausi Europos gyventojai, kurių dabar yra 
išlikę vos apie 600 tūkstančių Pirėnų kal- 
nuose. 

Baltosios rasės gyventojai skirstomi dar 
į tam tikras gimines. Romanų giminės tautos 
gyvena Europos vakaruose ir pietuose. Prie 
šios giminės priklauso italai, prancūzai, ispa- 
nai, portugalai ir rumunai. 

Gerinanų giminės tautos gyvena Europos 
viduryje ir šiaurėje, ar gal tikriau pasakius 
šiaurės vakaruose. Prie germanų giminės pri- 
klauso: vokiečiai, olandai, danai, anglai, šve- 
dai ir norvegai. 

Šlavių giminės tautos gyvena Europos 
rytuose ir Balkanų pusiasalyje. Čia priklauso: 
rusai, lenkai, čekai, slovėnai, chorvatai, serbai 
ir bulgarai. 

Atskirą tautų giminę sudaro keltai, gyve- 
nantieji dabar Bretanės pusiasalyj (šiaurinėj 
Prancūzijoj) bei Britanijos (Anglijos) ir Irlan- 
dijos vakaruose, ir baltų arba aisčių tautos, 
prie kurių priklauso lietuviai ir latviai, 

Atskirą taip pat tautų giminę sudaro grai- 
kai ir giminingi su jais albanai. 

Išskiriant žydus ir geltonosios rasės tautas, 
likusioji Europos gyventojų dauguma yra 
krikščionių religijos, kuri skirstoma į tris ti- 
kybas ar Bažnyčias: Romos-katalikų, prote- 
stantų ir pravoslavų. 

Iš viso Europoje dabartiniu metu yra 34 
nepriklausomos valstybės. Valstybės santvar- 
kos atžvilgiu yra 18 respublikų ir 16 monar- 
chijų. 

Žemės ploto didumo atžvilgiu pirmą vietą 
užima Sovietų Rusija. Toliau eina Prancūzija, 
Ispanija, Vokietija, Švedija ir kitos. Lietuva 
užima 21 vietą. Vadinas, už Lietuvą mažes- 
nių yra dar 13 valstybių, kaip Estija, Danija, 
Šveicarija, Olandija, Belgija, Albanija ir kitos. 
Mažiausia Europos valstybė yra Monaco, tu- 
rinti vos pusantro kvadratinio kilometro plotą. 

Jeigu kalbėsime apie Europos valstybes 


Abisinijos karalius Haile Salasi seka per žiū- 
ronus mūšio eigą šiauriniame fronte. 


gyventojų skaičiaus atžvilgiu, tai čia pirmoji 
vieta taip pat priklauso Sovietų Rusijai, kuri 
Europos ribose turi 110 mil. gyventojų. Antroj 
vietoj yra Vokietija su 65 mil. gyventojų. 
Anglija kartu su lrlandija Europos ribose turi 
46 mil. gyventojų. Toliau eina ltalija—44 mil., 
Prancūzija—42 mil. ir t. t. Lietuva užima čia 
23 vietą. Vadinas, yra dar 11 valstybių, ku- 
rios turi mažiau gyventojų, negu Lietuva, 

Europa iš visų kitų pasaulio dalių yra tan- 
kiausiai apgyventa. Viename kvadratiniame 
kilometre gyvena čia 48 žmonės, tuo tarpu 
Azijoje viename kv. kilometre gyvena 23 žmo- 
nės, Amerikoje—6, Afrikoje—5, Australijoje— 
tik 1. 

Imdami gi atskiras Europos valstybes, pa- 
matysime, kad tirščiausiai apgyventa yra Bel- 
gija—266 gyventojai viename kvadratiniame 
kilometre. Toliau eina Olandija — 231, An- 
glija—187, Vokietija—133, Italija—133, Ceko- 
slovakija—105, Šveicarija—98, Vengrija — 93, 
Danija—83, Lenkija—82, Austrija—78, Pran- 
cūzija—77 ir t. t. Lietuvoje viename kv. kilo- 
metre gyvena 42 gyventojai, 

Tankiausiai apgyventos yra pramoningos 
valstybes. Tokiose valstybese daugiau yra ir 
miestu. 

Jeigu miestais vadinsime tik tokias vietas, 
kur gyvena mažiausia 100 tūkst. gyventojų, 
tai Europoje turėsime apie 300 miestų. An- 
alijoje yra jų 56, Vokietijoje—49, Sov. Rusi- 
joj—31, Italijoj—22, Prancūzijoje—17, Ispani- 
joje—10, Lenkijoje—10, Belgijoje—8, Olan- 
dijoje — 6, Rumunijoje — 5, Šveicarijoje — 4, 
Austrijoj—4 ir kitose valstybėse nuo 3 iki 1. 

Europoje yra 12 miestų, kuriuose gyvena 
daugiau kaip milijonas gyventojų. Štai šie 
miestai: Londonas—bemaž 8 mil. (Nėr žinios, 
ar jis užima pasaulyje pirmą ar antrą vietą, 
nes su juo rungtyniuoja dar Neujorkas), Pa- 
ryžius — keturi su puse milijono, Berlynas — 
4 mil,. Maskva—2 mil., Viena—2 mil., Lenin- 
gradas—1!/+ mil., Varšuva — truputi daugiau, 


NARAS 


kaip milijonas, Glasgovas — 1 mil.,, Budapeš- 
tas—1 mil, Roma—1 mil. ir Milanas—1 mil. 

Kitose pasaulio dalyse yra iš viso 14 mie- 
stų, kuriuose yra daugiau kaip milijonas gy- 
ventojų. Azijoje tokių miestų yra 7, Ameri- 
koje —5, Afrikoje — 1, Australijoje — 1. 

Štai, žiūpsnis žinių apie Europą. Kitą kartą 
galėsime jau pradėti savo „kelionę“. Reikia 
pastebėti, kad mūsų kelionė bus visiems la- 
bai patogi. Visų pirma kelionės. išlaidos bus 
labai mažos. Tai yra tiek kiek kaštuoja „Jau- 
nimo Draugo“ išsirašymas: metams—2 auks., 
pusmečiui—1 auks. Kas nusipirks toki „bilietą“, 
tas galės visur su mumis „keliauti“. 

Antras mūsų „kelionės“ patogumas yra tas, 
kad sėdėdami namie, kad ir užkrosnyje, ga- 
lėsime apkeliauti daug visokių kraštų. 

Kelionę prededame kitą mėnesi. Susirin- 
kimo vieta: prie „Jaunimo Draugo“. A. P, 


Jų kelias 


— Pirmyn į tėvynės dirvonus neartus! 
Toksai buvo šūkis jaunųjų žmonių, 
Ir kas tik išgirdo žodžius jų ištartus, 


Be nuovargio žengė karžygių kelin. 


Ne kelias tai buvo—erškėčių takelis, 
Vingiuojąs uolomis, dagilių laukais, 
Sale jo pakrypęs vargdienių namelis, 


Ten ašaras liejo tėvai su vaikais. 


Kas juos nuramino, ašaras nušluostė, 
Kas įnešė šviesą grįčiutėn tamsion? 
Kas kelią vaikeliams į ateitį ruošė 


Ir įkvėpė meilę krūtinėn jaunon? 


Tą darbą nudirbo jis — liaudies švietėjas! 
Ie laukė, svajojo, gyveno viltim... 
O laikas galiūnas, tas amžių kūrėjas 


Vis slinko ir slinko tamsion praeitin. 


Ir štai jau prabėgo keliolika metų, 
Daug dirbta, kovota jaunųjų draugų, 
O kovos, tie žygiai, dėl vargstančių brolių 


Jau amžiams užmigdė ne vieną iš jų. 


Šiandieną jų kapo jau nieks nebelanko, 
Visi jau pamiršo ir jųjų vardus, 
Tik retkarčiais vėjas aplink pasitranko 


Ir mėto pageltusius medžių lapus. 


O vakarą tylų, kad varpas sugaudžia, 


Ir dingsta saulutė už girių žalių, 


Atskrenda lakštutė ir dainą jiems audžia, 


Apverkia likimą tėvynės vaikų. 

KONFERENCIJA ROMOJE 


Romoje tarėsi Italijos Austrijos ir Vengrijos valstybių vairuotojai. Vaizdely iš kairės: Vengrijos 


premjeras Gembešas, užsienių reik. minist. 


Kanija; Austrijos užs. eik. min. Berger-Val- 


denekas, Musolini ir Šušningas — Austrijos kancleris. 


Nukrvžiuotasis ir paukščiai 


(Velykų legenda). 


Visi mes gerai pažįstame dailiąsias kregž- 
des, kurios skraido taip vikriai, kad vos akimis 
galima jas susekti. Be abejonės, jos atsirado 
mūsų žemėje tuo pačiu laiku kaip ir kiti šių 
dienų paukščiai. Tačiau legenda sako, kad 
kregždžių, ligi Kristui suėjo 30 metų, pasauly 
nebuvo ir kad jos atsirado tik per Jo gailes- 
tingumą. 

Tai atsitiko Palestinoje, kur Kristus gyveno 
ir skelbė savo mokslą. Kartą ten, vieno mie- 
stelio aikštėje susirinko būrelis vaikų, kurie, 
susiradę molio, pradėjo lipinti iš jo paukšte- 
lius. Jų darbą matė Kristus. Jis atsidėjęs 
stebėjo, kaip molio gabalėliai vaikų rankose 
virsta paukščių pavidalais ir šypsojosi. 

Netrukus išėjo iš vienų didelių namų fari- 
ziejus. Jis žengė išdidus, pasipūtęs, iškėlęs 
galvą tiesiai į vaikų būrelį. Vaikai išlakstė 
i šalis, palikdami po negero žmogaus kojo- 
mis savo paukštelius, kuriems padirbti reikėjo 
tiek daug pastangų. 


Kristus pastebėjo, kad fariziejus sumin- 
džios vaikų džiaugsmą. Jis išgirdo jų pilną 
skausmo klyksmą ir mostelėjo ranka. Ir vos 
tik fariziejaus koja palietė pirmąjį molio ga- 
balėli, visi vaikų nulipdyti paukšteliai staiga 
igavo gyvybės, suplasnojo sparnais ir vikriai 
pakilo į orą. Fariziejus stebuklo nepastebėjo, 
bet vaikai sukrykštė iš džiaugsmo ir puolė 
prie Kristaus padėkoti Jam. 

— Ar jūs mylite paukštelius? — paklausė 
jų Kristus. 

— Jie tokie geručiai! Mes norime, kad 
jie visuomet būtų su mumis,—atsakė vaikai. 

— Tai būkite ramūs! — nusišypsojo Kri- 
stus. — Tie paukšteliai, kuriuos jūs šiandien 
nulipdėte iš molio, suks lizdus jūsų narnų 
pastogėse ir bus visuomet netoli jūsų. 

Ir iš tikrųjų, tie paukšteliai atskrido pas 
vaikus ir pradėjo sukti lizdus pastogėse. Vai- 
kai jais džiaugėsi ir minėjo gerąjį žmogų, 
kuris išgelbėjo jų džiaugsmą. 

Kristaus tačiau neužmiršo ne tik vaikai, 
bet ir paukšteliai, kuriuos paskui pradėjo va- 
dinti kregždėmis. Kai Kristus buvo prikaltas 
prie kryžiaus ir kentėjo, didelis kregždžių 
būrys atskrido Jo raminti. Jos nutūpė ant 
kryžiaus skersinio, ir Kristus atsidėkodamas 
papuošė jas savo kraujo lašeliais, kurio Zy- 
mės pasiliko ligi šių laikų. 


Kristaus mirties dieną pajuto ir vyturėlis. 
Jis tačiau buvo nubaustas, nes nusikalto, 
eidamas jam pavestas pareigas. Dievas, su- 
tverdamas pasaulį, vyturėliui pavedė lydėti 
į dangų mirusiųjų sielas. Vyturėlis šias parei- 
gas ėjo ligi Kristaus mirties. Pakilti ligi dan- 
gaus vartų ir įleisti į amžino džiaugsmo vietą 
žemėje išvargusias sielas jam buvo labai 
malonu ir tuo jis prieš kitus didžiavosi. 

Kristui mirštant ant kryžiaus Golgotos 
kalne, vyturėlis buvo užsnudęs. Kristaus siela 
nuskrido į dangų viena, ir Jai vartus atidarė 


įvedė savo kariuomene Pareinio kraštan. Vaizdely 
pėstininkų pulkas įžygiuoja Kelno miestan. 


162 


pats Dievas Tėvas. Vyturėlis pabudęs ir pa- 
tyręs, kad Kristus mirė, nuskubėjo prie dan- 
gaus vartų įleisti Jo sielos, tačiau patyręs, 
kad Kristus jau danguje, pakėlė triukšmą, 
šaukdamas, kad be jo atidarinėti dangaus 
vartus niekas neturįs teisės. Dievas ant mie- 
galio užsirūstino ir atstatė iš vietos, o dan- 
gaus vartus saugoti pavedė šv. Petrui. 

Savo gerąsias dienas vyturėlis atsimena 
ir dabar. Ir dabar kyla jis į dangų tiesiai 
aukštyn, kaip anuo metu, tačiau dangaus 
vartų jau nebepriskrenda. 


Daug daugiau už vyturėli nukentėjo pe- 
lėda, ir tai dėl savo akiplėšiškumo. Savo laiku 
Viešpats Dievas jai davė gražų balsą ir liepė 
giesmėmis linksminti visą pasaulį. Pelėdai 
šios pareigos patiko. Ji skraidė iš vietos 
i vietą ir gražiai giedojo. 

Kristui mirštant ant kryžiaus, aptemo saulė, 
nustojo oše medžiai, liovėsi čiulbėję paukščiai. 
Pasauly užviešpatavo didelė tyla. Nutilti ne- 
norėjo tik pelėda. Klaikioje tamsoje ji atsi- 
sėdo ant uolos ir užtraukė pačią triukšmin- 
giausią giesmę. Visam pasauliui liūdint, skrido 
oru pelėdos daina lyg pasityčiojimas iš visko, 
kas tada vyko. Tai buvo nepaprastas akiplė- 
šiškumas. 

Pelėdos giesmę išgirdo ir Kristus. Jis pra- 
merkė krauju aptekusias akis ir pažvelgė 
į tamsą. Jo žvilgsnis nuskrido ligi uolos, ant 
kurios sėdėjo pelėda ir kraipė savo didelę 
galvą. Tuo pačiu laiku ji žvilgterėjo į Golgo- 
tos kalną, ant kurio stovėjo trys kryžiai. Kri- 
staus žvilgsnis ją pervėrė. Ji pajuto šiurpią 
baime ir susičiaupė. Pradėtas posmas nutrūko 
nebaigtas, ir iš jos gerklės išsiveržė klaikus 
spiegimas. 

Netrukus saulė vėl sušvito, tačiau tokia 
skaisti, kad pelėdą apakino. Ji spruko į tamsų 
urvą, drebėdama lyg epušės lapas. Atrodė 
jai, kad griūna visas pasaulis, kad juda uolos 
ir svyra medžiai, taikydamiesi ją prislėgti. Ji 
įsispraudė į patį tolimiausį urvo kampą ir 
žvalgėsi aplinkui klaikiomis, pablūdusiomis 
akimis. | 

Ir nuo to laiko pelėda saulės šviesos ven- 
gia. Ji skraido tik naktimis, lyg šmėkla, ir 
spiegia taip, kaip spiegė aną baisią valandą. 

MEPR: 


LIAUDIES DAINA — NEIŠSEMIAMAS POEZIJOS ŠALTINIS 


Aš padainuosiu 
dainų dainelę, 
aš dainų bernužėlis, 
aš atdarysiu 
dainų skrynelę, 
paleisiu į liustelį... 

N. L. V. 172. 

Liaudies dainų poezija, melodijomis ir 
daug kuo kitu jau seniai susirūpinta. Bet dar 
ne viskas iš lietuvių liaudies kūrybinio loby- 
no išsemta. Gal todėl, kad pas mus pačius 
maža yra iniciatyvos dainoms rinkti, joms de- 
rinti bei lyginti, daryti atitinkamų išvadų, Zo- 
džiu, gyvai susidomėti savo dainomis. Susi- 
domėti taip, kaip jomis susidomėta Prancū- 
zijoje, Vokietijoje ir kituose Vakarų Europos 
kraštuose. Ten beveik visos liaudies dainos 
yra surinktos ir išleistos didžiuliais leidiniais. 
Kartais net su melo/ijomis. Ypatingu kruopš- 
tumu, reikia pastebėti, pasižymi vokiečiai. Jie 
ir mūsų tautosakai ir tautodailei rinkti davė 
pradžią. Ištisas eiles pavardžių galima sumi- 
nėti, ir visos jos bus vokiečių. 

Bene pirmasis mokslininkų atkreipė akis 
į mūsų liaudies dainą Herderis. Juo pasekė 
kiti. Neselmanas, Sleicberis, Geitleris, Ber- 
zenbergeris, Burmanas, Lesingas — visi jie 
vokiečiai. Pirmas žymus lietuvis dainų rinkė- 
jas, o pagal prof. M. Biržišką ir dainų dirbė- 
jas, yra prof. K. Rėza. Juo pasekė broliai 
Juškos - Juškevičiai, Basanavičius, Sabaliau- 
skas, M. Biržiška, Jankauskas, Šimtakojis, 
Volteris, Krėvė-Mickevičius, B. Sruoga ir dau- 
gelis kitų. 

Atrodytų, jau daugelis mokslininkų dirbo 
šioj dirvoj, ji yra išarta, išakėta. Bet ne. Liau- 
dis nuolatos kuria. 

Svarbu prieiti dabar prie tų visų dainų 
tekstų ir nors keletu žodžių aptarti, ką ir 
kaip mes esame savo liaudies dainomis ap- 
dainave? 

Reikia pasakyti, kad mūsų liaudies poezi- 
ja yra iš trijų didžiulių skyrių. Tie skyriai yra 
todėl, kad dainos ir savo turiniu, ir išorine 
forma žymiai skiriasi. Tai yra: dainos, gies- 
mės ir raudos. 

Pažiūrėkime i jų kiekvieną iš arčiau. Sa- 
kau, kiekvieną, bet ne dainą, tik tą platųji 
skyrių. Tinkamai aptarti kiekvieną dainą 


reikia ne žmogaus jėgų ir ne Žmogaus am- 
žiaus, nes jos buvo kurtos šimtmečiais ir da- 
bar tebekuriamos. 

Dainos, kaip B. Sruoga sako, yra ne tik 
kad nerimtos savo turiniu, bet jos ir forma 
grynai skiriasi nuo giesmių. Jos ir melodijom 
lengvesnės. Jas galima net šokti. Dainuotojai 
jas puikiai atskiria nuo giesmių ir pasako: ši 
daina, dainuška, balabaika ar dar kitaip, 
o anoji — giesmė. Tačiau dauguma moksli- 
ninkų neskiria jų, vadina vienas ir kitas dai- 
nomis. Pirmas atkreipė visų domę B. Sruoga 
savajam straipsny vardu „Lietuvių dainų po- 
etinės priemonės“, įdėtame „Tautos ir Žo- 
džio“ leidinio III knygoje 1925 m. Ten jis 
įvedė ketvirtąjį liaudies dainų didžiulį skyrių, 
tai vestuvių dainas. Ir, berods, turėdamas pa- 
grindo. Nes vestuvių dainos, visi mes gerai 
žinome, kada ir kaip dainuojamos. Tiesa, kai- 


ATSARGA GEDOS NEDARO 


aaa p AN 
S 
Ša S 


Po kovo 7 d. vokiečių žygio prancūzai sustiprino 
savo kariuomenės įgulas Vokietijos pasieny. Vaiz- 
dely — prancūzų pėstininkai keliauja pasienin. 

kurias jy kitaip dainuoja Suvalkijoj, kitaip 
Dziikijoj ar apie Švenčionis. Bet vestuvių dai- 
na palieka vestuvių ir dainuojama tik per ve- 
stuves. Raudos net dainomis negalima pava- 
dinti. Jose dažnai būna tik melodija, garsai, 
o žodžių nė trupučio. Ir jos dažnai kuriamos 
čia-pat vietoje. Kai kas numiršta—giminės 
rauda. Raudoti kiekvienas moka, mokytis ne- 
reikia. Bet raudama ir vėliau, pavyzdžiui, prie 
kapo. Kada raudama be žodžių — ne poezija, 
bet muzika. Liūdniausia iš visų muzikų. 

Dabar jau galime kalbėti apie tai, ką ir 
kaip rnūsų liaudies poezija gieda bei dainuo- 
ja. Pirmiausia dainos. 

Čia ir kitur paduosiu tik dainų pradžios 
žodžius bei ištraukas, kurios savo poezija 
daugeliui, manau, daug ką primins. 

Malu, malu viena, 

pasižiūriu — diena. 

Girneles traukiu, 

savo mielo laukiu. 
Bl-S 151 

Rėzos rinkinyje buvo dar gražiau: 

a RIN 

mano girnaites, 

dingos ne viena malu. 

Iki kelužių 

1 purvynaitį, 

iki pažastačių 

į vandenatiį... 
Ren 

Siai poezija!! Kam mūsų nekiltų didelio 
skurdo ir vargo vaizdas, kai išgirstame dai- 
nuojant iki kelių purvyne, iki pažasčių van- 
deny. 

Tačiau yra dainos, kurios balabaikomis ir 
dar kitaip vadinamos. Šiandiena jos nyksta, 
bet dar nesenai buvo kuriamos ir dainuoja- 
mos. Kad ir ši: 

Turėjo bobutė 

Zila oželį, 

man dzig-dzią, 

man dziaki, 

man buvo čimpuotas, 

čimpyta družnal... 
PA AD 

Dzig-dzią, dziaki, čimpuotas, čimpyta. Sun- 
ku pasakyti, ką ir reiškia. Kai kas pastebi, kad 
čia garsais vaizduojamas, kokis buvo anas 

oželis—kaip jis šokinėjo, bobutė ji glamonė- 
jo ir t.t. Kitoj Lietuvos vietoj dainuojama šie 
garsai visai kitoki. Kartais net tas pats dai- 
nuotojas juos pagal reikalą pavartoja. Pav., 
vipsim, galdim; ukūm, pukūm. Šie garsai, ku- 
riuos sunku kitaip pavadinti, parodo oželio 
judėsius, jo santyki su žmogum, šiuo atveju, 
su bobute, bobutės su juo, žodžiu, visa, ko 
žodžiais negalima tinkamai pasakyti. 

Arba vėl kitoj dainoj: 

Žydelka našlė, 

jos duktė graži, 
etei e 

džium, džium, džium, 

jos duktė graži... 

JSST; 
Ir mums gerai žinomoje dainelėje: 

Tekejo saulelė 

pro debeseli, 

vai-tai, vai-tai, 

pro debesėlį, 

vai-tai-tai, vai-tai-tal, 

pro debesėlį... 

Ši vai-tai sunku kitaip ir pasakyti. Tačiau 
nereiškia, kad jis būtų beprasmis, kaip kai 
kas yra linkęs manyti. 

Šiuos visus „beprasmius“ žodelius imta 
vadinti refrėnu. 

Naujoviškose liaudies dainose jis irgi 
pasitaiko, gal net dažniau, tik kai kur jau 
norima šį bežodį refrėną pakeisti žodiniu, 
bet tai būtų kūrybos varžymas, varžymas nie- 
kuo nepamatuotas. 

Giesmėse daugiau turinio, poezijos tačiau 
ypatingo gausumo jose nerandame, dargi for- 
ma yra mažiau įvairi, kaip tat yra dainose. 
Čia padedu keletą pavyzdžių: 

Mėnuo Sauluže vedė 
pirmą pavasarėlį. 
Saulužė anksti kėlės, 
mėnužis atsiskyrė. 
Perkūns, didei supykęs, 
ji kardu perdalijo... 

R. D., 27. 

Kitoj jau daugiau: 

Aušrinė svodbą kėlė, 
Perkūns pro vartus jojo, 
ąžuolą žalią permušė. 


ROMUVIECIU 


VADOVYBĖ 
Vilniaus lietuvių inteli- 
gentų visuomeniškai - bi- 


čiuliško „Romuvos“ klūbo 
valdyba. Iš kairės: absolv. 
Augustinas Burokas—sek- 
retorius, magist. Juozas 


Maceika — pirmininkas ir 
advok. Antanas Juknevi- 
čius— vicepirmininkas. 


Ąžuolo kraujas varvėdams, 
apšlakstė mano drabužius, 
apšlakstė vainikėlį... 

R. D., 62. 

Čia jau tikras karas, nors ir ten jo būta. 
Net ąžuolo kraujas teka, tuo tarpu kai anoje 
tik kardu mėnulis perdalytas. Žinia, toki per- 
sonifikacijos (iasmeninimo) pavyzdžiai galimi 
tiktai mūsų liaudies poezijoje. Net rytų poe- 
zija, kuri mėgsta įvairiausias metaforas, ne- 


galėtų su šiomis dainomis - Uogas kon- 


kuruoti. 


O štai daina, kuri metaforine netik poeti- 
nių priemonių žvilgsniu, bet ir sumanymo: 
Ei, tetuž, tetuž, 
tetuži mano, 
tai dailią, tai gražią 
mergyte gavau. 
O kad ji verpe 
gelsvuosius linužėlius, 
be vindo, 
be Spules, 
be prieverpsteles. 
Ei, tetuž, tetuž, ir t.t. 
EMS N26; 


Joje skundžiasi sūnus tėvui, kad žmona 
jam jokių marškinių neduoda. Šioje dainoje 
yra ypatingai daug ironijos, kuria mūsų liau- 
dies dainos nemaža pasižymi. 

Giesmių tarpan galima skirti ir istorinės 
dainos, tačiau jų čia nesuminėsiu. Jose yra 


daugiau epinio (aprašomojo bei pasakojamo- 
jo) elemento, negu lirinio. Nes joms mažiau- 
sia atitinka mūsų liaudis. Jos tapo sukurtos 
kitų tautų poezijos itakoj. 


Raudos, kaip sakiau, net dainomis sunku 
pavadinti. Tačiau yra ir tokių, kur nupasako- 
jamas velionies gyvenimas, darbai, santykiai 
su šeima, su kaimynais ir t.t. Ir nors nei rit 
mo, nei rimo jose nėra, bet jos dainuojamos, 
dainuojamos vistik ne taip, kaip kitos daa 
bet giesmės pavyzdžiu: 


Oi aš užkukuosiu 

raiba gegule, 

o tai prikelsiu 

seną motule. 

Oi tai prikelsiu 

seną motule, 
paporysiu 

savo vargelį. 

Savo vargelį 

tolimoje šalelėj, 

svetimoj giminėj. 

Kelkis, motule, ir t.t. 

K. M. Dkld., 164,340. 


Yra to paties turinio, net tos pačios for- 
mos vadinamieji „verksmai“ ir „dainos“. Rt- 
rodo, jos niekuo vienos nuo kitų nesiskiria, 
tačiau yra menkučių skirtumų, nors pradžią 
jos visos turi bendrą. 

Pagaliau turtingiausia liaudies kūryba yra 
vestuvių dainomis. Jose pilna palyginimų, 

iasmeninimy ir kt, daugiausia tačiau jose, 
berods, jumoro ir alegorijos. Tik pasižiūrė- 
kime: 

Vainikas dainuote 

perdainuotas, 

nuometas dūsaute 


perdūsautas. 
Nemok svainiukas nėkaip sėdėt: 
aukštin žiūri — lubas skaito, 
žemyn žiūri — blusą kremta. 

EAS: 647- 
Arba apie jaunąją: 

Per storas lūpeles 

kisielėli sunkė, 

per retus dantelius Ą 

katė pelę vilko... N. S5., 687. 


svotą: 

Svotelio kumelėlė 

devyniais sieksniais: 

vienu galu jojo, 

antrą vilkas piovė... 
N./S., 784: 


O apie 


KARIGIRDAS 


Ei, skambėk, mano dainele, 
Per miškus, laukus aidėk. 
Raski grožio, meilės kelią, 
Visiems džiaugsmą pažadėk. 


Skambėk, 


Vestuvių dainose aibės simbolikos. Jose 
kiekvienas žodis, tarsi atkirstas ir padėtas 
i atitinkamą vietą, jį išmesti—daina be vertės. 

Daug galima apie liaudies poeziją prira- 
šyti, bet vietos stoka neleidžia. Baigdamas 
linkėčiau, kad mūsų krašte liaudis ir šiandien 
kurtų, kad liaudies poezija būtų nuolatos mū- 
sų kūrybos pamatu, kurio pastovumu ir tvir- 
tumu galime pasididžiuoti prieš kitas Euro- 
pos tautas. V. R. 


Sutrumpinimų paaiškinimai: 


N.L. V. — Nesselmann, Litauische Volkslie- 
der, Berlin 7653. 

N.S. — A. R. Niemi ir A. Sabaliauskas, 
Lietuvių dainos ir giesmės. Annales Accade- 
miae Scientiarum Famicae. 13. Ser. VI tom, 

R.D. — K. Rbesa, Dainos, Berlin, 7843. 

A. L. D. — Juškevičiaus, Lietuviškos dai- 
nos, Kazaniuj, 1880. 

K. M. Dkld. — Krėvė-Mickevičius, Daina- 


vos krašto liaudies dainos. 


dainele... 


Ei, skambėk, mano dainele, 
Po viensėdžius, po kaimus, 
Kviesk į darbą mūs’ brolelį, 
Tegul švinta mūs dangus. 


Ei, skambėk, mano dainele, 
Skverbkis kiekvienon širdin, 
Lai iš miego broliai kelias— 
Gal dalia jų eis lengvyn... 


ŠVIESOS SIEKĖJAI 


Liet. Šv. Kaz. D-jos Grybėnų (Švenčio- 
nių apskr.) skyriaus valdyba. Vidury 
sėdi pirmininkas Justinas Stanevičius, 


SPAUDOS REMEJAI 


Gausi susipratusio jaunimo 
kuopa. Tai buvusio Girai- 
tes, (Valkinyko vals., Vil.- 
Trakų apskr.) Liet. Šv. Kaz. 
D-jos nariai su „Ryto“ skai- 
tyklos vedėju J. Šimukoniu. 
Šis jaunimas sudarė „J. D-go“ 
mylėtojų būrelį. 


Pažinkime savo priešą 


Kas iš mūsų nenori būti stiprus, sveikas, 
galingas. Šitos ypatybės įgijamos tik sveikam, 
esant. 
| Paimsim vieną veiksnį, kuris sveikatą ardo 
ji panagrinėsime. Mokslininkai tvirtina, kad 
709/5 ligonių sumažėtų, jei nebūtų įsigalėjęs 
svaiginamųjų gėrimų vartojimas. Alkoholis, pa- 
tekęs į burną, sužadina seilių liaukas, kurios 
daugiau seilių pagamina; taip pat suerzina ir 


skilvio sieneles, kurios pagamina daugiau 
virškinamųjų sulčių. Seilės ir skilvio sul- 
tys virškina maistą, tai truputį  isigėrus 


atsiranda apetitas. Alkoholis greit virškinasi, 
dėl to staiga atsiranda daugiau energijos, ir 
žmogus darosi judresnis, gyvesnis. Pastebima, 
kad truputi įsigėrę darosi linksmesni, gyvesni. 
Daugiau išgėrus, pulsas pakyla nuo 72 kartų 
per minutę iki 100 kartų. Alkoholis suerzina 
smagenis, dėl to darosi žmogus smagesnis, 
iškalbingesnis. Kai kuriems asmenims alko- 
holis taip stipriai suerzina smagenis, kad jie 
tuoj pradeda ieškoti priekabių, pradeda muš- 
tis, daužyti indus ir t. tt Po to eina antras 
alkoholio veikimo laipsnis—apsvaigimas arba 
užsinuodijimas. Šiame periode žmogus nebe- 
gali normaliai vaikščioti —griuvinėja; linksmu- 
mas pranyksta, pradeda snausti, kartais ve- 
mia; veidas išblykšta. Jeigu dar toliau geria, 
tai kūnas pamėlynuoja ir galų gale pasitaiko 


dažnai mirtis nuo (paralyžo) kvėpavimo centro 
užmušimo. Jeigu buvo ne per daugiausia 
išgerta, tai po keleto valandų atsigauna. 
Atbudęs jaučia visame kūne didelį sloguti ir 
galvos skaudėjimą. | 

Smagenis alkoholis veikia kaip chlorofor- 
mas arba eteris. Visų pirma jo veikimas lie- 
čia centrale nervų sistemą, pradedant nuo 
galvos smagenų žievės ir baigiant nugarkaulio 
smagenimis. Tas veikimas galų gale parali- 
žuoja visų nervų sistemą. 

Kūno pajėgumą alkoholis mažina, raume- 
nis ardo. Mokslininkas Ringer - Loekerrs darė 
bandymus su širdies raumenimis. |leidus alko- 
holinio skiedinio 0,5?/o į širdies raumenis—šir- 
dies veikimas padidėjo, o įleidus 0,5*/o alko- 
holinio skiedinio—širdies veikimas visai buvo 
paraližuotas. 1908 m. Vokietijoje šalčio metu 
dvi grupės kareivių turėjo nueiti 100 kilo- 
metrų. Viena grupė prieš išeidama gėrė alko- 
holio, antroji—ne. Iš pirmosios grupės tikslą 
pasiekė tik — 46/0, o iš antrosios 92°/o. 

Vienkartinis išsigėrimas yra žalingas žmo- 
gaus sveikatai, bet dar galutinai jo nepražudo 
nuolatinis — pražudo. Kaip minėta, alkoholis 
centrinės sistemos nuodas. Nervų sistema 
(smagenys) prie alkoholio greit pripranta ir 
jo reikalauja. Priprasti gali kiekvienas žmo- 
gus. Si alkoholio ypatybe baisi ir pavojinga, 

nes žudo kaip atskirą individą, taip ir tautas. 
Žmonės, pradėję reguliariai gerti alkoholį, 
vadinami alkoholikais. Nuolatinis alkoholio 
vartojimas duoda apverktinų vaisių. Visi svar- 
biausieji organizmo organai sunyksta. Pirmiau- 
sia alkoholis suardo centralę nervų sistemą. 
Alkoholis naikina nervų (smagenų) narvelius. 
Per nervų narvelius reiškiasi atmintis. Para- 
lėliai su jų nykimu, jų degeneracija—silpnėja 
atmintis. Girtuoklis nebeatmena, kas anksčiau 
su juo ivyko. Kilnieji jausmai, kaip patrioti- 
niai, altruistiniai, gailestingumo — nyksta. Už- 
gęsta gėda ir sąžinė. Tokie žmonės greit su- 
sierzina, greit užpyksta. Daugumas alkoholikų 
igauna dvasinių ligų. 

Be dvasinių ligų alkoholikuose iškyla aikš- 
tėn ir kitų kūno organų ligų nuo alkoholio 
veikimo. Girtuokliai dažnai, ypač rytmetį, jau- 
čia blogumą, dažnai vemia. Prapuola apetitas, 
sunyksta kūnas. Žarnos irgi netvarkingai vei- 
kia. Igauna pilvelio ir žarnų katarą (slogą). 
Širdis nuo alkoholio išsiplečia, darosi didesnė. 
Kraujo indų sienelės sukalkėja ir dėl to greit 
trūksta ir kraujas išsilieja. Jei toks trūkimas 
įvyksta smagenyse, tai staiga žmogus miršta 
arba dali žmogaus suparaližuoja. Inkstų vei- 
kimą alkoholis irgi suardo; dažnai prikimba 
inkstų uždegimas. Dėl blogo širdies veikimo 
nosis ir skruostai melsvai parausta. Ta'p pat 
ir kepenas suardo. Dažnai suserga chroniniu 
gerklės uždegimu. Kraujas plaučiuose susi- 
tvenkia, nuo to atsiranda plaučių kataras 
(sloga). Geriantieji alų labai nutukę, išpurtę, 
visai jų judėjimas lėtas. Pasitaiko staigių mir- 
čių, nes taukais apaugusi širdis nebepajėgia 
szvo darbo atlikti. 

Taip veikia alkoholis suaugusio žmogaus 
organizmą. Daug liūdnesni vaisiai, kada jauni 
žmonės pradeda vartoti svaiginamuosius gė- 
rimus—ypač vaikai. Juo jaunesnis organizmas, 
juo blogesni, didesni vaisiai. Vaikai, vartojan- 
tieji iš mažens alkoholį, visai sunyksta, kūno 
augimas susilpnėja. Dvasinis išsivystymas su- 
stoja. Pasireiškia ivairios nervų ligos, kaip 

antai: neurastenija ir cisteria. Toks vaikas 
užaugęs lieka pastumdėliu, niekšu, elgeta. 
Alkoholis ne tik geriančiojo organizmą 
sunaikina, bet ir jo vaikų vaikams persiduoda 
nuo alkoholio pareinančios ligos. Medicinos 
mokslas pastebėjo, kad girtuoklių tėvų vaikai 
dažniausiai yra linkę i džiovą, rachitą, neura- 
steniją ir esti dažniausiai silpnapročiai. Tokie 
vaikai duoda dideli mirtingumo procentą. 
Dažniausiai iš jų išauga įvairiausi prasikaltėliai. 
Prof. Demme ištyrė dvi darbininkų šeimų 
grupes, kurios gyveno vienodose ekonomi- 
nėse ir gamtinėse sąlygose. Grupėse buvo 
po 10 šeimų. Viena grupė visai nevartojo 
svaigalų, antroji vartojo. Iš pirmosios grupės 
59 vaikų 50 buvo visai sveiki, normalūs, 7 ne 
laiku mirė ir 2 nenormalūs. Antroji grupė, 
kuri vartojo svaig. gėrimus, turėjo 55 vaikus. 
Iš jų normalių buvo tik 9, ne laiku mirė 24, 
silpnapročiai ir epileptikai (nuomariu mirštą) 
22. Prof. Kerr'as aprašo vieną šeimą. Tėvas 
ir motina buvę blaivūs. Pirmieji du vaikai 
gimę sveiki, gabūs, vikrūs. Po to tėvas pra- 
dėjo gerti. Vėliau susilaukė dar 4 vaikų, iš 
kurių -buvo vienas silpnaprotis, o trys idiotai. 
Dr. Gaveljevas, tyrinėdamas 7.176 vieno 
valsčiaus žmones, rado tarp jų 80 džiovininkų, 
iš kurių 71 buvo gerią. Dr. Frinovskis, ištyręs 
1.109 asmenis, surado 377 geriančius. Iš ge- 
riančiųjų džiova sirgo 11,49/., o iš sveikųjų 
tik 3,5*/0. Psichinės ligos taip pat lygiagrečiai 
eina su alkoholio suvartojimu. Štai Rusijoje 
1905 m. išgerta degtinės 75 milijonų kibirų— 
gydėsi ligoninėse nuo alkoholio užsinuodijimo 
72.541 ligonis, o 1906 m. išgerta 85,5 mil. 
kib. — gydėsi ligoninėse nuo alkoholio užsi- 
nuodijimo 102.742 ligonių. Tas pats ir su ki- 
tomis ligomis, kaip su tifais (šiltine), plaučių 
uždegimu, inkstų ligomis ir kit. Geriančių 
susilpnėja organizmas, o silpnas organizmas 
nebepajėgia atsispirti prieš užsikrėtimus. 
Jaunimas nori būti sveikas, todėl turi būti 
blaivus. 


M. N. 


VINCAS KUOLAITIS 


Po plačias pievas ir lygius klonius 
Aušrinės vandens ramiai sau teka, 
Pavasarėlyj čionai maloniai 

Per kiauras dienas paukšteliai šneka. 


Karklynų krūmuos lakštingalėlė 
Balseliu savo širdį graudina, 
Krantai krūmokšniais tankiai apžėlę, 
Kiek juose skęsta čia atminimų. 


Aušrinės pakrantėje 


Čia kūdikėliu būdams bėgiojau, 
Čia džiaugsmas buvo neišmatuotas, 
Kad daug reiks vargti, dar nežinojau, 
Kad kelias mano bus erškėčiuotas. 
Kiek ašarėlių čionai išliejau, 
Kiek saldaus džiaugsmo aukštyn iškilo, 
Čia aš džiaugiausi, čia ir liūdėjau, 
Užtat širdužė krantus pamilo. 


Vos tik ateina giedriosios dienos, 

Vos tik saulutė vakaruos leidžias, 

Aš ant krantelio rymou čia vienas, 
Liūdnas, griaudingas daineles audžiu. 


APSIŠVIETĘS ŽMOGUS IR ŽVAIGŽDĖS 


Ilgai vaikščiojo Jonas Bumbulis išilgai 
kambario ir skaičiavo žingsnius: jei išeina 
porinis skaičius — reiškia Marytė myli, jei 
ne — ne. Tris sykius išėjo porinis, tris sy- 
kius neporinis. Suprask gi, žmogau, iš to, ką 
ji galvoja! Pabandė septintą kartą Jonas pe- 
reiti per kambarį — išėjo pabaigoje tik pusė 
žingsnio. Nors kelk koją ant sienos! Nei myli, 
išeina, nei nemyli. 

Sudreskė Jonas popierinę ramune. Lape- 
lius suskaitė. Išėjo, kad nemyli. Numetė Jo- 
nas į šali ramune. 

— Meluoja, brudas! — nusprendė jis. 

Taip ties sudraskytos ramunėlės lapeliais 
užsisvajojusi rado jį draugas. 

Sužinojęs, kas per reikalas, 
rado išeitį. 

— Ot, išgalvojo kambarį matuoti. Kam- 
barys tau, brolau, nieko nepasakys! Taip pat 
ir ramunė. Nes durna ji, brolau! O, tu žvaigž- 
gžių apie tai pasiteirauk. Jos tuoj tau juodu 
ant balto išdės, ką Marytė apie tave galvoja! 

— Kad kaip čia su tom žvaigždėm susi- 
kalbėsi?— nustebo Jonas.—Kaip tu iš jų visą 
paslaptį išgausi? 

— lr nereikia tau su jom kalbėti, — paiš- 
kino draugas. — Burtininkė už tave pakalbės. 
Išdės viską kaip ant delno. 

— Burtininkė... Kaip gi čia dabar pas bur- 
tininkę eisi... Bobiškas tai darbas pas burti- 
ninkes vaikštinėti!.. Nepatogu, žinai! 


draugas tuoj 


— Na, jei nepatogu, tai ir neik... Ir krim- 
skis, nieko apie Marytę nežinodamas! Man 
vistiek... Gal ji be tavęs gyventi negali, gal 
dėl tavęs Iš proto eina, o tu nieko apie tai 
nežinai! Man vistiek... neik, jei nepatogu! 

Draugas ėmė sklaidyti kažkokią knygą, 
o Jonas susimąstė ties suplėšytos ramunėlės 
likučiais. 

— Hm... — nutraukė pagaliau jis tylą. — 
O ką... atspėja burtininkės?... Pasako ką nors? 

— Viską pasako! Kodėl joms nepasakyti? 
Jos gi ne pačios kalba, žvaigždės per jas 
kalba... 

— Žvaigždės per jas... O iš kur žvaigždės 
žino, ką, pavyzdžiui, Marytė, apie mane gal- 
voja? 

— Žvaigždės viską žino. Būtum tu žvai- 
gždė—irgi viską žinotum, —paaiškino draugas. 

— Kad taip, žinai, lyg ir negražu... nepa- 
togu... Inteligentas... apsišvietęs dvidešimtojo 
amžiaus žmogus ir pas burtininkes vaikšto! 

— Ir tegu nevaikšto, niekas neverčia! O gal 
tavoji Marytė dėl Morkelių Petro miršta iš 
meilės, ką tu žinai?... 

— Tai kur ta tavoji burtininkė gyvena? — 
pašoko staiga Jonas, palietus jo jautriausią 
stygą.—Einam... tegu ji kalbasi su žvaigždėmis! 

Gatvėje Jonas vis nerimavo: 

— Kad tik kas pažistamų nepamatytų, 
mane pas burtininkę einant! — rūpinosi jis, 
dairydamasis į šonus. 

TECHNIKOS PIRMYNEIGA 


Taip atrodė automobilis prieš 50 metų. 


i 


— Pažįistamieji irgi vaikšto, — ramino jį 
draugas. — Va, Pamputis, vos tik išeikvojęs 
vienos draugijos pinigus, tuoj pas burtininke 
nubėgo: „Čiups, klausia, ar nečiups?“ Pažiū- 
rėjo ta į žvaigždes, pažiūrėjo. „Oi, sako, po- 
naiti, jeigu išpūstijai draugijos pinigus, tai 
žvaigždės sako, kad vistiek — vėliau ar anks- 
čiau — bet čiūps!“ 

— Taip ir pasakė? 

— Taip ir pasakė. 

— Na, ir kaip? 

— Na, ir nieko. Po pusės metų atsisėdo 
už krotų. Ir dabar dar tebesėdį. 

— Hm, hm... — stebėjosi Jonas, kraipy- 
damas galvą. 

— Arba štai Juozėnas...— tęsė draugas. — 
Vyras juk irgi, o vos tik išsilaka kaip rei- 
kiant — tuoj pas burtininke dumia: „Lups 
žmona kaili, namo sugrižus, ar nelups?“ Ir 
visad žvaigždės atsako, kad lups. 

Prašau čia palaukti minutėlę, 


— lr išsipildo? 

— Akuratniai! 

Prie sugriuvusios, aplūžusios pirkutės mie- 
sto pakraštyje draugai sustojo. 

— Tai tu eik vidun, o aš čia pat resto- 
ranėlyje palauksiu, — pasiūlė draugas, rody- 
damas Jonui angą į burtininkės laužą. 


lėjęs i tamsų prieangi, Jonas pirmiau- 
sia užmynė ant kažko minkšto, gulinčio 
zemėje: 

— Meee! — ėmė bliauti tas užmintas 
daiktas. 

— Ožka, velnias! — nustebo Jonas. — Ko 


ji čia po kojomis maišosi? 

Beieškant jam kokių nors durų, staiga 
sienoje prasivere kažkoks plyšys, išsikišo su- 
sivėlusi galva ir piktas moteriškas balsas 
paklausė: 
= — Kas čia dabar nakties viduryje dau- 
žosi? Kas čia gyvuli kankina? 

— Dovanok, tamsta... — sumišo Jonas. — 
Aš ieškau čia gyvenančios burtininkės,.. Bet 
jei jau vėlu, tai... dovanokit... aš išeisiu... 

— Kas sakė, kad vėl:? — rūsčiai paklausė 
moteriškas balsas pro plyšį. — Dabar pati 
diena, o jis vėlumus kažkokius išranda! Eik 
i vidų. 

Jonas prasispaudė pro plyšį sienoje vidun 
ir Daimingai žvilgterėjo į susivėlusią moterį. 

— Tai tamsta pati būsi?... — nedrąsiai pa- 
klausė jis. 

— Tai jau, tur būt, kad ne tamsta, — 
atrėžė burtininkė.— Tai koks reikalas? Prašau 
pasakoti. Ką nori iš žvaigždžių sužinoti? 

— Matote... — pradėjo Jonas. — Aš žmo- 
gus kultūringas... be prietarų... tikras, galima 
pasakyti, dvidešimtojo amžiaus žmogus, bet... 
ot... žinote... Idomu būtų sužinoti... Aš, ga- 
lima sakyti, žengiu su savo amžiumi koja 
koją, bet... 

— Ar negalima trumpiau? 

— Ot... žinote... Ar myli mane viena mo- 
teris, ar ne? 

— Tuojau sužinosim, nieko nėra lengves- 
nio, — ramiai ir šaltai atsakė burtininkė. — 
o aš tik su 
žvaigždėm truputi pasitarsiu. 

Ji išėjo, o Jonas nervingai drebino kojas. 

— O ką, jei ims žvaigždės ir pasakys, 
kad nė trupučiuko, ne mažiausio trupučiuxo 


ji apie mane negalvoja? Nors ne, jei taip 
pasakytų, tai reiškia, kad netiesa... ir ben- 
drai, kaip aš — dvidešimtojo amžiaus žmogus 
pas burtininke atsiradau!... Tiesiog pačiam 
keista... 

Moteriškė grižo vidun. 

— Prašau kairiąją ranką, kuri arčiau šir- 
dies, — paprašė ji. 

Jonas ištiesė ranką. Burtininkė, suraukus 
kaktą, pažiūrėjo i ranką ir prabilo požemių 
balsu: 

— lr žvaigždės, ir ranka sako, kad var- 
das tavo Jonas, o pavardė Bumbulis... Ir esi 
studentas. 

Jonas net sudrebėjo: 

— Žiūrėk, kaip išdėjo aiškiai! Ot ką rei- 
škia žvaigždės! 

— Toliau žvaigždės sako, kad esi įsižiū- 
rėjęs 1 Varlaičių Maryte... Blondinė ji, ar ne? 

— Ne, juoda. 

— lr žvaigždės sako, kad juoda. Taip pat 


i ją yra įsižiūrėjęs ir Morkelių Petras. Tei- 
singai žvagždės sako? 

Tei... teisingai... — sumurmėjo priblokštas 
Jonas. 

— Bet žvaigždės rodo, kad Marytė visa 


savo širdimi yra su tavim... Ji ir dabar apie 
tave galvoja. 
t lSeina -—5k 45 myl oaa 


— KAiškiausiai. Planeta tokia iškrito, kad 
ji be tavęs gyventi negali... 

— O apsivesim? 

— HRpie tai žvaigždės dar nekalba. Kai 


kitą sykį ateisi — tada jos pasakys, o dabar 
dar vestuvinė planeta neiškrito. 

— Bet ji apie mane galvoja? 

— Visą laiką: ir gula, ir keliasi tiksu ta- 
vim galvoje... O i Morkelių Petrą nekreipk jo- 
kio dėmesio — žvaigždės sako, kad jis nieko 
nepeš. 

— Ot, puiku! — nudžiugo Jonas. 

— Paskui dar žvaigždės sako, kad tu čia 
ne pats atėjai... Tave čia vienas šviesus 
žmogus atvedė... Tai ot jis yra tavo geriau- 
sias draugas... Netrukus tas. žmogus papra- 
šys pinigų paskolinti, penkiasdešimt auks., 
tai tu jam paskolink šimtą... Paskui jis pa- 
prašys vekseli pažiruoti, — būtinai pažiruok, 
tai atneš tau laime, o, gal būt, net ir vestu- 
vinę planetą. Daugiau šiuo kartu žvaigždės 


PAVASARIO SVEČIAI 


Prašvitus saulutei, tirpstant sniegui, parlėkė į mūsų 
kraštą pirmieji pavasario pranešėjai. 


nieko nesako, — baigė burtininkė, paleisda- 
ma Jono ranką. 
Jonas, patenkintas žvaigždėmis, paliko 


burtininkei penkis auksinus, ir išėjęs gatvėn 
ėmė dairytis draugo. Draugas tuoj išmovė 
kažkur iš burtininkės kiemo. 

— Na kaip? — paklausė jis Joną. 

— Puikiausiai! — spinduliuodamas 
nešė Jonas. 

— Matai, ar aš nesakiau! O man, supranti, 
tiesiog nemiela... Rytoj vekseli turiu išpirkti. 
Gal tu kartais galėtum paskolinti porai dienų?... 

Jonas išėmė šimtinę davė draugui ir abu 
laimingi grižo namo. 

Jonas spinduliuodamas laiminga 
sena lūpose, pagalvę apsikabinęs bandė 
migti, su padėka žvelądamas pro 
i mirksiančias žvaigždes. 


pra- 


šyp- 
už- 
langą 


Janušytė. 

REUMATIZMAS IR JO GYDYMAS 


Reumatizmas — ne vienam girdėta liga. 
Nerasime turbūt mūsų krašte sodžiaus, ku- 
riame nebūtų reumatizmu sergančių žmonių. 
Tad pravartu šią ligą arčiau pažinti. Tik pa- 
žinęs savo priešą galėsi sėkmingai nuo 
jo gintis. 

Reumatizmu sergančių žmonių pasaulyje 
priskaitoma keliolika milijonų, todėl paskuti- 
niuoju metu pradėta atkakliai su šia liga ko- 
voli. Tam tikslui leidžiami atitinkami laikraš- 
čiai ir Knygos, Kur vien apie reumatizmą te- 
rašoma; kuriamos organizacijos, šaukiami su- 
sirinkimai; dirba valstybių remiami šimtai 
mokslo žmonių, — visi stengiasi nugalėti šį 
dideli žmonijos priešą. 

Reumatizmas yra užkrečiama liga. Šią ligą 
sukelia bakterijos. Patekusios žmogaus or- 
ganizman jos pirmiausia užima sąnarius ir 
širdį, o paskui įsiveržia ir į kitas kūno dalis. 

Reumatizmu gali susirgti visi: vaikai, jauni 
ir seneliai. Bet pavojingiausia, kai juo suser- 
ga 15 — 40 metų amžiaus žmonės. Šia liga 
dažniausiai suserga tie, kurie arba perdaug 
arba per mažai juda, kaip pav. šeimininkės, 


laiškanešiai, krautuvių pardavėjai, siuvėjai, 
valdininkai ir kiti. 
Betarpiška reumatizmo priežastimi daž- 


niausiai būna įvairūs sąnarių sumušimai, mik- 
štelėjimai, sunkūs vienodi darbai ir vienpu- 
siškas nuovargis. Be to, tinkamą reumatizmui 
dirvą paruošia lengvas, ilgas šaltis ir dažnas 
šilimos su šalčiu kaiteliojimasis, o kiauri 
batai, drėgni ir purvini autai, šlapi drabužiai 
plačiai atidaro šiai ligai duris į musų kūną. 

Reumatizmu pirmiausia suserga didieji 
kūno sąnariai: pėdos, kelio, šlaunies, peties, 
alkūnės, riešo ir nugarkaulio. Bet gali būti 
ligos užimti ir kiti sąnariai — pradedant pir- 
štais, baigiant galva. Charakteringas šios li- 
gos pažymys yra diegimas, užimto sąnario 
skausmai, kurie po 1—5 dienų nutyla, arba 
persimeta į kitus sąnarius, o paskui vėl gri- 
žta į tuos pačius. Susirgę sanariai būna 
paraudę, patinę, karšti ir labai skausmingi. 
Temperatūra būna 37—38 laipsnių, kartais ir 
aukščiau pakyla, bet ilgai nesilaiko. Visados 
ligonis prakaituoja. Reumatizmo pradžioj 
dažnai pasitaiko gerklės uždegimas. 

Bemaž visada nuo reumatizmo nukenčia 
širdis. Vieną kart daugiau, kitą mažiau. 
Priklauso nuo sergančio amžiaus. Labiausiai 
nukenčia mažų vaikų širdys, ir jos visam 
amžiui palieka nepagydomos. Apskritai, juo 
ligonis senesnis, juo labiau nukenčia širdis. 
Turint omenyje, kad širdis yra gyvybės rei- 
škėja, kad sustojus jai plakti žmogus miršta, — 
aiškėja, kokia pavojinga liga yra reumatizmas 
ir kaip budriai reikia nuo jcs gintis. 

Sergantiems reumatizmu pasitaiko galvos, 
nugaros ir krūtinės diegliai bei skausmai. 
Kojos, rankos būna melsvai raudonomis dė- 
mėmis išmėtytos. Kartais po oda atsiranda 
labai skausmingi melsvi mazgai (guzai), ku- 
rie paprastai po 2—3 dienų išnyksta, bet 
kartais pasilieka ir ilgesniam laikui. 

Pasitaiko labai smarkių reumatizmo for- 


mų. Tada būna užimti smagenys, tempera. 
tūra pakyla iki 44—41 laipsnio, atsiranda 
mešlungis, nerimastis, kliedėjimas. Rauma- 


tizmas paprastai tveria 4—6 savaites, kartais 
5—4 mėnesius ir net keletą metų. 

Ši liga turi palinkimą grįžti. Atkritimas 
gali būti greit po ligonio pasveikimo, ar po 
kelių mėnesių ir net po kelių metų. Dažnai 
reumatizmas pasikartoja pas tą patį ligonį 
net kelius kartus. Tokiu būdu išsivysto lėta- 
sis reumatizmas, kuris ilgainiui gali sukrei- 
vinti pirštus, rankas ir kojas. Tokie ligonys 
negali nei vaikščioti, nei dirbti. Ši liga 


ilgai 
besitęsdama labai išvargina organizmą, nu- 
silpnina jo. atsparumą, sumažina kraujo 


kieki, atneša širdies džiovą ir didelius skau- 
mus, nuo kurių žmogus dažniausiai miršta. 
Norėdami reumatizmo išvengti, turime gy- 
venti normalų gyvenimą, neprivalome ilgai 
be judėsio sėdėti, turime vengti ir didelio 
vienpusiško nuovargio. Kas nuolat vaikščioja, 
turi truputį pailsėti. Kam tenka daug sėdėti, 
tas privalo kartas nuo karto pasivaikščioti. 
Bet kokių kūno dalių nepajudėjimas ar per 
didelis jų varginimas yra organizmui ža- 
lingas. Judėsiai turi būti taisyklingi ir vispu- 
siški. Be to, turim saugotis peršalimo. Kas 
jau serga reumatizmu, privalo šiltai apsivilkti, 
vengti darbų ten, kur dažnai keičiasi tem- 
peratūra. Negalima basam vaikščioti po kam- 


barius, braidžioti po balas, reikia būti vi- 
suomet sausai ir šiltai apsiavus. Nepatartina 
sėdėti drėgnoje pievoje, dirvoje ar ant ak- 
mens. Kambarys turi būti švarus, šviesus ir 
sausas. Aplink namus taip pat turi būti sau- 
sa ir švaru. Namai sveikiausia statyti taip, 
kad saulės spinduliai galėtų iš visų pusių 
prieiti. 

Sergantiems reumatizmu maistas turi di- 
delės reikšmės. Ligoniui draudžiama vartoti 
degtinė, alus, vynas ir kiti alkoholiniai gė- 
ralai. Mėsos stengtis valgyti kuo mažiausia, 
o daugiau vartoti vaisių, daržovių ir pieniškų 
valgių. Visi maisto produktai turi būti prėski, 


Užas, 


Dulkės ant tako, dulkės sieloje, 
Sirdyje nerimas lizdg susuko... 
Medžių šakose vėjas vaitoja — 
Viskas išnyko, viskas nubluko. 


Laukuose vėtra šėlsta ir skraido, 


Juodais švininiais sparnais plasnoja. 


Po pilkas pusnis saulutė braido. 


Kalnai ir slėniai džiaugsmu liuliuoja. 


mažai sūdyti. Kas yra labai nutukes, 
tina suliesėti. Valgis turi būti įvairus. 

Reumatizmas yra išgydomas. Užėjus smar- 
kiems sąnarių skausmams, dedam karštų pe- 
lenų maišelius, ar kitus šiltus daiktus prie 
sopamos vietos. Ligonį guldom lovon, duo- 
dam aspirino ir šilto vandens užsigerti. Po to 
ligoni gerai apkloję, paliekam keliom valan- 
dom ramiai pagulėti. Paprastai po to skaus- 
mai sumažėja. Jei ne, vėl kartojam tą patį. 


patar- 


Esant smarkiems priepvoliams ar nami- 
niam gydymui nepadedant, patartina neati- 
dėliojant kreiptis pas gydytoją. í 

DL CS: 


Pavasarėja 


Pažvelk į ramią dangaus mėlynę, 

Kur debesėlių laivynai plauko! 

Ranka Kūrėjo žvaigždę nuskynė 

Nuo begalinio auksinio lauko. 
Grižta, jau grįžta dienos gėlėtos, 
Pakvipo oras gėlių balzamu. 
Širdyje skamba dainos saulėtos, 
Gaivina džiaugsmą, vienodą, ramų. 


PIRMOJI IŠVYKA 


Vos tik praėjo šaltos žiemos dienos, tuoj Baltijos mares papuošė gražūs darbščių Nidos 
lietuvių žvejų būriniai laiveliai. 

NAUJAJI KELIA 


Zmogaus darbai tik tada vertingi, kada jie 
atneša naudą kitiems, kada juose pasireiškia 
pažanga, prasmingumas. Todėl ir mūsų gyve- 
nimas turi būti tvarkingas, darnus, privalo 
siekti aiškiai nužiūrėto tikslo. Negalime gal- 
voti, kad užtenka šiaip taip prastūmti diena, 
daug nereikalaujant nei iš savęs, nei iš gy- 
venimo aplinkybių. 

Šių dienų tautos ir pavieniai asmens dar- 
bingumu lenktiniuoja. Pavieniai asmens bū- 
riasi į organizacijas, įvairias grupes, kad ben- 
dromis jėgomis daugiau nudirbtų. Tie, kurie 
užsidaro tik savo asmeniškam ratelyje, neturi 
jokios reikšmės nei tautos, nei visuomenės 
gyvenime. Jie lieka nustumti nuo to gyve- 
nimo ir visų užmiršti. 

Ne taip senai organizaciniame ir visuome- 
niniame gyvenime dalyvavo beveik vieni vy- 
rai, moterys tesirūpino tik šeimos gyvenimu. 
Bet jau XVIII amžiuje moteris mėgina per- 
žengti šeimos slenkstį ir išeiti į platesniji 
visuomeninį gyvenimą. Ji neišsižada šeimos, 
kaip kartais jai norima prikišti. Ji ir toliau 
palieka budri jos sergėtoja ir auklėtoja, bet 
ji stengiasi praplėsti savo darbo gaires. 

Pirmiausia moteris pareikalavo, kad jai 
būtų leista siekti mokslo. Suprato ji, kad 
mokslas tai galybė, tai kelias į šviesesniąją 
ateiti. Jos reikalavimas buvo patenkintas. 
Universitetų ir visų aukštųjų mokyklų durys 
buvo jai atidarytos. Moteris, apsiginklavusi 
mokslu, ėmėsi pati tvarkyti savo gyvenimą, 
išėjo į platesniji kelią. Ji stengėsi pertvar- 
kyti šeimos gyvenimą, suprasdama, kad šei- 
ma—tautos pagrindas, kad šeima gali išugdyti 
kilnias tautos idėjas, apsaugoti tautą ir visuo- 

Moteris taip 
ir tautinio 


menę nuo daugelio blogybių. 
pat ėmėsi platesnio visuomeninio 
veikimo. 

Šiandien jau matome moteris susibūrusias 
į organizacijas, draugijas, matome jas uoliai 
dalyvaujant kultūros ugdymo darbuose. Joms 
rūpi ne tik šeimos gerovė, bet ir visas tautos 
likimas, jos uždaviniai ir siekiai. Vargiai šian- 
dien rasime tautų, kur moterys daugiau ar 
mažiau nedalyvautų plačiame visuomeniniame 
jos darbe. Tiesa, i pirmąsias visuomeninių 
veikėjų eiles ji dar nesugebėjo įžengti, bet 
kultūros srityje moteris jau įstengė užimti kai 
kurias ir pirmąsias vietas. Turime pirmaeilių 
moterų literačių, pedagogių, publicisčių, dai- 
lininkių ir kit. Kaip miestų taip ir sodžiaus 
moterys keičia nuo amžių joms užvilktą pilką 
rūbą. 

Pažiūrėkime, kiek pakito mūsų krašto lie- 
tuvės moters gyvenimas. Neimsime domėn 
miesto moters, kurios sudaro mažumą, svarbu 
panagrinėti kaimo moters gyvenimas, susida- 
res po Didžiojo karo. Didysis karas, kuriam 
žmonija paaukojo milijonus aukų, daugeliui 
tautų atnešė laisvę, naują gyvenimą. Jis taip 
pat padėjo ir moteriai išeiti į platesni ir lais- 
vesnį kelią. Deja, pas mus visomis laisvėmis— 
teisėmis naudojasi daugiausia miesto mote- 
rys: moterų ir vaikų globomis, pašalpomis, 
organizaciniais susibūrimais ir k. Sodžiaus mo- 
ters gyvenimas beveik nepakito, ji ir toliau 
vargeli vargsta savo šeimoje, nuostabiai, pa- 
singai nusiteikusi visiems, kaip tautiniams 
taip ir visuomeniniams klausimams. 

Didžiausia tos neveiklos priežastis, tai so- 
džiaus moters tamsumas. Sodžiaus moteris 
tiek yra dar šiandien tamsi, kad ji dažnai ne- 
supranta paprasčiausių ryšių, jungiančių jos 


šeimos gyvenimą su platesniuoju tautiniu ir 
visuomeniniu gyvenimu. Dažnai jai vistiek ar 
jos vaikai kalba ir meldžiasi lietuviškai ar 
svetima kalba, ar jie priklauso prie svetimų 
draugijų ar prie savų. „Kaip pavadins—nepa- 
gadins“, pasako ne viena jų. Ji nedrįsta ir 
nesugeba palengvinti sau kasdienio gyvenimo 
vargų, nežino paprasčiausių savo teisių. Ką 
bekalbėti apie jos susirūpinimą kitais visuo- 
meniniais reikalais? 

O metas jau pradėti naujai tvarkyti savo 
gyvenimą ir nors vieną žingsnį padaryti pir- 
myn i naująji kelią. Šiuo kartu tą žingsni 
padaryti privalo jaunosios sesės. Šiandien jau- 
nimas visose tautose yra veikliausias vary- 


klis, stipriausioji atspara tautiniame ir kultu-. 


riniame darbe. Lygiai moterys ir vyrai vei- 
kliai dalyvauja tautos pažangos kūrimo dar- 
buose. Todėl ir mes turime stengtis praplė- 
sti savo darbo ir siekimų akyratį. 

Dažnai šiandien mūsų jaunos sesės tesi- 
rūpina tik savo asmeniniais reikalais, nežino 
musų gyviausių, svarbiausių gyvenimo reikalų. 
Toks reiškinys ne tik liūdnas, bet ir nenor- 
malus. O apie moterį štai kaip sakoma: „Šių 
laikų ašis yra ir privalo būti moteris — nei 
dama, nei apsileidėlė, o tikra moteris: nusi- 
stovėjusi, apsisprendusi, pasiruošusi gyventi, 
ne išsižiojėlė, ne susmegėlė, bet ir neišsipu- 
tėlė, išpuikusi dama“. Kad būtumėm tomis 
sąmoningomis moterimis, turime 
šviestis, turime pasirinkti kelrodį. 

Siuo kartu tuo kelrodžiu bus mums spauda. 
Spauda padeda žmogui rasti savo tikrąją vertę, 
išveda iš tamsių gyvenimo sūkurių, nuskai- 
drina gyvenimą. Ji yra geriausia mokytoja ir 
žmogaus galios reiškėja. Senesniosios mote- 
rys ne visos moka skaityti, bet jaunųjų di- 
desnioji dalis lankė mokyklas, moka ne tik 
skaityti, bet irrašyti. Didelė nuodėmė ir gėda 
būtų mums, jei. mokėdamos skaityti nesinau- 
dotumėm spausdintu žodžiu. Kaip žmogus 
negali gyventi nevalgęs, taip šių laikų žmo- 
gus negali gyventi normaliu, pilnu gyvenimu, 
neskaitydamas knygų ir laikraščių. 

Tik per laikraštį ir knygą išeisime į pla- 
tesniji kelią ir pažanga pagrisime savo gy- 
venimą. Kas nesugeba padaryti pažangos, ne- 
sugeba įnešti vis naujų darbo vaisių, tas arti- 
nas prie išsigimimo, rengia sau ir kitiems 


mokytis, 


pražūtį. Kas neina pirmyn, tas eina atgal. 
Nebūkime, kaip tie šešėliai, kurie tyliai ku- 
kliai slenka nepalikdami pėdsakų. 

Išeikime iš siauručio kasdieniškumo rate- 
lio į naująjį kelią, ir nors audros aplink mus 
siaučia, nors įvairūs pavojai tyko iš visų pu- 
sių, eikime pirmyn. Mūsų rašytoja Rūtelio- 
nienė sako: „Visuomeninio kitų gerovei pas- 
kirto darbo bangavime mes tampame dvasios 
galiūnai. O dvasios galiūnui visa įveikiama. 
Jam nėra kliūčių nei gyventi, nei dirbti“. 

G. PETKEVIČAITĖ—BITĖ 
(Jos 75 m. amžiaus sukaktuvems) 


Ir mūsų tautoje netrūksta žmonių, kurie 
gyvena ne sau, bet plačiajai visuomenei, savo 
tautiečiams, kurie tarnauja ne siauriems as- 
meniškiems reikalams, bet kilniai ir naudin- 
gai idėjai, tautos gerovei. Dar kilnesnius pa- 
rodo žmogus savo poelgius, kai sunkiu ir pa- 
vojingu metu imasi lemiamojo darbo ir nu- 
galėjęs visas kliūtis sėkmingai pasiekia savąjį 
tikslą. 

Visą eilę tokių savo tautiečių matome 
mūsų tautinio atgimimo kovose, kurių ne- 
baidė nei tolimasis Sibiras, nei sunkieji pan- 
čiai, o pasiryžę iškovoti kraštui laisvę, kad 
ir erškėčiuotų kelių vingiais parnešė ją savo 
tautiečiams. 

Toj erškėčiuotoj kelionėj — lietuvių tauti- 
nio atgimimo istorijoje ir moterims priklauso 
garbinga vieta. Prasidėjus tautinio atgimimo 
judėjimui, moterys stoja šalia vyrų į darbi- 
ninkų eiles ir pradeda kropščiai darbuotis. 
Darbo buvo daug. Reikėjo išmokinti žmones 
lietuviškai skaityti ir rašyti, pagaminti jiems 
knygų bei laikraščių užsieny, slaptai parga- 
benti Lietuvon ir paskleisti juos tarp žmonių. 
Nuo to viso darbo nesišalino ir moterys. Jos 
padėjo savo vyrams ' ar broliams-knygnešiams 
pavojingame jų darbe. Kai kurios jų rašė 
į laikraščius, turtino mūsų literatūrą, kūrė 
veikalus, kurie ir šiandieną laikomi mūsų li- 
teratūros puošmenimis. 

Viena tokių pirmųjų darbininkių, pilkų Lie- 
tuvos dirvonų purintoja, pirmųjų vagų arėja 
yra Gabrielė Petkevičaitė-Bitė, kuriai kovo 

ŽYMI MOTERIS 


Gabrielė Petkevičaitė - Bitė 


mėn. 18 d. suėjo 75 metai amžiaus ir 50 me- 
tų jos nenuilstamo visuomeninio darbo. 

Gabrielė Petkevičaitė gimė 1861 m. Pu- 
ziniškio dvarely, Panevėžio apskr. Pirmuosius 
mokslus išėjo pas žinomąji lietuviškų kalen- 
dorių leidėją Lauryną lvinskį. Aukštesnius 
mokslus ėjo Šiauliuose, Mintaujoje ir Latvi- 
joje baigė pedagoginę mokyklą. Vėliau ilges- 
niam laikui apsigyveno Joniškėlyje, kur jos 
tėvas gydytojas buvo ligoninės vedėju. Čia 
ji, bendraudama su žmonėmis ir matydama 
nelaimingus ligonis, išmoko atjausti ir gerbti 
vargo žmones. Toji ypatybė pasiliko Gabrielei 
visam gyvenimui ir pasireiškė net jos raštuose. 

Gabrielė suprato, kad Lietuvos gerovė 
glūdi žemės ūkyje, kuris nuolat turi būti 
keliamas, todėl ir ji pati nutarė lavintis šioje 
srityje. 

Tam tikslui pabaigė bitininkystės ir sodi- 
ninkystės kursus. Šios srities žinios buvo jai 
labai naudingos, ypač tada, kai jinai apsigy- 
veno pas tėvą Joniškėlio miestelyje, kur teikė 
žmonėms praktiškų patarimų. Čia ji begy- 
vendama pradėjo visuomeninį darbą. 1891 me- 

tais įsteigė lietuviams moksleiviams šelpti 
„Žiburėlio“ draugiją, kuri parėmė ir sušelpė 
ne vieną dabar žymų mokslo ar visuomenės 
veikėją. 

1889 m. Gabrielė Petkevičaitė pirmą kartą 
gavo pasiskaityti „Varpą“, kuris padarė jai 
didžiausi ispūdi, ypač toji Kudirkos feljetono 
vieta, kur jis rašė, kad turbūt žydus teksią 
samdyti rašyti į lietuviškus laikraščius, ka- 
dangi lietuviai savąja spauda nesirūpina. Nuo to 
laiko Gabrielė tampa uoli „Varpo“ bendra- 
darbė: rašė įvairiausio turinio straipsnius, apy- 
sakaites, noveles ir kita. Ji yra parašiusi ne- 
maža veikalų, pav.: „Krislai“, „Ad Astra“, „Karo 
Metų Dienoraštis“ ir kita. Ir šiandie dar jubi- 
liatė neišleidžia plunksnos iš rankų. Rašo dau- 
giausia atsiminimus, kurie bus neišsemiami 
naujųjų amžių Lietuvos istorijai šaltiniai, -nes 
rašo asmuo, kuris stovėjo arti atgimstančios 
tėvynės lopšio. 

1909 m. rašytoja apsigyveno Vilniuje, kur, 
kaipo tautinio judėjimo centre, rinkosi visi 
anų laikų lietuviai veikėjai. Čia ji gyveno ke- 
letą metų, uoliai dalyvaudama viešame gyve- 
nime ir spaudoje. 

Didžiojo karo metu, kai dauguma inteli- 
gentų bėgo Rusijos gilumon, Petkevičaitė 
pasiliko savo krašte kartu su žmonėmis vargo 
vargti. Todėl ji ir populari žmonių tarpe. 

1920 m. buvo išrinkta į pirmąji Lietuvos 
seimą ir kaipo vyriausia amžiumi pirminin- 
kavo to seimo pirmajam posėdžiui. 

Tikroji jubiliatės profesija yra pedagoginis 
darbas. Tačiau ji žymi ir kitose veiklos srityse. 

Jubiliatė yra moters pareigininkės, visuo- 
menininkės ir taurios darbininkės pavyzdys. 
Jos asmeny matome gražios sielos, jautrią 
tiesai ir nuolat trokstančią pažinimo Lietuvos 
moterį. M.-B: 


VELYKOS ŠĖIMOJE 


Iš visų metinių švenčių Velykos yra ma- 
loniausios ir gražiausios šventės. Tai ne tik 
Kristaus atsikėlimo, bet drauge ir pavasario 
šventė. 

Velykų stalas suburia visus šeimos narius, 
vienodai juos nuteikia, sukelia naujų vilčių, 
pasiryžimų. Jos nariai stengiasi pasipuošti: 


tvarko ir 
valgius. 

Per šventes norima ir stengiamasi susitikti 
su giminėmis ir pažistamais. Kviečiame juos 
pas save ir patys einame pas juos. 

Lietuviai jau gilioje senovėje buvo žinomi 
kaip vaišinga tauta. Jie, susilaukę svečio, ne- 
pagailėdavo šerną ar briedi ant iešmo pas- 
meigti ir midaus statinę iš rūsių išristi. Tą 
lietuvių vaišingumą ir dabar dažnai patiriame, 
ypač švenčių metu. Jei šeimininkė pakvie- 
čia dešimti svečių, tai valgių pagamina tiek, 
kad pasisotintų kelios dešimtys. O jei to pa- 
daryti negali, tai geriau visai nekviečia. 

Nors gyvenimo sąlygos žymiai pasunkėjo, 
bet mes vaišingumo paprotį turime stengtis 
ir dabar palaikyti. Turime taip susitvarkyti, 
kad svečius galėtumėm priimti tuo, ką turime 
namie. Menkai susipratęs yra tas žmogus, ku- 
ris iš svečių grižta nepatenkintas, todėl, kad 
ten vienas kitas valgis jam nepatikęs ir ne- 
buvę gėralų. Svečiuose valgis yra tik smulk- 
mena, palyginus su šeimininkų nuoširdumu, 
gerais jų norais. Tačiau negalima svečiui ir 
visai šeimai paduoti bulvienę valgyti iš vieno 
dubens. Svečią reikėtų pagerbti, bet ta pa- 
garba turėtų būti reiškiama nepilnomis lėk- 
štėmis bet kokių valgių, tik gražiu, skoningu 
jų patiekimu ir tinkamu elgėsiu. 

Iš produktų, kuriuos turi šeimininkės so- 
džiuje, galima pagaminti daug įvairių skanių 
valgių, tik reikia jie stropiai paruošti. Mūsų 
sodžiuje kaip šiokiadieniais taip ir šventėse 
dažniausiai gaminamas tik vienas geresnis 
patiekalas. Tokiu būdu produktai, iš kurių 
galima pagaminti įvairių valgių, nesaikin- 
gai suvartojami. Kai tas vienas valgis ne- 
nusiseka, tai ir nėra kas nei patiems valgyti, 
nei kuo svečius pavaišinti. Tad reikia steng- 
tis pagaminti po truputi įvairių valgių, tuomet 
mažiau bus nuostolio, jei kas nors ir nenu- 
siseks; net ir stalas, nudėtas įvairiais valgiais, 
gražiau atrodys. 

Čia duodami keli pavyzdžiai, pagal kuriuos 
jaunos šeimininkės gali paivairinti Velykų 
stalą. 

Geresni pyragai. 2 stiklinės cukraus 
ištrinamos su 15 trynių, kol pabąla. [Imama 
125 grm. mielių, 8 stiklinės pieno, 1 stiklinė 
sušildyto sviesto ir 10 litrų miltų. Šiltame 


puošia butus ir gamina įvairius 


piene Imaišoma tešla, supilamos mielės, try- 
niai su cukrum, truputis druskos ir taip kuri 
laiką paliekama, kad pakiltų. Paskui išmin- 
komi likusieji miltai ir sudedamas sviestas. 
Kiaušinių baltimai plakami, kol pasidaro pu- 
tos ir baigiant minkyti tos putos sudedamos. 
Užminkius leidžiama tešlai pakilti; tada da- 
romi pyragai. Jiems pakylus, aptepami kiau- 
šiniu ir atsargiai įstumiami krosnin. 

Oouolių pyragaičiai. Paimti pusę ki- 
logramo sviesto, sutrinti su viena nepilna 
cukraus stikline. [dėti truputį sodos, pora 
šaukštų rūgščios grietinės; kietai išminkyti su 
miltais, plonai iškočioti, tiesti i skardinę kep- 
tuvę. Ant viršaus pridėti tarkuotų obuolių, 
sumaišytų su cinamonu ir cukrum. Vietoj tar- 
kuotų obuolių galima dėti obuolių košės arba 
kurios nors uoginės. Viršų aptiesti ta, pačia 
tešla, aptepti kiaušiniu. Iškepus ir atšaldžius, 
piaustyti ketvirtainiais gabaliukais. 

Meduotis. Imama 3 kiaušiniai, 1 stiklinė 
medaus, 1 stiklinė cukraus, 1 stiklinė grieti- 
nės, pusė kilogramo miltu, šaukštelis cinamono, 
pusė šaukštelio gvazdikėlių (gvazdikėliai ir 
cinamonas dedami kvapui, dtėlto ir be jų 
galima kartais apseiti), šaukštelis sodos. Reikia 
užvirinti medų, ištrinti kiaušinių trynius su cuk- 
rum, supilti atvėsusi medų, grietinę ir atsar- 
giai sudėti miltus, sodą ir prieskonius. Paga- 
liau sudėti išplaktų baltimų putelę. Atsargai 
išmaišyti, pilti keptuvėn ir kepti vidutinio 
karščio krosnyje. Pažinti ar iškepęs, perdu- 
riama šipuliu. 

Pieniniai sausainiai. Paimti 130 gr. 
sviesto, 80 gr. cukraus, 2 kiaušinius, pusę ki- 
logramo miltų, 1 pokelį Bakino miltelių ir pu- 
se stiklinės pieno. Visa sudėjus išminkyti ir 
iškočioti ant lentos. Supiaustyti įvairiais ga- 
baliukais (geriausia su stiklinę aitspausti) su- 


dėti į blėką ir kepti. Juos galima truputi 
padžiovinti, tada jie ilgai gali stovėti ne- 
gesdami. 


Veršienos kepsnys. Veršiuko šlaunį 
ar šiaip gabaliuką minkštos mėsos prismai- 
gyti lašiniais, pasūdyti, dėti į blėką su pašil- 
dytais taukais, ikišti krosnin ir kepti. Valgyti 
galima karštą su padažu arba šaltą su krie- 
nais. 

Šaltas pašteias daromas iš kepenų 
(jaknų) yra labai sveikas valgis vaikams ir 

VERBU DIENA 


Lietuvaite su verbomis. 


mažakraujams. ISvirti gabaliuką kepenų, smul- 
kiai sukapoti, 
mėsos, lašinių ir visa sumaišyti. Pridėti drus- 
kos, pipirų, svogūnų. Dėti sviestu ištepton 
keptuvėn, kepti maždaug pusę valandos ne- 
karštoj krosny. Paštetas ilgai stovėti negali. 


V—-fė. 


KALBĖKIME LIETUVIŠKAI 


Rusai ir vokiečiai, pavergę mūsų kraštą, 
be kitų blogybių labai sudarkė mūsų kalbą. 
Daugelis ir pačių lietuvių—pataikūnų, savo 
„gudrumą“ berodydami, pradėjo į lietuvių 
kalbą brukti svetimų kalbų žodžių. Ir taip 
po truputi lietuvių kalboje prigijo daugybė 
svetimų žodžių, barbarizmais vadinamų. Tokių 
barbarizmų net iki šiol mūsų kalboje užsiliko 
labai daug. 

Blogiausia yra tai, kad mes vis nenorime 
ir nesistengiame savo kalbą nuo tokių „pa- 

pridėti truputi žalios kapotos 


puošalų“ išvalyti. Dažnai ramia sąžine varto- 
jame tokius neleistinus barbarizmus kaip 
„možna“, „valna“ (galima), „fainas“ (geras, 
gražus). O visokiais „zemliagorais“ (ravaka- 
siais), „pijokais“ ir kitokiais žodžiais mes be- 
veik pasididžiuodainos švaistomės, tarytum 
ypatingai gražių posakių būtumėm parinku- 
sios. Pastebėjau, kad net jaunos ir šiaip gana 
kultūringos moterys panašių žodžių nevengia. 
Jos gerai žino, kaip galima kitaip pasakyti, 
bet nesistengia gražiai lietuviškai kalbėti. Taip 
elgdamos mes žeminame savo kalbą. Be to, 
mokome savo pažistamus, vaikus ir visą šeimą 
blogai lietuviškai kalbėti. Reikia manyti, kad 
jiems užaugus, panašių žodžių tikrai niekas ne- 
bevartos ir tik be reikalo turės vargti, mokytis 
to, ko turėjo nežymiai išmokyti jų pačių mo- 


tinos. Atsiminkime labai teisingą posakį: maža 


garbė svetimomis kalbomis kalbėti, didi gėda 
savosios gerai nemokėti. Užtai venkime pa- 
čios vartoti tokius žodžius, kurie mums gėdą 
daro, o kartu nesivaržykime pasakyti ir savo 
šeimos nariams, net samdiniams, kad jie 
vengtų svetimų žodžių-barbarizmų. 

Daugelį dalykų mes jau senai žinome, kad 
taip negalima sakyti, kitus galime išmokyti 
skaitant laikraščius, knygas ar girdint kitus 
kalbant. Pastebėjus, kad knygoj vadina „ki- 
biras“, o ne „viedras“, „kastuvas“, o ne „spa- 
tas“, „valdininkas“, o ne „činovnikas“ ir t. t. 
galime sau įsidėti tokius žodžius į galvą ir 
juos kasdienėj kalboj vartoti. 

Be to, nepatariama vartoti vadinamų tarp- 
tautinių žodžių, dargi gerai nežinant jų 
reikšmės, nebent tuos, be kurių sunku ap- 
seiti, pav., „produktas“ ir kit. Suprasti tarp- 
tautinius žodžius yra geras dalykas, nes tada 
lengviau skaityti knygas ir laikraščius, tačiau 
kalbant galima ir be jų apseiti. Mūsų kalba 
turi pakankamai žodžių— galima puikiai ir be 
svetimų susikalbėti. Be 10, galime kalbėti 
tarmiškai, t. y. taip, kaip apylinkėj tariama, 
tačiau to, kas yra svetima, nelietuviška, nors 
ir prigiję tarmėje, reikia vengti, pav.: „einu 
ant miesto“, reikia sakyti—einų i miestą ir pan. 

Panašių netaisyklingumų mes daug dar 
vartojame. Tad, vardan savo krašto meilės, 
valykime savo kalbą nuo visokių svetimybių. 


Ero. 


MŪSŲ MARGUČIAI 


Margučiai — tradicinis Velykų stalo pa- 
puošalas. Kiekviena šeimininkė, turtinga ar 
beturtė, stengiasi Velykoms kuo daugiausia 
margučių prisimarginti. 

Dažyti Velykoms kiaušinius yra jau labai 
senas paprotys; senovėje šeimininkės gražiai 
nudažydavo. Margučiai būva viena spalva 
nudažyti, būva taip pat rašyti, ar skutinėti. 
Visų gražiausieji yra „rašytieji“ margučiai. 
Juos daro taip. Mažiame indely ištirpina bi- 
čių vaško; mudrožia mažą pagaliuką, kurio 
galas buva kiek storesnis už liemenį. (Paga- 
liuko galas turi būti kopūsto sėklos didumo). 
Galima taip pat vartoti nupirktą špilkutę su 
stikline tokio pat didumo galvele. Pagaliukas 
ar špilkutė dažoma į karštą vašką ir juo brau- 
kiama greit per kiaušinį. Vienu pabraukimuų 
turi pasidaryti vienas brūkšnys. Tenka paste- 
bėti, kad taisyti brūkšnių negalima. Taip 
braukiant daromi įvairiausi raštai. Mūsų yra 
labiausiai mėgiama saulė su rūtų šakelėmis 


MOTERY 


VILNIUJE 


Lietuves studentės su Meno ir Lite- 
ratūros draugijakovo 15 d. suruošė lietuvės mo- 
ters literatūrinės kūrybos vakarą. Vakarą ati- 
dare Men. ir Lit. d-jos pirm. kun. dr. A. Vis- 
kantas. Programoje buvo dvi paskaitos: stud. 
O Miciūtės: „Lietuvė moteris—poetė“ ir absol. 
Gr. Šlapelytės: „Lietuvė moteris — beletristė“. 
Abi prelegentės plačiai apibūdino žymesniųjų 
lietuvių moterų poečių ir prozaikių kūrybą. 
Pirmoji paskaita buvo iliustruojama deklama- 
cijomis, kurias atliko studentės. Vakaro pabai- 
goje buvo suvaidinta inscenizuoti L. Jonušytės 
feljetonei: „Mūzų apkerėti" ir „Svarbus klausi- 
mas”, Be to, dar salėje buvo suruošta M. Šla- 
pelienės rūpesniu moterų veikalų paroda. 


LIETUVOS VALSTYBĖJE 


Kunigaik. Birutės karininkų šeimų mo- 
terų draugija numatė išleisti knygą apie Lietu- 
vos moteris, kurios tuo ar kitu būdu kovojo už 
lietuvybę ir prisidėjo prie Lietvos nepriklauso- 
mybės atgavimo. 

Moterų „Gražinos“ D-ja kovo 8 d. 
šventė savo trijų metų gyvavimo sukaktį. Šio- 


aplink ją. Išrašytas tokiu būdu kiaušinis de- 
damas į dažus ir verdamas. 
Kiaušiniams dažyti vartoja namie paga- 


mintus ar pirktinius dažus. Naminiai dažai 
yra: svogūnų žievės — geltonai rudi, alksnių 
žievės — rudi, beržo lapų — geltoni ir rugių 


želmens — žali. Krautuvėse galima gauti įvai- 
riausių rūšių dažų kiaušiniams dažyti. 

Naminiai dažai gaminami taip: žievės ar- 
ba lapai užpilami vandeniu arba pelenų šar- 
mu ir virinami. Kai vanduo užvirs, į jį įdeda. 
mi kiaušiniai ir verdami, iki išvirs. Bevirdami 
kiaušiniai nusidažo. Kai tokiu būdu dažomi 
vašku išrašytieji kiaušiniai, tai, juos išėmus 
iš dažų, reikia nuvalyti vašką. Kad nudažyti 
kiaušiniai blizgėtų, juos nutepti žalių lašinių 
gabalėliu. 

Lygiai taip reikia elgtis vartojant ir pirkti- 
nius dažus. Dabar yra tokių dažų, į kuriuos 
deda jau išvirtus šiltus kiaušinius. Tada kiau- 
šinius išverda, numargina vašku ir po to de- 
da į dažus. 

Di 


S VEIKIA 


mis dienomis „Gražinos“ draugija savo nepa- 
prastame suvažiavime papildė įstatus ir pa- 
keitė draugijos pavadinimą. Draugijos pirmi- 
ninkė — Čaplikienė. 

Baigusių aukštąjį mokslą Moterų 
Sąjunga kovo mėn. 8 d. sušaukė savo narių 
visuotinį metinį susirinkimą, per kurį nutarė 
praplėsti Sąjungos veikimą Lietuvoje ir už- 
sienyje. 

Vytauto Didž. U-to studentės susi- 
būrė į „Virgines Baltiniensis“ korporaciją, kurios 
tikslas yra Baltijos valstybių susiartinimo idėja. 


Korporacijos globėja — Lozoraitierė, filiste- 
rės — Žalkauskienė ir Sakenienė. Korpora- 
cijos pirmininkė — Adomaitė. 


NAUDINGOS MOTERIMS KNYGOS 


Dargytė E.: Daržovių valgiai. Kaunas 
1934 m. 

Gudelienė A.: Kaimo šeimlninkė. Kau- 
nas 1930. 


Gudelienė A.: Kaip sveiki ir gardūs val- 
giai virti. Kaunas 1934. 

Svipaitė B.: Pažvelgęs į namus — šei- 
mininke pažinsi. Kaunas 1930. 

Virėja. Praktiškas šeimininkės vadovas. 
Kaunas 1931. 

Komiškas sportas 


Mūsų jaunimas kaskart vis daugiau ir dau- 
giau domisi sportu. Ir ne tik gyvena sporto 
dvasia, bet ir praktiškai sportu, gimnastika 
užsiima. Šia proga, norėdamas padėti drau- 
gams sportininkams, pateiksiu vieną kitą ko- 
miško sporto numerį. Komiškas sportas — 
linksmas sportas. Jo tikslas— linksmai nuteikti 
publiką, kitaip sakant, prajuokinti. Taigi, ruo- 
šiantis komiškajam sportui, reikia turėti gal- 
voj, kad čia be lenktyniavimo dar būtų juoko, 
komedijos momentas. Pramogoms, ypač ruo- 
šiamoms ore, komiškas sportas labai tinka. 
Jeigu sporto programa ilgesnė, įvairi, tad ko- 
miškas sportas geriausia įterpti i tarpus ir 


į pabaigą programos. Darant komiškus nume- 


rius, reikia juos parodyti nelauktai, staiga, 
kas žiūrovams sukeltų malonų netikėtumą. 
Aš čia pateiksiu keletą dažniau žaidžiamų 
komiško sporto numerių, kurių vienas kitas 
gal jau bus sportininkams ir žinomi. Šie žai- 
dimai tinka jaunimui, paaugėliams ir vaikams. 
Batai maiše. Žaidžia 5—8 žaidėjai. 
Žaidėjai nusiavę savo batus sudeda maišan. 
Maišas užrišamas ir padedamas aikštės vidu- 
ry. Žaidėjai sustatomi aikštės gale (30—60 
mtr. nuo maišo). Davus teisėjui ženklą, žaidė- 
jai bėga prie maišo, atsiriša, ieško savo batų, 
nesavus batus svaido (mėto) į šalis. Žaidėjų 
tikslas—surasti savo batus ir apsiavus bėgti ir 
prisistatyti teisėjui. Pirmas prisistatęs teisėjui 
yra laimėtojas. 
Žaidimas gali būti ivairinamas. 
Bėgimas maišuose. Žaidžia 4—10 
žaidėjų. Žaidėjai iki krūtinės aprišami mai- 
šuose ir sustatomi aikštės gale. Toliau, už 
20—30 mtr. nubrėžiama linija, į kurią reika- 
linga nubėgti. Teisėjui davus ženklą, prade- 
dama bėgti. Pirmasis atbėgęs (išlipti iš mai- 
šo bėgant negalima)—laimėtojas. Varijantai— 
įvairūs. 

ir gėrimas. Žaidžia 6—15 
žaidėjų. Zaidėjai išrikiuojami aikštės gale vie- 
noj eilėj; kiekvienas žaidėjas ant galvos lai- 


Bėgimas 


ko uždėtą buteli. Prieš žaidėjus, už 70—100 
mtr., užbrėžiama linija (finalas). Žaidėjų tikslas 
nubėgti iki užbrėžtos linijos ir išgerti iš bu- 
telio sulą. Teisėjas nustato valdymo ženklus 
(signalus). Sakysim (jis nustato), taip: vienas 
švilpukas—visi bėga, du švilpukai—krenta ant 
žemės, atsikemša butelius ir geria, vėl švil- 
pukas— pasikelia ir bėga, du švilpukai— «rinta 
ant žemės ir geria. Pirmas atbėgęs ir išgė- 
res— laimėtojas. Varijantai įvairiausi. 


Krokodilų lenktynės. Žaidžia 8—20 
žaidėjų. Žaidėjai sustatomi aikštės gale lini- 
jon (poromis), praretinami. Finalinė linija 
brėžiama 20—30 mtr. nuo žaidėjų. Pirmoji 
eilė daro taip: atsiremia rankomis į žemę ir 
praskečia kojas; antrosios eilės žaidėjai ima 
pirmuosius už kojų (kojos tvirtai paimamos 
po pažastimis); davus ženklą, poros bėga 
prie finalo. Pirmoji atbėgusi pora —laimėtoja. 

Gaidžių muštynės. Žaidžia 8—20 žai- 
dėjų. Žaidėjai sustatomi poromis (vienas prieš 
kitą) aikštės vidury. Davus ženklą, žaidėjai 
pritupia, (rankos ištiestos priekin) ir pradeda 
šokinėdami grumtis. Tikslas—priešą išversti 
(išgriauti) ant žemės. 

Bulvių nešimas šaukštuose. Žaidžia 
2—10 žaidėjų.  Zaidėjai sustatomi eilėj. Fi- 
nalinė linija užbrėžiama už 15—20 mtr. Kiek- 
vienas žaidėjas burnoj turi šaukštą; šaukšte 
idėta bulvė ar kiaušinis. Davus ženklą, žai- 
dėjai bėga prie finalo. Laimėja pirmas atbė- 
gęs. Jeigu bėgant bulvė iškrito—žaidėjas pri- 
valo grįžti į starto (išbėgimo) vietą ir iš ten 
gali vėl pradėti vytis. Kitas varijantas gali būti 
toks: žaidėjai neša bulves šaukštuose ne sta- 
ti, bet ropom, ant visų keturių bėgdami ir t.t. 

Sviedinėlių ritimas nosim. Žaidžia 
3—8 žaidėjai. Žaidėjai sustatomi eilėj. Finalo 


linija brėžiama už 10—20 mtr. Sviedinelius 
(galima ir obuolius, bulves) rita nosimis, ro- 
podami kojomis ir rankomis (keturpėsti). Pir- 
mas atritęs i finalo liniją— laimėtojas. Šiam 
žaidimui reikalinga lygesnė, be aštrių daiktų 
aikštelė. Geriausia tinka pieva, ar apžėlusi 
žole aikštė. 

Bėgimas užrištomis akimis. Žaidžia 
12—24 žaidėjai. Aikštėj išbrėžiamas kvadra- 
tas (keturkampis) 20—30 mtr. ilgio ir tiek 
pat pločio. Ant kvadrato kraštinių sustatomi 
žaidėjai (ant kiekvienos po lygiai); sakysim, 
žaidžia 20 žmonių, tad ant kiekvienos krašti- 
nės bus po 5 žaidėjus. Žaidėjai pasisukę į vi- 
duri kvadrato. Kiekvienos linijos žaidėjų tik- 
slas—nubėgtį į priešingą liniją (ten, kur dabar 
stovi kiti). Zaidėjų akys užrišamos nosinaitė- 
mis. Davus ženklą, žaidėjai turi apsisukti 3 
kart aplink ir bėgti i savo tikslą. Toji koman- 
da (linijos žaidėjai) laimi, kurios greičiausiu 
laiku atbėga daugiausia žaidėjų. 

Pastaba: Užrištom akim žaidėjai 3 kart 
apsisukę vietoj, dažniausiai blogai nusistato 
krypti ir pračeda bėgti kur nors į šoną. Jei- 
gu kryptis ir teisinga, tad vidury kvadrato 
susitinka priešingų linijų žaidėjai. Todėl čia 
jie bėga atsargiai rankomis save prisidenge. 
Visa tai sukelia publikoj daug skanaus juoko. 
(Si žaidimą tačiau reikia žaisti labai atsargiai). 

Dramblys Žaidžia nuo 7 iki 23 žaidėjų. 
Aikštėj iš žmonių padaromas dramblys. Da 
roma taip: keli žaidėjai (patys stipriausi) at- 
siklaupia ant žemės ir atsiremia rankomis, 
(tai bus pirmas dramblio aukštas), ant jų to- 
kiu pat būdu užsilipa ir atsiklaupia antrasis 
žaidėjų aukštas (antrojo aukšto žaidėjai turi 
taip suklaupti, kad keliais būtų atsirėmę 
i vieną, o rankomis į kitą žaidėją). Tokiu bū- 
du sudaromas aukštas dramblys. Viršutinis 
žmogus atsistoja—tai dramblio viršūnė. Da- 
vus ženklą, dramblys pradeda eiti. Eina ke- 
turpėsti pirmutinio aukšto žmonės, kiti tik 
laikosi, kad nesugriūtų. Žinoma, toks dram- 
blys kiek paėjęs griūva. Žiūrovams daug ska- 
naus juoko. Dramblys geriausia tinka statyti 
ant žole apžėlusios aikštės arba ant lygios 
pievos. Reikia žiūrėti, kad aikštėj nebūtų 
aštrių daiktų. 

Amerikoniškas boksas. Žaidžia 2—20 
žaidėjų. Žaidėjai sustatomi aikštėj poromis. 


IDOMUS SPORTAS 


Drąsūs lakūnai moka parodyti visokių juokų ore. 
Vaizdely vienas lakūnas, iššokęs iš orlaivio su parašiutų 
pigalba, leidžiasi žemėn. 


galvos di- 
samanų 


Kiekvienas žaidėjas užsimovęs 
dumo pirštines — prikimšti šieno, 
ar lapų maišeliai ir, kad nenusmuktų, prie 
rankų pririšami virvutėmis. Žaidėjai poromis 
sustatomi viens prieš kitą. Statant parinkti 
nelygius ūgius ir svorį: plonas prieš storą, 
žemas prieš aukštą ir pan. Davus teisėjui 
ženklą, boksininkai pradeda „dirbti“ (kiekvie- 
nas su savo partneriu). Stipresnį smūgi kirsti 
negalima. Čia tenka daugiau vaidinti boksa- 
vimąsi. Sumaniai atliekamas šis amerikoniškas 
boksas sukelia žiūrovams daug skanaus juo: 
ko. Geriausia „dirbusiai“ —vaidinusiai „boksi- 
ninkų porai“ — suteikiamas „amerikoniško 
bokso“ meisterio vardas. Teisėjai tai paskel- 
bia publikai. 
K. Juodis. 

VELYKU SVECIAI 


(Feljetonas) 


Stepas Papšys šiemet per Velykas sėdės 
namie. Niekur nė kojos nekels. Apie tai jis 
yra pasakęs tik savo žmonai, bet dabar jau 
žino visa apylinkė. 

Sužinojau ir aš (iš moterų) Pasirodo, 
Papšys sėdės namie todėl, kad jam pernai 
nepasisekė pasisvečiuoti. Buvo šitaip: 

Velykų pirmą dieną Papšys (nei valgęs 


nei gėręs) išėjo sveikinti savo pažįstamųjų. 


Pirmiausia užėjo pas Kupstus. Paėmęs Kupstą 
glėbin, jam pažandėn papt ir sako: 

— Sveikinu tave, prieteliau, ir linkiu tau 
kad būtum sveikas, diktas, pavalgęs ir su 
skatiku. 

Kupstas ir jam: 

— Dėkui. Linkiu ir tau, kad daugiau ne- 
beskaudėtų nei galva, nei dantys, kad ne- 
sirgtum nei gripu, nei karštine, kad mei- 
liai gyventum su žmona ir kad susilauktum 
daug vaikų... 

— Gana jau — pertraukė Papšys. 

— A! tai mūsų bičiulis! — šaukė besi- 
artindama Kupstienė. — Koks tamsta geras, 
kad mūsų nepamiršti! 

Papšys prišoko ir ėmė bučiuoti Kupstie- 
nės rankas, pridėdamas: 

— Sveikinu, sveikinu ir linkiu daug daug 
laimės! 

Kupstienė Papšį už rankos ir prie savo 
velykinio stalo. Papšiui (nei valgiusiam nei 
gėrusiam) buvo neprošalį. Patrynė rankas, 
pagyrė šeimininkę ir ėmė stiprintis. Tą va- 
landą jis jautėsi laimingiausias žmogus. lš- 
tuštinęs porą stikliukų, jis, apsiginklavęs 
peiliu ir šakutėmis, artinosi prie kumpio, 
sakydamas: 

— Poniute, kai ateinu aš į jūsų namus, 
tai ir prasišviečia mano akys. 

— Labai mums malonu! — beveik vienu 
balsu tarė Kupstai. — Ir paprašė valgyti 
kiaušinius arba kumpį. 

Tuo tarpu atėjo dar vienas svečias. Tai 
Juozas Lazdys, artimiausias Kupstų kai- 
mynas. : 

— A! ponas Juozas! Prašome, prašome — 
šaukė šeimininkė. 

— Poniute, viso gero! 

— O tau susirasti žmoną! 

— Ačiu. 

— O gal jau turi nusižiūrėjęs? 

Juozas pakėlė savo petis ir paraudonavo 
iki ausų... 

Prie stalo jau buvo du svečiai. Kupstai, 
norėdami jiems įtikti, kišo jiems duonos ir 
rodė pirštais savo velykines gėrybes: kiau- 
šinius, sviestą, sūrį, žąsį ir iškeptą kumpį, 
sakydami: 

— Prašome, sveteliai, ką turime, tą ir 
duodame. Švieži dalykai — kiaušiniai virti 
penktadienį, dažyti vakar, mėsa gal kiek ža- 
lia, bet jei sveiki viduriai, tai ir nepaškadys. 

— Vagi turime vaistų! — rodydamas 
bonką „baltosios“ tarė šeimininkas — ir 
pripylė stikliukus. 

Papšys, pasigydęs „vaistais“, pasidarė 


gyvesnis. 
— Žinai ką, ponas Juozapai, — tarė jis 
apglėbdamas jį pusiau — aš tau patarčiau 


žmonos pasiieškoti kuo greičiausiai. Žiūrėk, 
susituokę žmonės kaip gyvena. Stalas net 
lūžta! Bet, žinai, kai jau būsi pasiruošęs — 
paklausk manes. Aš žvilgtersiu jai į akis 
ir suprasiu, kas do sutvėrimas. Žinai, būk 
atsargus! Paskui krimsi sau pirštus, bet jau 
bus pervėlu. 

— Nebaidyk, ponas Papšy! — draudė 
ponia Kupstienė.—Jis ir taip nedrąsus... 

Tuo tarpu atsirado dar trečias svečias— 
Kazys Kriokšlys, netolimas Kupstų giminė, 


Kalba vel pagyvejo. 

— Kaip eina reikalai? Girdejau andlia- 
voji arkliais? — paklausė Kriokšlio Papšys. 

— Ponas Stepai, kam čia prie stalo mi- 
nėti arkliai?! — sudraudė šeimininkė. 

— Atsiprašau, poniute. Bet čia yra svar- 
būs dalykai. Šiais laikais ekonomiški rei- 
kalai — pirmoje vietoje. Kai kišeniai tušti, 
tuomet viskas nemiela. 

Norėjo dar kažką išrodyti, bet pertraukė 
ketvirtas svetys, kuris taip pat (gal nei 
valgęs nei gėręs) atėjo pasveikinti Kupstų. 

— A! ponas Adomas! — pirmas suriko 
Papšys.—Sveikinu! Ponia, sakykit, o kodėl 
jis nesusiranda pačios? 

Ir bandė Adomą pakratyti, bet paaiškė- 
jo, kad tas už jį dvigubai storesnis, tad tik 
pamėgino. 

Kai vėl visi susėdo ir ėmė tuštinti vely- 
kinį stalą, Papšys (gerokai palinksmėjęs) 
vėl buvo pirmutinis. Jis apsikabino poną 
Adomą ir klausia: 

— Klausyk, tu turi galvą, ar ne? 

— Žinoma, turiu! —tarė pasididžiuodamas 
Adomas. 

— Tai sakyk, žydai subankrutuos ar ne, 
kai jiems su košeru bus negerai? 

— Ponas Stepai, nustok! — vėl subarė 
Kupstienė. 

— Tai ką, poniutė eini už žydus? —griež- 
tai užklausė Papšys. 

— Ponas Stepai! Liaukis! Vietoj to ver- 
čiau suvalgyk gabalą mėsos —vėl tarė ji. 

Stepas paėmė peilį, šakutes ir jau ke- 
sinosi prie kumpio. Tuo tarpu įkaušusi jo 
galva ėmė ir sulenkė visą iki pat stalo... 

— Ponas Stepai!-—vėl sušuko šeimininkė. 

— Po šimts pypkių! Ko ponia nori nuo 
manęs? —paklausė atsitiesęs Stepas. 

— Sėskis ir sėdėk! —neiškentė ir Adomas. 

— O tu ko kišies? — ir šiam pareiškė 
Papšys. 

— Suvaldyk liežiuvį —pradėjo ir Kupstas. 

— Tai ir tu už žydus?! 

— Nesvarbu, bet prie mano stalo pra- 
šau susivaldyti! 

— Žiūrėkit, kad už jo stalo, tai jau ne- 


begalima nė prasižioti! — ironiškai paaiški- 
no Papšys. 
— Nurimk! — suriko Kupstas. 


— Ką, nori mane pabaidyti? — užklausė 
Papšys, linguodamas galvą. 

— Žinoma, kad galiu! — pareiškė pasi- 
stojęs Kupstas. 

Papšys už kumpio ir Kupstui galvon... 
Kupstas už keptuvės ir Papšiui kakton... 

Na, ir suįro dviejų kaimynų nuoširdūs 
santykiai. Dėl to šiemet Papšys ir sėdės per 
Velykas namie. 


Urbulis. 
Keda a G Ss 
TRUPINIAI 
Viename laikraštyje buvo įdėtas tokis 
skelbimas: 


„Vakar pirkau vienoje krautuvėje kilogra- 
mą cukraus. Parsinešęs namo įsitikinau, kad 
cukrus yra sumaišytas su smėliu. Kratuvinin- 
kas, pas kurį pirkau cukrų, turi man rytoj at- 
siųsti kitą kilogramą cukraus, priešingu atveju 
priverstas būsiu to krautuvininko pavardę 
paskelbti laikraščiuose““. 

Dar tą pačią dieną skelbėjas gavo iš įvai- 
rių miesto krautuvių apie 50 kilogramų cu- 
kraus... 


Teisėjas: — Ar buvai kada baustas? 

Kaltinamasis: — Buvau. Prieš dešimts 
metų. Nubaudė, kad uždraustoje vietoje išsi- 
maudžiau. 

Teisėjas: — O po to daugiau nė karto 
nebuvai baustas? 

Kaltinamasis: — Tai kad aš nuo to laiko 


nesįprausiau .. 


— Sveikute, panele! Seniai panelę mačiau. 
— Ar labai pasikeičiau? 

— Taip. 

— Ar gražiai išrodau? 

— Kaip dvidešimties metų rožė. 


— Dėl šios nervų ligos tamstos žmona 
galės gyventi šimtą metų. 
— O aš, ponas daktare?.. 


— Kas tai yra kumštis? 
— Nepatenkinta ranka. 
— O kas tai yra nulis? 
— Išsipūtęs taškas. 

PO VOKIEČIŲ ŽYGIO PAREININ 


Esame jau aną kartą trumpai rašę, kad 
kovo mėn. 7 d. 


Vokietija dur kartą vienašališkai sulaužė 
Versalio sutartį, 

ivesdama Pareinėn savo kariuomene, kurios 

vokiečiai pagal susitarimą negalėjo ten lai- 

kyti. Negalėjo taip pat vokiečiai statyti ten 

jokių tvirtovių. Tą pačią dieną 


Vokietija atsisakė ir nuo Reino pakto, 


pasirašyto 1925 m. Lokarne. Šia sutartimi 
Vokietija buvo pasižadėjusi neliesti Prancuūzi- 
jos ir Belgijos rytinių sienų. Tuo pačiu metu 


Vokietija pasiūlė pradėti saugumo derybas 
su visomis Lokarno sutarti pasirašiusiomis 
valstybėmis, pirmoj eilėj su Prancuzija ir Bel- 
gija: Beto, Vokietijos: „vyriausybė pareiškė 
norą sudaryti sutartis ir su savo rytų kaimy- 
nais, jų tarpe ir su Lietuva. Šitokias sutartis 
Vokietija esanti linkusi pasirašyti 25 metams. 

Be to, vokiečių vyriausybė pareiškė, kad 


Vokietija gulėsianti sugrįžti į Tautų Sąjungą, 
jeigu kitos valstybės priimsiančios jos pasiū- 
lymus ir pradėsiančios naujas saugumo de- 
rybas, nes ligšiolinių sutarčių, kurios pažemi- 
nančios Vokietiją kitų, t. y. didžvalstybių akyse, 
ji negali-ti pakęsti ir laikytis. Kitaip tariant, 


Vokietija reikalauja lygių teisių su kitomis 
didžvalstybėmis, 

kurios iki šiol laikiusios save nugalėtojomis, 
o Vokietiją —pralaimėtoja, ir dėl to siaurinu- 
sios, kaip vokiečiai sako, Vokietijos teises 
tarptautiniuose santykiuose, įsikišdamos netgi 
i Vokietijos vidaus reikalus. 

Tokie yra Vokietijos siekimai ir paskuti- 
nieji žygiai. Dėl vienašališko sutarčių sulau- 

žymo ir staigaus vokiečių kariuon:enės įžygie- 
vimo Pareinės krastan 
Europą perbėgo neramumo banga. 

Spauda ir viešoji opinija pradėjusi buvo 
kalbėti apie karo galimumą tarp Vokietijos ir 
Prancuzijos, kurios interesai buvo smarkiau- 
siai pažeisti. Buvo manyta, kad Prancūzija, 
atsakydama į Vokietijos žygius, paskelbs ka- 
riuomenės mobi'izaciją. Bet prie to nepriėjo. 
Prancūzija pasirūpino tiktai pirmiausia susti- 
printi savo pasienį su Vokietija ir sulaikyti 
karininkų atostogas. Tą pati padarė ir Belgija. 

Be to, abi valstybės griežtai užprotestavo 
prieš Vokietijos sauvališkumą 

ir sušaukė greitai Paryžiun Lokarno sutarti 
pasirašiusių valstybių: Anglijos ir Italijos at- 
stovus. Prancūzijos vyriausybė įnešė skundą 
prieš Vokietiją ir Tautų Sąjungos Taryben, 
reikalaudama, kad ji kuo greičiausiai susirinktų 
apsvarstyti susidariusią padėtį. 

Tautų Sajungos Taryba susirinkusi buvo 
Londone. Kodėl Londone, o ne Ženevoje — 
vėliau pamatysime. 

Londone šalia T. S. Tarybos tarėsi savo 
arpe ir Lokarno sutarties dalyvės. Tačiau nei 
Paryžiuje, nei Londone nieko ypatingo nei- 
manyta nutarti, nes stigo valstybėms vieningo 
nusistatymo. 

Prancūzija reikalavo ir tebereikalauja 

atstatyti pirmykštę prdėtį. 

Kitais žodžiais betariant, Prancūzija reika- 
lauja, kad vokiečiai atsiimtų iš Pareinės savo 
kariuomenę. Ir tik vokiečiams tai padarius, 
prancūzai sutinka pradėti naujas saugumo 
derybas su Vokietija. 

Anglijos nusistatymas yra kitoks. 

Anglai per daug nepersiėmė nei sutarčių 
sulaužymu nei vokiečių kariuomenės įžygia- 


vimu Pareinen. Tiesa, Anglijos užsienių reikalų 
ministeris Edenas pareiškė, kad jeigu Vokie- 
tija mėgintų pulti Prancūziją, tada Anglija stotų 
Prancūzijos pusėn, kaip to reikalauja Lokarno 
sutartis. Bet apskritai imant, anglai labei ne- 
pyksta, kad vokiečiai įsivedė savo kariuo- 
menę Pareinėn. Svarbu yra tai, kad 


Anglija sutinki: pradėti su Vokietija derybas. 

Šion pusėn Anglija nori palenkti ir Pran- 
cūziją. Kad geriau savo sumanymus galėtų 
įvykdyti, Anglija pasistengė, kad Tautų Sąjun- 
gos Taryba susirinktų ne Ženevoje, bet Lon- 
done. Mat, anglai iš pat pradžių stengėsi 
itraukti į Tautų Sąjungos Tarybos konferen- 
cijas ir Vokietiją. Kadangi vokiečiai Žene- 
voje, iš kur jie prieš kelis metus pasitraukė, 
galėtų nesutikti tartis, todėl Anglija sugaivojo 
visus politinius pasitarimus perkelti Londo- 
nan. Po ilgų derybų T. S. Taryboje Anglijai 
pavyko pravesti savo sumanymas. 


Vokietija dalyvavo T. S. Tarybos posėdžiuose 


Pakvietus Vokietiją dalyvauti T. S. Tary- 
bos konferencijose, ji buvo pastačiusi dvi są- 
lygas: Vokietijai turi būti pripažintos lygios 
teisės T. S. Taryboje ir turi būti svarstoma 
ne tik Vokietijos atsisakymas nuo Lokarno 
sutarties, bet ir vokiečių vyriausybės pasiū- 
lymas pradėti naujas saugumo derybas su 
kitomis valstybėmis. 

Pirmą sąlygą T. S. Taryba priėmė, antrą, 
pasipriešinus Prancūzijai, atmetė. 

Vokiečių delegacijos pirmininkas Riben- 
tropas pasakė T. 5. Taryboje kalbą, kurioje 
išrodinėjo Vokietijos nekaltumą, atsisakius nuo 
Lokarno sutarties. Atvirkščiai, Ribentropas 
pareiškė, kad kaip tik 

Vokietija kaltina Prancūziją, 
nes ji pirmoji sulaužiusi Lokarno sutartį, su- 
darydama su Sovietais tarpusavio pagalbos 
sutarti, nukreiptą prieš Vokietiją. 

Pažymėtina taip pat, kad Prancūzija ragino 
T. S. Tarybą nutarti ūkiškas sankcijas prieš 
Vokietiją, bet su tuo nesutiko nei Anglija, 
nei Italija. Prancūziją palaikė tik Sovietų Ru- 
sija. Apskritai, 


Tautų Sąjungos Taryba nieko nenutarė, 


išskiriant tik tai, kad Tarybos nariai visais 
balsais (susilaikė tiktai Cili) pripažino, kad 


Vokietija vienašališkai sulaužė Versalio sutar- 
ties dalį ir Lokarno sutartį. 

Ką nutcrė Lokgrno sutarties dulyviai? 

Taip pat nieko ypatingo, nors tarėsi labai 
daug. Tiesa, lokarninės valstybės taip pat pas- 
merkė Vokietiją, sulaužiusią vienašališkai Lo- 
karno sutartį. Be to, šios valstybės (Anglija, 
Italija, Prancūzija ir Belgija) kovo 20 d. nu- 
statė tam tikrus aštuonius punktus, pagal ku- 
riuos turėjo būti pradėtos su Vokietija dery- 
bos. Tuose punktuose tarp kitko pasakyta, 
kad lokarninės valstybės ir toliau laikosi su- 
tarties, pasirašytos 1925 m.; lokarninių val- 
stybių generaliniams štabams nurodyta sueiti 
i glaudesnius tarpusavio santykius; sutinkama 
derėtis su Vokietija, jeigu ji derybų metui 
apribos karo pajėgas Pareinėje, tam pačiam 
tikslui lokarninės valstybės nutariusios suda- 
ryti Pareinėje Prancūzijos-Vokietijos ir Belgi- 
jos-Vokietijos pasieniuose tam tikrą neutralią 
juostą, kuri būtų pavesta prižiūrėti tarptauti- 
nei (anglų ir italų) kariuomenei. 

Vokietija nepriimė pasiūlymų. 

Ypač vokiečiai griežtai pasipriešino lokar- 
ninių valstybių generalinių štabų suartėjimui 
ir tarptautinės kariuomenės įvedimui į Parei- 
nės kraštą. 

Taigi, tuo tarpu didžvalstybės nieko ne- 
padarė savitarpio santykiams sutvarkyti. Kiek- 
viena laikosi griežtai savo nusistatymo ir 
dėl to negali susitarti: Tuo tarpu 

Italija naudojosi susidariusią padėtimi. 

Italų vyriausybė iš pat pradžių pareiškė, 
kad nesiimsianti prieš Vokietiją sankcijų, bet 
galėsianti palaikyti lokarnines valstybes ypač 
Prancūziją, jei būsiančios panaikintos veikian- 
čios dabar prieš Italiją sankcijos. 

Be to, tuo metu, kai visos Europos akys 
nukreiptos buvo į Londoną, Romoje buvo 
sustiprinta 

ltalijos-Austrijos- Vengrijos santaivė. 

Trijų valstybių vyriausybės kovo 23 d. pa- 
sirašė tris sutartis, nustatančias glaudesni po- 
litini, ekonominį ir kultūrinį bendradarbia- 
vimą. 

Kuo baigsis didžvalstybių dabartinis nesu- 
tarimas, sunku tuo tarpu spręsti. Reikia betgi 
manyti, kad Prancūzijai teks nusileisti, nes 
nėra abejonės, kad Vokietija niekuo būdu ne- 
sutiks atsiimti savo kariuomenės iš Pareinės. 

LIETUVOS VALSTYBEJE 


— Prancūzijos respublikos prezidentas Le- 
brunas apdovanojo aukštuosius Lietuvos kari- 
ninkus garbės lesiono ordinais. Juos gavo ka- 
riuomenės vadas pulk. Raštikis ir generalinio 
štabo atskirų kariuomenės dalių vadai: pulk. 
Černius, pulk. Dulksnys, pulk. Valušis ir atsar- 
gos generolas Pečiulionis. 

— Kovo mėn. 23 d. pradėta naujo plento 
Baltų - Raseinių ruože tiesimas, kur dirba per 
3000 žmonių. Paskutiniuoju metu bedarbių 
Lietuvoje visai nėra. 

— Kovo mėn. paskutinėmis dienomis kny- 
gų rinkoje pasirodė gražiai išleistas veikalas 
apie Juozo Tūbelio gyvenimą ir jo veiklą. 

— Klaipėdoje buvo surengtas rašytojui Vy- 
dūnui pagerbti literatūros vakaras, kur aptarta 
jo veikalai, kūryba, jo darbuotė ir nuopelnai 
lietuvių tautai. 

— Lietuvos pašto valdyba išspausdino spe- 
cialius oro pašto ženklus antrajam transatlan- 
tiniam skridimui paminėti. Ženklai su F. Vait- 
kaus atvaizdu. 

— Sausio-vasario mėnesių Lietuvos ekspor- 
tas yra aktyviausias per paskutinius trejus me- 
tus. Per du mėnesiu išvežta daugiau negu 
įvežta už 11,7 milijonų litų. 

— Pereitais metais Lietuvoje pastatyta už 
37 milijonus litų gyvenamų namų. Vien tik 
Kaune pastatyta 305 namai. 


— Nuo kovo mėnesio 21 dienos Kaune 
pradėjo veikti naujas liaudies universitetas be- 
turčiams. Jį įsteigė Žmogaus Globos Draugija, 
kuri numato netolimoj ateity įsteigti keletą šio 
universiteto skyrių provincijos miestuose ir 
miesteliuose, 

— Kovo mėn. 15 d. Kaune buvo aklųjų 
instituto auklėtinių surengtas koncertas, kuria- 
me aklieji deklamavo, dainavo, skambino ir 
pasirodė su stygų orkestru. Koncerte buvo 
daug publikos. 

— Kovo mėn. 1—15 dienomis Kaune buvo 
didelis potvynis. Mat, ties Raudondvariu už 
Kauno buvo užsilaikę Nemune ledai ir dėlto 
Nemuno vanduo išsiliejo iš krantų. Buvo ap- 
semta apie 60 gatvių ir apie 1,000 gyvenamųjų 

namų. Nukentėjusiems sušelpti vyriausybė pas- 
kyrė 100.000 litų. Be to, sudarytas nukentė- 
jusiems sušelpti komitetas, kurio rūpesčiu or- 
ganizuojamos viešos rinkliavos. 

— Paskutiniu laiku Lietuvoje ypatingai su- 
sirūpinta mėgėjų teatrais. Svietimo ministerija 
tam reikalui paskyrusi specialų mėgėjų teatrų 
instruktorių, baigusį režisūros mokslus Rygoje. 
Visoj Lietuvoj pradedama organizuoti mėgėjų 
teatrų grupės, kurioms duodama teoretinių žinių, 
praktiškų nurodymų ir medžiaginės paramos. 

— Kovo 26 d. įvyko Klaipėdos mokytojų 
seminarijos auklėtinių išleidžiamieji egzaminai, 
kuriuos išlaikė 29 asmens ir gavo pradžios 
mokyklų mokytojų pažymėjimus. 

— Kovo 1 d. Lietuvoje gyveno 10.173 sve- 
timšaliai. Iš jų buvo be pilietybės — 5369. 
Vokietijos piliečių — 2142, Latvijos piliečių — 
884, Čekoslovakijos —213, Am. Jungt. Valst. — 
170, Anglijos — 106, Šveicarijos — 91, Sov. 
Rusijos — 88, Estijos — 81, Danijos — 42, 
Austrijos — 32, Prancūzijos — 21, Rumunijos— 
20, Italijos — 16, Turkijos — 4, Palestinos — 5 
ir po keliolika kitų valstybių. 

— Birželio 9 d. Helsinkyje, Suomijoje, bus 
penktoji Pabaltės valstybių hidrologijos konfe- 
rencija, kurioje pakviesta dalyvauti ir Lietuva. 
Lietuvą šioje konferencijoje atstovaus prof. St. 
Kolupaila. 

— Švedų karalius apdovanojo Lietuvos ka- 
riuomenės karininkus ordinais: Pulk. leit. Šarką 
ir maj. Baniulį — karališkojo Vazo I klasės 
ordinu. 

— Kovo 27 d. Kaune buvo iškilmingai pa- 
minėta 25 metų žinomo dainininko Kipro Pe- 


trausko scenos veiklos sukaktuvės. K. Petrau- 
skas pirmą kartą dainavo Maskvos teatre 
1911 m. operoje „Romeo ir Julija”. 

— Per paskutiniuosius penkerius metus 


apskričių ir miestų savivaldybės pastatė gra- 
žias ligonines Panevėžyje, Tauragėje, Rokiškyje, 
Telšiuose ir Šakiuose. Šiuo metu yra statomos 
arba baigiamos statyti lisoninės Alytuje, Kėdai- 
niuose ir Zarasuose. Be to, šiemet rengiamasi 
pradėti statyti ligoninę Mažeikiuose ir Kaune. 
Tuo būdu šiemet būtų pastatytos ir įrengtos 
dar penkios naujos ligoninės. 


LATVIJOJE 


— Latvijos lietuvių jaunimo organizacija 
„Laisvė“ šiemet švenčia 5 metų gyvavimo su- 
kaktuves. Velykų švenčių metu, balandžio 13d. 
iškilmingai paminės tas sukaktuves. 

— Nemaža yra lietuvių ir Daugaupilyje. Čia 
jau nuo senai veikia Lietuvių Draugija, kurios 
metinis susirinkimas buvo kovo mėnesio pa- 
skutinėmis dienomis. Draugija nutarė užmegsti 
artimesnius santykius su atvykstančiais Latv!- 
jon lietuviais darbininkais. 


ESTIJOJE 


— Estijoje gyvena apie 200 lietuvių. Dau- 
guma jų gyvena Estijos sostinėje Taline, kur 
turi savąją organizaciją — Lietuvių Draugiją. 

Si Draugija išlaiko knygynėli ir skaityklą. 
Lietuvių gyvenimu labai domisi estai, kurie 
dažnai atsilanko į lietuvių skaityklą ir artimai 
bendrauja su lietuviais, 


ANGLIJOJE 


— Moseno miesto lietuviai, susibūrę Šv. 
Juozapo Sąjungon, kovo mėn. 19 d. iškilmingai 
šventė savo globėjo šventę. Tos dienos susi- 
rinkime M. Tamošaitytė skaitė paskaitą. Po to 
M. Glušausko vedama vaikų artistų grupė su- 
vaidino dramą — „Miške“. 

— Kartino lietuvių Jaunimo D-ja kovo mėn. 
I d. susirinkime nutarė surengti gegužės mė- 
nesio pradžioje didelę Škotijos lietuvių šventę. 


ŠVEDIJOJE 


Vytauto Didžiojo universiteto rektoriui prof. 
Rėmeriui susipažinti su Švedijos akademiniais 
sluoksniais pas Lietuvos pasiuntinį Stokholme 
J. Savickį buvo suruošti pietūs, kuriuose be 
pasiuntinybės narių, dalyvavo dar trys Stok- 
holmo ir Upsalos universitetų, o taip pat ir 
veterinarijos instituto rektoriai. Į vaišes atsi- 
lankė ir generalinis konsulas PFagraeu:, lietu- 
vių-estų vienybės pirmininkas, senatorius Lind- 
hagenas, keletas Stokholmo ir Upsalos univer- 
siteto profesorių ir kit. Vaišių metu kalbėjo 
Lietuvos pasiuntinys J. Savickas, Švedijos švie- 
timo viceministeris ir kiti. 


ALBANIJOJE 


Albanijoje, Skutari mieste, jau kelintus me- 
tus dirba ligoninėje gailestingoji sesutė lietu- 
vaitė Barbora Juškaitytė. 


S. A. JUNGT. VALSTYBĖSE 


— Čikagoje birželio mėn. 28 d. ruošiama 
įvairių tautų šokių šventė. Šioje šokių šventėje 
dalyvaus apie 200 Amerikos lietuvių šokikų, ku- 
rie jau dabar atsidėję ruošiasi. 


— Amerikos lietuviai rengia trečiąjį trans- 
atlantinį skridimą iš Neujorko į Kauną. Neujor- 
ke jau sudarytas iš 7 asmenų paruošiamųjų 
darbų komitetas, kurio pirmininku išrinktas Jo- 
nas Sagys. Skristi ketina lakūnas Antanas Kiela. 

— Amerikos Lietuvių Transatlantinic Skri- 
dimo Sąjunga (Atlass) paskelbė spaudoje pini- 
ginę savo veikimo apyskaitą. Iš tos apyskaitos 
matyti, kad s-ga turėjo 34.172 dol. įplaukų. Iš 
tos sumos už Lithuaniką Il sumokėta 23.058 
dol., paštui, telegrafui ir telefonui—1.154 dol., 
Vaitkui, perskridusiam vandenyną, dovanų--1.100 
dol. ir kitiems reikalams išleista 2.058 dol. 

— Čikagoje yra daugiau kaip šimtas įvairių 
lietuviškų organizacijų, kurias galima paskirstyti 
šitaip: pašalpinių — 15, švietimo — 29, ekono- 
minių — 10, religinių — 14, meno — 12, politi- 
MU Ly pro Le SIDE 5) sporto—5 ir kitų—4. 


Čia lietuviai turi per 200 įvairių verslo 
įmonių. 
BRAZILIJOJE 


— Rio de Zaneiro mieste gyvena keli šim- 
tai lietuvių. Jie čia 1934 m. įsisteigė Lietuvių 
Sąjungą „Vilnį“, kuri trumpu laiku daug nu- 
dirbo. S-ga jau turi nuosavą knygynėlį ir skai- 
tyklą. Šiemet per metini susirinkimą išrinkta 
valdyba, kuriai vadovauja veiklus ir energingas 
pirmininkas J. Saurosaitis. 

— Sao Paulio mieste šių metų pradžioje 
įsikūrė lietuvių jaunimo klūbas, kurį sudaro — 
vyrai ir moterys. Kovo mėn. pradžioje šis klu- 
bas suruošė pirmąjį Brazilijos lietuvės teismą. 

— Kovo mėnesio pradžioje Sao Paulio mie- 
ste vietiniai lietuviai pradėjo statyti penktajai 
Brazilijos lietuvių mokyklai namus. Statytojai 
tikisi iki kitų mokslo metų pradžios statybą 
pabaigti. 

— Agronomas Jonas Zabrockis, ilgametis 
„J. D-g0“ bendradarbis, kuris šių metų pradžio- 
je pabaigė Sao Paulio universitetą, dabar prak- 
tikuoja provincijoje. Gesužės mėnesį baigs prak- 
tiką ir gaus tarnybą Sao Paulio mieste, kur dirb- 
damas galės daug padėti vietiniams lietuviams. 

— Grupė iniciatorių, susidedančių iš kon- 
sulo Povilo Gaučio, pramoninko ir likerių fa- 
briko savininko Felikso Cemarkos, spaustu- 


vės savininko ir „Lietuvių Aido Brazilijoj“ lei- 
dėjo Kosto Uckaus ir to paties laikraščio 
redaktoriaus Antano  Dutkaus, J. Stepo- 


naičio, sumanė įsteigti „Grūdu“ pavadintą ak- 
cinę bendrove, kurios tikslas—sujungti lietuvius 
prekybininkus bei pramonininkus ir sudaryti 
akcinį kapitalą didesnei veiklai. 


JAPONIJOJE 
Japonų saloje Kyushu apaštalauja lietuvis 
misijonierius Albinas Margavičius. Jis daug 


dirba Migazaki senelių prieglaudoje. 

VILNIUJE 


Sukonfiskuotas „Jaun. Draugas“. 
Kovo men. 15 diena, miesto storastai jsakius, 
buvo sukonfiskuotas „Jaunimo Draugo“ 3(123) 
nr. Po konfiskatos buvo išleistas Ga(123a) nr. 


Romuviečių susirinkimas. Kovo 2 d, 
buvo lietuvių inteligentų „Romuvos“ klūbo na- 
rių susirinkimas, kuriame stud. J. Gimžauskas 
skaitė referatą: „Nūdienė mūsų kultūrinė būklė". 
Po to padiskutuota ir aptarta visa eilė gyvųjų 
klausimų. 


Moksleiviai Iavinasi. Kovo 15 dieną 
buvo Vytauto D. gimnazijos mokinių „Eucha- 
ristininkų“ kuopos susirinkimas, kuriame buvo 
skaitomi du įdomūs referatai. V. Petruškevičius 
skaitė: „Pirmieji Lietuvos Apaštalai" ir B. Jur- 
šėnas — „Netikėjimo priežastys“. 

Kovo 1 d. buvo „Lietuvių literatūros ir kraš- 
totyros“ mokinių kuopos susirinkimas, kuriame 
Vyt. Gutauskas skaitė gražiai paruoštą referatą: 
„Cvirkos kūryba“. Po to mokin. Pr. Smelevičius 
skaitė savo rašinį: „Paskutinės valandos“, o 
mokin. Miliauskas padeklamavo savo eilėraštį. 

Kovo 22 d. šios kuopos susirinkime skaitė 
turiningą referatą Pr.Smelevičius: „Mūsų poezija". 
Be to, šiame susirinkime buvo nagrinėjamos 
keturios lietuvių tarmės. Pelesos tarmę aptarė 
M. Šimelionis, Gervėčių — A. Mileišytė, Die- 
veniškės — St. Jakavičius ir Dainavos —M. Pe- 
trušytė. 

Kovo mėn. 20 d. Vyt. Didž. gimnazijos sa- 
lėje buvo surengtas gimnazijos mokinių vaka- 
ras, kur mokiniai skambino fortepionu, griežė 
smuiku ir grojo dūdų orkestras. Po to mokyt. 
J. Kazlauskaitės vadovaujamos gimnazijos mo- 
kinės parodė gimnastikos pratimus. Vakarą už- 
baigė prof. K. Galkausko paruoštas vaidinimas 
pasaka-baletas „Stebuklingas sapnas”. 


Amatininkai veikia. Kovo mėn. 8 d. 
buvo Lietuvių Amatininkų D-jos dramos sekci- 
jos metinis narių susirinkimas, kuriame per- 
žiūrėta pereitų metų veikimas ir išrinkta nauja 
šiems metams valdyba. Šiemet valdybą sudaro: 
J. Dieninis — pirm., R. Šlenytė — sekr., P. 
Kaziukonis — knyg. ir B. Šulgaitė, A. Matjoška 
ir D. Zalanskas — nariai be ypatingų pareigų. 
Sekcijos nariai nutarė tuoj po Velykų surengti 
vakarą su vaidinimais. 

Kovo 15 d. buvo Liet. Amat. D-jos narių 
susirinkimas, kuriame stud. Čenys skaitė pa- 
skaitą, po to O. Miškinytė gražiai padeklamavo 
keletą eilių. 

Iš „Ryto“ D-jos. Kovo mėn. 22 dieną 
buvo metinis „Ryto“ D-jos narių susirinkimas. 
Pirm. kun. K. Čibiras padarė pranešimą apie 
„Ryto“ D-jos veikimą, dir. M. Šikšnys — apie 
Vytauto Didž. gimnazijos veikimą. Be to, buvo 
perrinkti trys valdybos nariai. Šiemet „Ryto“ 

D-jos valdybą sudaro: pirm. —- kun. K. Čibiras, 
vice-pirm. — direkt. M. Šikšnyė, sekret.-iždin.— 
V. Budrevičius, nariai be ypatingų pareigų: 
K. Stašys, kun. N. Raštutis, R. Mackevičius ir 
adv. A. Juknevičius. 


Sulaikytas veikimas. Nuo to laiko, 
kai pasirodė paskutinis (123a) mūsų laikraščio 
numeris, iki balandžio mėn. 3 d. apskričių sto- 
rastos sulaikė veikimą Liet. Šv. Kazim. D-jos 
skyrių šiose vietose: Švenčionių apskr. Šven- 
čionėliuose, Kūčiose, Mielagėnuose, Jankaučiz- 
noje, Varakaliuose, Grybuose, Pliauškiuose, 
Dotinėnuose, Miežionėliuose Juodiškėse, Kir- 
deikiuose, Vaiškūnuose, Pirktiniuose, Staniū- 
nuose ir Rizgūnuose. Viln.-Trakų apskr. Ma- 
rijampolėj ir Zagarej. Lydos apskr. Pelesoje, 
Kargauduose, Naujadvary ir Leliušiuose. 

Tame pat laikotarpy uždaryta arba sulaikyta 
veikimas Vilniaus „Ryto“ skaityklų šiose vie- 
tose: Viln.-Trakų apskr. Miciūnuose, Galčiū- 
nuose, Žervynuose, Drūcminuose, Daržinykuose, 
Dargužiuose, Kamorūnuose, Tiltuose ir Bucvi- 
donyse. Lydos vpskr. Naujadvary, Pelesoje, 
Visonyse, Kargauduose, Klaišiuose ir Leliušiuose. 

tteikta memorialas. Kovo 24—25 die- 
nomis buvo nuvykusi Varšuvon lietuvių dele- 
gacija — Tautinio Vilniaus Lietuvių Komiteto 
pirmininkas p. K. Stašys ir vicepirm. kun. K. 
Čibiras. Delegacija lankėsi ministerių kabinete 
ir vidaus reikalų ministerijoje, kur įteikė me- 
morialą apie mūsų krašto lietuvių visuomenės 
dabartinę būklę. 

Būsimieji kunigai. Praėjusio mėnesio 
pabaigoje Vilniaus dvasinės kunigų seminarijos 
auklėtiniai turėjo šventimus. Iš lietuvių klierikų 
diakonų šventimus gavo Konstantinas Molis ir 
Justinas Saulius; keturius mažesniuosius šven- 
timus — Albertas Navickas ir Juozas Poškus. 


Naujas scenos veikalas. Girdėti, ra- 
šytojas R. Mackevičius esąs parašęs naują sce- 
nos veikalą — komediją „Visuomenės veikėjai“. 

Perrinkta kazimieriečių vadovybė 
Kovo 29 d. šv. Mikalojaus parapijos salėje 
buvo metinis Liet. Sv. Kazim. D-jos narių su- 
sirinkimas, kuriame tarp kitko išrinkta nauja 
centro valdyba. 

Šiemet S7. Kazim. D-jos centro valdyba 
sudaro: kun. prof. V. Taškūnas — pirmininkas, 
p. Zuzana Stašienė — vicepirmininkas, kun. 
Pr. Bieliauskas — kasininkas, R. Bagdonas — 
sesretorius ir mgr. J. Maceika—narys be ypa- 
tingų pareigų. 

Rekolekcijos. Kovo 16 — 20 dienomis 
Vilniuje buvo rekolekcijos lietuviams inteligen- 
tams. Rekolekcijas lankė didokas inteligentų 
būrelis. Balandžio 2 — 4 dienomis buvo reko- 
lekcijos lietuvių moksleiviams. Po rekolekcijų 
buvo išpažintis ir bendra komunija. Rekolekci- 
jas vedė kun, K. Čibiras. 


VISAME KRASTE 


Jaunimas renka tautosaką. Ligšiol 
daugiausia tautosaką rinkdavo moksleiviai. 
Dabar ima rastis ir sodžiuje gyvenančių jau- 
nuolių, branginančių senybos dalykus. 1936 m. 
Tautosakos Archivui mūsų krašto jaunieji ūki- 
ninkai štai kiek davė medžiagos: Eržveto kai- 
mo gyventojas Caglys — 14 pasakų; Lasiškės 
k. Juozas Kurpė iš vyresniųjų 485 burtus; Mė- 
cionių k. siuvėjas Leonas Mačėnas per 100 burtų; 
Rizgūnų k. Kazys Trapikas 120 pasakų; Kuni- 
giškės k. Vaclovas Velička -— 270 burtų, 122 
dainas, 40 pasakų; Šlaito k. Juozas Žydelis — 
30 pasaku. 


Gaila, kad nera rinkėjų Lydos apskr., Ger- 
vėčių ir Lazdūnų parapijose. PEAU. 


Gailiušai, Adutiškio vals., Švenčionių aps. 
Šiame sodžiuje yra daug jaunimo, kuris susi- 
būręs vietos Liet. Šv. Kazimiero D-jos skyriun 
rūpestingo pirmininko B. Naviko vedamas, gra- 
gražiai veikia. Dažnai rengia vakarėlius, šaukia 
susirinkimus ir švenčia tautines šventes. Čia 
buvo gražiai paminėta ir tautos šventė— Vasario 
16 diena. Buvo narių susirinkimas, kuriame 
B. Navikas skaitė paskaitą, o vietinio jaunimo 
choras padainavo skambių dainų. Skyriaus na- 
riai rūpinasi, kad kiekvienas šio sodžiaus ūki- 
ninkas prenumeruotų lietuvišką laikraštį. Velykų 
švenčių metu jaunimas žada surengti vakarą 
su vaidinimais. 


A. Jerm. 


Petrikai, Gervėčių vale., Viln.-Trakų aps. 
Mūsų jaunimas kiek tik leidžia sąlygos sten- 
giasi eiti šviesos keliu. Uoliai skaito laikraščius 
ir retkarčiais surengia vakarus. Pereitą mėn. 
vietinis Liet. Šv. Kaz. D-jos skyrius blaivybės 
savaitės proga surengė vakarą. Vaidino „Ant 
bedugnės krašto“. Į vakarą atsilankė ir apylin- 
kinių sodžių jaunimo būriai. 


Pereitą mėnesį mūsų jaunimą ištiko neti- 
kėtas smūgis, jis neteko savo skaityklos vedė- 
jo Bučelio, kuris, storastijai įsakius, buvo iš- 
tremtas iš mūsų sodžiaus. 


Senis. 


Dvarykščius, Mielagėnų valsč., Švenčio- 
nių apskr. Nors ir nelengvos pas mus darbo są- 
lygos, tačiau nors pamažu šį tą dirbame. Pereito 
mėn. 4 d. padarėme iškilmingą L. Šv. Kaz. 
D-jos skyriaus narių susirinkimą savo patronui 
Sv. Kazimierui pagerbti. Buvo dvi turiningos pas- 
kaitos ir deklamacijos. P. Kazimierienė skaitė 
apie šv. Kazimiero gyvenimą, o J. Juršėnas — 
apie blaivybę. Abi paskaitos buvo įdomios ir 
naudingos. Po to, vietinio skyriaus globojami 
vaikai padeklamavo kelioliką gražių eilių. 


Narys. 


Navikai, Dūkšto vals., Švenčionių apskr. 
Vietinis Liet. Sv. Kaz. D-jos skyrius gražiai 
veikia, dažnai šaukia susirinkimus, skaito pas- 
kaitas. Kovo 4 d. narių susirinkimas pagerbė 
Šv. Kazimierą. Vietinės skaityklos vedėjas 
E. Stanevičius skaitė plačią ir turiningą pas- 
kaitą apie Šv. Kazimierą ir jo darbus. Po to 
jaunimas, A. Šukelio vadovaujamas, padainavo 
gražių lietuviškų dainų. 

P-jus. 


Aradnykai, Beržiniko vals., Suvalkų apskr. 
Labai retai būna kas nors rašoma „J. D-ge” 
apie mūsų sodžių. Tur būt todėl, kad maža, 
ka nudirbame. Tiesa, dirbame daug, stengiamės, 
negailim ir triūso, bet sunkios kultūrinio ir tau- 
tinio darbo sąlygos nevisada leidžia įgyven- 
dinti gražius mūsų jaunimo sumanymus. 

Nesenai vietinis Šv. Kaz. D-jos skyrius su- 
rensė lietuvišką vakarą. Vaidinta 4 veiksmų 
drama „Mirga“. Jaunimo buvo iš visos apylinkės. 


K-as. 


Grybašė, Varėnos vals., Viln.-Trakų apskr. 
Šiame sodžiuje yra nemaža Kaunas sušipratu- 
sio jaunimo, kuris, V. Jasiulytės - Valentukevi- 
čienės padedamas, žengia kas kart šviesesniu 
keliu. Uoliai lanko skaityklą ir noriai skaito 
laikraščius ir knygas. 

Paskutiniu metu jaunimas ypatingai pamėgo 
lietuviškas dainas ir giesmes. Prie-Lie+-Su Kaz. 
D-jos skyriaus susiorganizavo choras, kuris, 
skaityklos vedėjos vedamas, šventadieniais gra- 
žiai pagieda Dubičių bažnyčioje. 

Vietinis. 

Miečionys, Mielasėnų vals., Švenčionių 
apskr. Praėjusiais metais Liet. Šv. Kaz. D-jos 
skyriaus nariai sumanė pastatyti kryžių—pa- 
minklą. Ilgai laukti nereikėjo. Tuoj kapinėse 
pradėjo augti gražus mūrinis paminķlas. Dau- 
giausia jį statant pasidarbavo A. Zemaitis ir 
Pr. Bielinis. Vėliau buvo jiems surašytas už kry- 
žiaus statyma be leidimo protokolas ir nubausti 
sumokėti po 75 auks. Byla atsidūrė teisme. Bet 
dėl amnestijos nubaustųjų byla panaikinta. 

Rože. 

~ Zervynos, Varėnos vals., Vil.-Trakų apskr. 
Sio kaimo gyventojai yra geri susipratę lietu- 
viai. Netrūksta čia ir jaunimo, kuris gausiai 
prenumeruoja ir skaito laikraščius. Jaunimas 
pasižymi tuo, kad tik retas kuris rūko, o šiaip 
visi negeria ir nerūko. Gražiai čia veikia ir ka- 
zimieriečiai, kurie dažnai daro skyriaus susi- 
rinkimus, skaito paskaitas, referatus, o mergai- 
tes padeklamuoja gražių eilučių. 

Dabar jaunimo gyvenimas kitoks, nes 
kovo 16 d., storastijai įsakius, buvo uždaryta 
vietinė skaitykla. 

Liet. 

ORO DVIRATIS 


Iš senų senovės Žmogus pavydėjo paukščiui 
ir svajojo pakilti oran ir lėkti, kur norėdamas. 
Tačiau daug daug tūkstančių metų tai buvo tik 
svajonė. Vos XVIII a. pabaigoje žmogus pakilo 
oran balionu. Daugiau kaip 100 metų balionas 
buvo vienintelė priemonė keliauti oru. Tačiau 
balionas buvo labai netobulas oro laivas, nes 
jis lėkė ten, kur jį vėjas nešė, o ne ten, kur 
žmogus norėjo. Tik XX a. pradžioj, prieš 30 


metų, amerikiečiams broliams Raitams pavyko | 


pakilti į orą valdomu motoriniu lėktuvu. Nuo 
to laiko orlaivininkystė padarė milžinišką pa- 
žangą. Šiandie jau niekeno nestebina su didžiu 
trenksmu skrendąs padebesiais lėktuvas. 

Bet ir tokių laimėjimų pasiekęs žmogus ne- 
nurimsta. Motoriniais lėktuvais jis nepasiten- 
"kina, -„2s motoras yra brangus daiktas, ne kiek- 
vienam prieinamas. O juk paukštis skraido be 
dirbtinio motoro, tik savo jėga, Tad ir žmogus 
pamėgino skraidyti be motoro. Taip atsirado 
sklandytuvai arba lėktuvai be motoro. Lietuva 
turi savo sklandymo mokyklą Nidoj (Klaipėdos 
krašte). Tačiau sklandymas, nors ir labai ma- 
lonus ir naudingas sportas, žmogaus negali 
patenkinti, nes sklandytuvas, lygiai kaip balio- 
nas, priklauso nuo vėjo, 0 ne nuo Žmogaus 
valios. Skraidymo klausimas gali būti laikomas 
išspręstu tik tada, kai žmogus galės pakilti oran 
aparatu, kuris bus varomas tik žmogaus jėga, 
panašiai kaip paukštis. Kitaip sakant, žmogus 
trokšta pasigaminti oro dviratį. 

Šiuo klasimu žmonės seniai galvoja. Prieš 
trejus metus Vokietijoj buvo paskirta 5000 mar- 
kių (10.000 auks.) premija tam, kurs pirmas 
nuskris be nusileidimo 500 metrų lėktuvu, va- 
romu tik žmogaus jėga. 1935 m. Vokietijoj, 
netoli Frankfurto prie Maino upės, vienas vo- 
kiečių lakūnas speciališku lėktuvu, kurio pro- 
peleris varomas tik lakūno jėga, nuskrido 195 
metrus, lėkdamas vieno metro aukštumoj. Kitą 
dieną tas pat lakūnas ir tuo pat aparatu nu- 
skrido jau 235 metrus. Sis skridimas žmogaus 
jėga sukėlė bendrą susidomėjimą. Nors patys 
šio lėktuvo išradėjai pareiškė, kad čia yra tik 
pati pradžia, patys pirmieji bandymai, kad dar 
praeis dešimts ar daugiau metų, kol išradimas 

galės būti tiek patobulintas, kad juo bus galima 
plačiau naudotis, tačiau bendrai pripažistama, 
kad tai yra naujas didelis laimėjimas ir pažanga 
užkariaujanti orą. 

Oro dviratis, jei jį pavyks tinkamai ištobu- 
linti, bus ne tik puiki naujos sporto šakos prie- 
monė, bet taip pat gali pakeisti ir karo tech- 
niką, nes nuo oro dviratininkų negalės apsau- 
goti jokios spygliuotų vielų tvoros. Žmogaus 
jėga varomas lėktuvas ateity turės, žinoma, 
pirmenybę prieš motorinius, nes bus ne tik 
pigus, bet, kas svarbiausia, bus nepriklausomas 
nuo visokių trumpų elektrinių bangų ir „mirties“ 
spindulių, kuriais galima sustabdyti važiuojantį 
automobilį ar skrendantį lėktuvą, nutraukiant 
motoro magnetinių dalių veikimą. 


VEIDRODŽIO KILMĖ 


Senovėje, kai dar apie stiklo veidrodžius 
žmonės nežinojo, veidrodžius atstodavo metalo 
plokštelės, daugiausia sidabrinės. Tačiau toki 
veidrodžiai būdavo nepatvarūs, nes greit pa- 
juosdavo. Pagaliau, veidrodžius tobulinant, me- 
talo sluoksnis, dėl apsaugojimo nuo oro, buvo 
paslėptas po stiklu. Tuo būdu ir buvo išrastas 
pirmasis stiklo veidrodis. Toliau veidrodžių 
gamyba nuolat tobulėjo ir jau šiandien varto- 
jamas veidrodis yra visai tobulas. 


Nors veidrodžių gamyba nėra labai paini, 
tačiau prieš 300 metų veidrodžius mokėjo ga- 
minti tik viename mieste — Venecijoje, Italios 
žemėje. Veidrodžių gaminimo būdas buvo lai- 
komas didžiausioje paslaptyje. Pagal veikian- 
čius vietos įstatymus mirties bausmė grėsė 
kiekvienam, kuris bandytų veidrodžių gamybos 
paslaptis perduoti svetimšaliams. Pagal valdžios 
įsakymą visos veidrodžių dirbtuvės buvo įkur- 
dintos Murano saloje ir svetimšaliams buvo 
uždrausta ten lankytis. Be to, visiems veidro- 
džių dirbėjams buvo užginta išvažiuoti į sveti- 
mus kraštus. Jeigu kuris slaptai pabėgdavo, tai 
jo šeimai, pasilikusiai tėvynėje, grėsdavo mir- 
ties bausmė. Nežiūrint tokių didelių bausmių 
už veidrodžių gamybos paslapčių išdavimą, vis 
džio gamybos paslapčių. Slėpimas būdų, kaip 
reikia gaminti veidrodžius, venecijiečiams buvo 


labai pelningas, nės jų pagamintus veidrodžius 
pirkdavo visas pasaulis ir jie daug pelnydavo. 

Pirmasis veidrodžių gamybos paslaptis iš 
venecijiečių išgavo prancūzų pasiuntinys. Jis 
už 2.000 livrų (tokie tada buvo Venecijoje pi- 
nigai) tą paslaptį nupirko iš vieno veidrodžių 
dirbtuvės savininko, kuris prikalbėjo keturis 
veidrodžių dirbėjus bėgti į Prancūziją. 

Po to ir Prancūzijoje buvo įteigtos veidro- 
džių dirbtuvės. Jos greit išsiplėtė ir tuo būdu 
slaptas veidrodžių gaminimo būdas paplito vi- 
same pasaulyje. Veidrodis pasidarė ne praban- 
gos dalykas, bet visur vartojamas ir nebran- 
gus. Jis atpigo, nes ji pradėjo gaminti visuose 
kraštuose. 


LIJO PER METUS 


Pasaulyje yra daug drėgnų vietų, ypač prie 
pusiaujo, bet drėgniausia vieta yra ties Indijos 
miestu Manipuru (Anglijos kolonija). Mat, šitas 
miestas yra lietingiausioje pasaulio srityje Hi- 
malajų kalnų šlaite. Oras, plaukiąs nuo jūros 
pusės, pakila, bet kadangi Himalajų kalnai yra 
labai aukšti (aukščiausia viršūnė — Everestas sie- 
kia 8.840 mtr., beveik 9 klm.), tai negalėdamas 
toliau plaukti, atšąla vandens garas ir pavirsta 
į lietų. Tada čia lija ir dieną ir naktį. Pav., 
1934 metais tame mieste ir jo apylinkėse lijo 
344 dienas, o 1935 metais—364 dienas. Vadi- 
nas, toje vietoje pernai metais buvo tik viena 
giedri diena! 

Savaime suprantama, kad tokioje drėgnoje 
vietoje žmogui gyventi labai nesveika, 


NAMAI IS STIKLO 


Gyvename ypatingą laikotarpį. Viskas žen- 
gia pirmyn nepaprastais šuoliais. Kasmet tech- 
nika duoda vis ką nors nepaprastai nuostabaus. 
Dygsta dangoraižiai, išvedami požemiais trau- 
kinių susisiekimai ir kita. 

Paskutiniu metu pradėjo mėginti statyti 
namus ne iš plytų ar medžio, kaip tai buvo 
seniau daroma, bet iš stiklo. Toledo mieste 
(Amerikoje) vienas fabrikas pradėjo gaminti 
stiklines plytas, iš kurių galima bus statyti 
aukštus namus. Pirmąjį tokį stiklinį namą pa- 
statė pats fabrikas. Tame name patalpino fabriko 
raštinę, 

Gaminamos stiklinės plytos yra nepermato- 
mos, nepraleidžia šilmos nei šalčio, todėl sta- 
tybai visai tinka, 


SUMANUS BEDARBIAI 


Trys jauni čikagiečiai, ilgą laiką nebegau- 
dami darbo, surado nepaprastą būdą nusikalti 
kiek pinigų. Jie aplankė vienos Cikagos dalies 
gyventojus ir paskelbė rengią kūlio vertimo 
konkursą, kuriame, sumokėję du dolerių, gali 


dalyvauti kas tik nori. Ir kągi? Atsirado 43 mè- 
gėjai. Konkurso aikštę apgulė minia smalsuo- 
lių, kurių kiekvienas sumokėjo už bilietą po 
20 centų. Konkursą laimėjo vienas artistas, 
kuris versdamasis nuėjo net 1590 mtr. ilgio 
kelią. 

Sumanūs bedarbiai puikiai pasipelnė ir ne- 
trukus vėl ruoš tokį pat konkursą. 


MUSOLINIO PAMINKLAS 


Kaip žinome, dabartiniu metu tolimoje Abi- 
sinijoje eina karas. Italams pasistūmėjus kiek 
priekin ir užėmus kai kurias šiaurinės Abisinijos 
žemes, karininkų tarpe kilo sumanymas pasta- 
tyti užimtose vietose Musoliniui paminklą. Abi- 
sinija yra nepaprastai kalnuota šalis, ypač jos 
vidurinėje ir šiaurinėje dalyje stūkso aukščiausi 
kalnai, uolos. 

Italijos diktatoriaus galva iškalta kietoje 
granito uoloje. Yra tai vienas originaliausių pa- 
minklų, jis stovi netoli Aduos miesto. Sitas ne- 
paprastas Musolinio paminklas ilgai primins čia- 
būviams žmonėms apie dabartinį italų - abisinų 
karą. Be to, Musolinio paminklas, kuris yra 
visai arti mūšio laukų, ragina italų kariuomenę 
drąsiau žygiuoti pirmyn. 


NAUJAS IŠRADIMAS 


Sardinijos chemikas, dr. M. Nurkis, išrado 
naują būdą džiovai gydyti. Savo bandymams 
Nurkis paaukojo net 20 metų. Paskutiniu metu 
jis gydė apie 30 džiova sergančių, kurių dide- 
snė dalis sirgo gana sunkiai, ir visus jam pa- 
vyko išgydyti. Artimiausiu laiku Nurkio meto- 

specialiai gydytojų komisijai. 
MOKYS SKRAIDYTI 


Anglijoje aviacijos ministerija pranešė, kad 
jauni anglai, tarp 18ir 25 metų amžiaus, kurie 
negalėjo atlikti reguliarios tarnybos aviacijoje, 
tačiau kurie nori dalyvauti tėvynės apgynime, 
bus nemokamai mokomi aviacijos karališkoje 
karo aviacijoje. Norį gauti tokį nemokamą avia- 
cijos mokslą, turės penkeriems metams įsira- 
šyti į aviatorių atsargą. 


NEPAPRASTAS STALAS 


Jonas Stelmokas šiomis dienomis pabaigė 
dirbti nepaprastą stalą, kurį padaryti jam už- 
truko net 10 metų. Stelmoko padarytas stalas 
sudedamas ir išardomas be kukelio ar klijų 
pagalbos. Stalas išlaiko 300 svarų. Stelmokas 
sako, kad vargu pasaulyje atsiras kitas žmogus, 
kuris galėtų tą stalą nesužalojęs išardyti, 
o jeigu ir pavyktų išardyti, negalėtų vėl jo 
sudėti, 


191 


i MALUNEL!S 


Cia ne uždavinys, bet lošimas, vadinamas 
malūnėliu, 

Kaip matome, figūroj yra 24 apskritimai. 
Du žaidėjai turi po 9 kauliukus, kuriuos paei- 
liui vieną po kito stato į betkurį ratuką. Pa- 
dėjus visus kauliukus, žaidėjai juos stumdo 


taip pat paeiliui, bet tik ta pačia linija ir tik 
į artimiausį ratuką. 

Lošimo tikslas — pastatyti savo tris kau- 
liukus betkurioje vietoje tiesioj linijoj. Katras 
žaidėjas tą pasiekia, tas turi teisę savo priešo 
betkurį vieną kauliuką prašalinti, ir lošimas te- 
siamas toliau. Kai vieno žaidėjo lieka ne dau- 
giau 4 kauliukų, tai jis juos gali stumdyti ta 
pačia linija net peršokdamas per vieną neužimtą 
ratuką. Kai vienam žaidėjui liks tiktai vienas 
kauliukas, tai jis yra pralošęs. 


S.G. 3t. 
2. UŽDAVINYS 


Jonas, Petras ir Vladas su savo žmonomis: 
Katre, Juze ir Ona atvažiavo Vilniun Velykų 
šventėms šį tą nusipirkti, 


Svarbu sužinoti, kuri tų“ moterų, kurio žmona. 
Žinome tiktai tiek, kad kiekvienas tų šešių 
asmenų sumokėjo už kiekvieną pirktą daiktą 
tiek auksinų, kiek daiktų pirko. Kiekvienas vy- 
ras išleido 63 auksinais daugiau už savo žmcną. 

Be to, žinoma, kad Jonas pirko 23 daiktais 
daugiau, negu Juzė, o Petras 11 daiktais dau- 
giau, negu Katrė. Pranas ? t. 


3. DARBAS SU DEGTUKAIS 


Dešimts degtukų, išskirstytų vienoje eilėje 
po vieną, sujungti į poras. 

Dėti degtukai viens ant kito galima tik per- 
keliant per du degtuku. 

Sprendimas turėtų būti toks: 


8 Birutė 2 t. 
4, SARADA 


Antrą, trečią, jei skaitysi 
Ir ketvirtą prirašysi, — 
Gausi vieną iš dvylikos, 
Jis mūs’ tautai brangus liko. 
Jei tik antrą ir ketvirtą, — 
Tai metalą, bet netvirta. 
Pirmą, trečią ir dar „ką“, — 
Tuoj sakysi...... 
Keturi gi jie sudaro 
Tai, ko laukiame be galo. 


V. Juknevičius 2 t. 
5. U2DAVINYS 


1) Moteriškė, eidama į Vilnių, sutiko 3 ber- 
nus. Kiekvienas bernas nešė ant pečių maišą. 
Kiekviename maiše buvo 3 žąsys. 

Kiek iš viso Dan keliavo į Vilnių? 


PV Tt 


2) Tupi kampe trupinys; nei pavežt, 
panešt. V. Juknevičius 7 t. 


nei 


REDAKCIJA IR ADMINISTRACIJA: VILNIUS, DOMBROVSKIO G-VĖ 5—1, 


Redaktorius ir leidėjas ANTANAS JUKNEVIČIUS, 


„RUCH“ spaustuvė Vilniuje, 


TURINYS 


Pus! 

Meilės šventę švenčiant. — Miltauta .... ......... 145 
Kristus kėlės! — J. Čekauskas ......... . I a a 
Jeruzalės likimas. — A. RimSaitis . . ... . .. ... ... . 147 
Velykų: tya == MI Biemedys 44 A BE ai a a a A BO 
Mūsų tautiečiai Amerikoje. — S. U.. . . 2 í 150 
Pasakyk... =L. B-as m an A. a e a A aa E a A 
wa dienos Ir dienas. E ONN AAA = = RO 
Pasiruoškime „kelionėn“ po Europa. — A. P. a M R aT, 
Jų kelias. — Naras G a ks PEN I a 
Nukryžiuotasis ir paukščiai. — M. R. R T BA 1 < „164 
Liaudies daina—neišsemiamas poezijos šaltinis. — V. RAM nn ng 
Skambek, dainele... — Karigirdas ............... 166 
Pažinkime savo priešą. — M. N. A E ty: A Da 
Aušrinės pakrantėje. — Vincas Kuolaitis. .. .. .. .- e e. 169 
Apsišvietęs žmogus ir žvaigždės. — Janušyte .. ...... 169 
Reūmatizmas io gyanin as meng E eiaa e 172 
Pavasarėja. — J. R. AT aa LA kas Salo as 173 
Sesi alka“ SARAAN AS SMA L LM A 
Į naująjį kelią Mi B a ias a EAS 

G. Petkevičaitė - Bitė. — M. BIT BEST L r. B 
Velykos šeimoje. — V-te....... Ta EEA T, 
Kalbėkiaiė etūsiskal + — 1451, VV a E 178 
Mūsų margučiai. — P.. Fluran. Adenas yn ME (i B OKL) 
Moterys“ Veikia Ta A Li Aa e a ka E R 79 
Sportas 1. Tau TA US OAS AE 180 
Pasijuokti sveika“! 74. EI a ra S AN R B 
Aalasms pasakas A rs a AAS S LBA 
Ea OT a RA A G a An A M S E A 186 
L iarautos nuotrupas e MiL e a Aa Maa E A 190 
DSS paendžiam, 452 ATS a A 192 


Jaunuoli, juk Žinai, kad „Jaunimo Draugas“ skelbia Dievo ir Tėvynės 
meilės idealus, grįsdamas tuo būdu tiesų ir tikrą kelią į mūsu tautos 
šviesesnę ateiti, tad paremk jo žygius ir pasistenk, kad kiekvienas lie- 


tuvis jaunuolis prenumeruotų ir skaitytų „Jaunimo Draugą“. 


Viršelį piešė J. Kazlauskas. 
Vinietes — Z. Urbonavičiūtė ir J. Kazlauskas. 

Mūsų krašte metams. . 2 auks. 
ką „ pusmečiui. 1 auks. 
Lietuvos Valstybėje ir kitur 
metams . . . . . 1 dol. 

